ഒരു മയിലൂല്യാ , ഷ്ടോ. – Healthy Life Happy Life\nSeptember 26, 2020 Dr Jimmy Uncategorized\nഉടൻ നിങ്ങൾ ചോദിക്കും – മയി (ർ ) അല്ലെ ഉദ്ദേശിച്ചത് ?\nമയിലൊളെ – അതെ . അപ്പൊ നിങ്ങക്ക് ഇഷ്ടം ഉള്ളത് പോലെ വായിക്കുക . ഞാൻ മാന്യൻ ആയത് ഒരു ബലഹീനത ആണ് . നിങ്ങൾ എന്ത് വിചാരിച്ചാലും “ഒരു മയിലൂല്യാ . ഷ്ടോ ” എന്ന് പറയാൻ എനിക്ക് പറ്റുന്നതും ഇല്ല .\nഈ മയില് നാട് ഒരു മതരാജ്യം ആയാലും എനിക്ക് ഒരു മയിലൂല്യ .\nനിങ്ങൾ എന്നെപ്പറ്റി എന്ത് വിചാരിച്ചാലും എനിക്ക് ഒരു മയിലൂല്യ .\nഞാൻ കോവിഡ് വന്നു ചത്താലും എനിക്ക് ഒരു മയിലൂല്യ . അങ്ങനെ പലതും പറയണം എന്നുണ്ട് . പക്ഷേ …\nഞാൻ മോഡൽ ഉസ്കൂളിൽ പഠിക്കുമ്പോ ഒരു കറുത്ത ചെറിയ സഹപാഠി ഉണ്ടായിരുന്നു . ഒരു കാലിൽ ചട്ടുണ്ട് . പൊതിച്ചോർ കൊണ്ട് വരുമ്പോ അച്ചാർ മാത്രേ കാണു ; യൂണിഫോം കഴുകീട്ട് ഉണങ്ങാതെ പിന്നേം ഇടും .\nകുറെ പേര് കളിയാക്കും . പച്ചത്തെറി പറയും അവൻ .\nഒരിക്കൽ കുറെ പിള്ളേർ ചേർന്ന് അവനെ ഇടിച്ചു . അടിച്ചു പതം വരുത്തി. അവൻ ചട്ടി ചട്ടി ഓടി . ഇടക്ക് തിരിഞ്ഞു നിന്നോണ്ട് അവൻ പറഞ്ഞു ;\n“എനിക്ക് ഒരു മയിലൂല്യ ഡോ , മയിലോളേ .”\nരണ്ടു കവിളിലൂടെയും കണ്ണീർ ഒളിച്ചിറങ്ങുന്നുണ്ട് . എന്ത് മയിലില്ല ? ഒരു കാക്കത്തൊള്ളായിരം പൊള്ളുന്ന മയിൽ അവന്റെ ഉള്ളിൽ ഉണ്ട് എന്നുറപ്പല്ലേ ?\nഎല്ലാരും ആർത്ത് ചിരിച്ചു . ഞാനും ചിരിച്ചു കേട്ടോ .\nഎന്ത് മയില് സ്വഭാവം ആണല്ലേ , മയില് മനുഷ്യരുടെ ?\nഇതിന്റെ ഒക്കെ കിടപ്പ് വശം ആണ് എനിക്ക് ദേഷ്യം ഉണ്ടാക്കുന്നത് . എന്ത് അർത്ഥ ശൂന്യത ?\nഇത് ഒരു കളിപ്പീരാണോ ഈ ലോകം ? അല്ലേ ?\nസീ മയിലേ :\nആയിരത്തി നാനൂറ് കോടി കൊല്ലത്തോളം എനിക്ക് ഒരു മയിലും ഇല്ലായിരുന്നു . എന്തു സംഭവിച്ചാലും എനിക്ക് ഒരു മയിലും ഇല്യാരുന്നെന്നേ – സത്യം .\nഒരു ഭീകര തെറി ഉണ്ടായത്രേ – ദി ബിഗ് ബാംഗ് ! എന്തരോ എന്തോ .\nകോസ്മിക് ലോട്ടറി കളി ഇങ്ങനെ ആവർത്തിച്ചപ്പോൾ ഒരു സംഭവം ഉണ്ടായി . യാതൊരു മയിലും ഇല്ലാതെ സമാധാനമായിരുന്ന എനിക്ക് ഒരു സാമാനം കിട്ടി .\nലോട്ടറി സമ്മാനം . അസ്തിത്വം.\nഅത് വരെ മയിൽ സീറോ ആയിരുന്ന എനിക്ക് ഒരു പതിനായിരം മയില് ഒന്നിച്ചു വന്നു ! എന്ത് കഷ്ടാല്ലേ ?\nഇതിന്റെ മര്യാദ ഇല്ലായ്‌മ ആണ് ദേഷ്യം കൊണ്ട് എന്റെ മയിലുകളൊക്കെ എഴുന്നു നില്ക്കാൻ കാരണം . ഒരു മയിലനും ഈ അസ്തിത്വ സാമാനം വേണോ എന്നോട് ഒരു വാക്ക് ചോദിച്ചില്ല . സമ്മത പത്രം ഒപ്പിടീച്ചില്ല . ഡിസ്ക്ളൈമർ ഒന്നും തന്നില്ല .\n“ഡോ – യു വാണ്ട് റ്റു ബി ഓർ യു ഡോണ്ട് വാണ്ട് റ്റു ബി ?” ഒരു ചിന്ന ചോദ്യം ? ങേഹേ .\nമയിലാണ്ടി സുഹു കളെ . എന്നെ തെറ്റിദ്ധരിക്കരുത് . ലോകം എന്നെ ഒന്നും ചെയ്തില്ല .\nഞാൻ തന്നെ ആണ് , എന്റെ ചിന്തകൾ ആണ് , ഈ മയില് പ്രശ്നങ്ങൾ മൊത്തം ഉണ്ടാക്കുന്നത് . അത് പക്ഷെ എന്റെ കുറ്റം അല്ല താനും . എന്ത് മയില് പരിപാടി ആണെന്ന് നോക്കണേ ?\nഅതായത് , ചെറുപ്പത്തിൽ , ആരെങ്കിലും തടിയാ – എന്ന് വിളിച്ചാൽ അത് മതി മൂഡ് പോവാൻ . വെട്ടി വിഴുങ്ങാൻ ഇഷ്ടം പോലെ തന്നത് ഞാൻ ആലോചിച്ചേ ഇല്ല .\nശരാശരി പൊക്കം മാത്രം ഉള്ളത് കൊണ്ട്, ശോഭനയെ പോലെ പൊക്കം ഉള്ള പെണ്ണുങ്ങളെ ധൈര്യം ആയി പ്രേമിക്കാൻ പറ്റില്ലല്ലോ എന്ന ചിന്ത എന്നെ വളരെ അലട്ടി . എന്നാൽ ശരാശരി ഉണ്ടല്ലോ എന്നും , ആരോഗ്യം ഉണ്ടല്ലോ എന്നും , കയ്യും കാലും അവിടെ തന്നെ ഉണ്ടല്ലോ എന്നും ചിന്തിച്ചില്ല . എന്ത് മയിലാണല്ലേ ?\nഫസ്റ്റ് റാങ്ക് കിട്ടുമ്പോ സന്തോഷം . ആഹാ, ആഹഹാ . പക്ഷെ ഇനി സെക്കൻഡ് റാങ്ക് എങ്ങനെ ആവും ? മോശമല്ലേ . ആധിയായി ! അതായത് , ഫസ്റ്റ് റാങ്ക് കിട്ടിയതാണ് പിന്നെ ആധിക്ക് കാരണം !!\nമയില് !! ബില്യൺസ് ആൻഡ് ബില്യൺസ് ഓഫ് മയിൽസ് !!!\nമെഡിസിന് കിട്ടിയപ്പോ എന്തൊരു സന്തോഷം ആയിരുന്നു . പക്ഷെ കഴിഞ്ഞപ്പോ , എം എസ് നു കിട്ടിയില്ലെങ്കിൽ ചത്ത് പോവും എന്ന് തോന്നി !!\nമയില് !! പതിനായിരം കാക്കകൾ ഒരുമിച്ചുള്ള തൊള്ളായിരം മയിലുകൾ !\nജസ്റ്റ് നിങ്ങൾ ഒന്ന് ആലോചിച്ച് നോക്കിയേ . ഈ ആക്രാന്തത്തിന്റെ പുറത്താണ് ലോക എകണോമി തന്നെ ഓടുന്നത് . ആക്രാന്തം ഇല്ലെങ്കിൽ എകണോമി ഇല്ല ! ഗമ്പ്ലീറ്റ് തല കുത്തി വീഴും .\nഎന്നിട്ട് നമുക്ക് – “ഒരു മയിലൂല്യ ഷ്ടോ ” എന്ന് ആത്മാർഥമായി പറയാൻ പറ്റുന്നുണ്ടോ ? അതുമില്ല .\nഅസ്തിത്വം ആനമയിൽ ഒട്ടകമാണ് , എല്ലാമാണ് , എന്ന് ആരോ എപ്പോഴും നമ്മോട് പറഞ്ഞോണ്ടിരിക്കുന്നു . പക്ഷെ വാസ്തവമെന്താ ?\nഒരു മയിലൂല്യ ഷ്ടോ . അതിൽ. ഇല വരും , പൂ വരും , കാ വരും . കാ ചീയും . മരം വേറെ വളരും . സൂര്യൻ പൊട്ടി തെറിക്കും . വേറെ സൂര്യൻമാർ തിളങ്ങും .\nഎങ്കിലും പ്രതീക്ഷ ഇല്ലാതില്ല . ഓരോ ദിവസവും ഞാൻ കാണുന്നുണ്ട് – എന്നിൽ . ഒരു ചെറു ചുളിവ് മുഖത്ത് . ഒരു പുതിയ നരച്ച മുടി .\nഈ ബ്രഹ്മാണ്ഡ ഭീകര പ്ലാൻ, ഈ വഞ്ചനാ വീഡിയോ ഗെയിം – എത്ര തന്നെ കളിപ്പീര് ആണെങ്കിലും , ഒരു രക്ഷാമാർഗം തുറന്നിടുന്നുണ്ട് . നമ്മൾ ശ്രമിക്കുക പോലും വേണ്ട . രക്ഷ – അതുറപ്പാണ് .\nഎന്റെ തലക്കുള്ളിലെ കോടിക്കണക്കിനു ന്യൂറോണുകൾ എല്ലാ മില്ലിസെക്കണ്ടിലും തിന്നു കൊണ്ടിരിക്കുന്ന ഗ്ലൂക്കോസും ഓക്സിജനും ഒരു കാലത്ത് അങ്ങ് നിക്കും . സിനാപ്റ്റിക് ബന്ധങ്ങളിൽ പൊട്ടലും ചീറ്റലും ഉണ്ടാവും . അവസാനമായി ഒരു എലെക്ട്രോകെമിക്കൽ തിര ഒരറ്റത്ത് നിന്ന് മറ്റേ അറ്റത്തേക്ക് ഒന്ന് പായും . അതെന്തോ പറയും .\nന്യൂറോട്രാൻസ്മിറ്ററുകൾ എന്ന കെമിക്കലുകൾ സെല്ലുകളിൽ നിന്ന് പുറത്തേക്കൊഴുകി അപ്രത്യക്ഷമാകും . അവയുടെ അതി സൂക്ഷ്മ താളങ്ങൾ മിനക്കെട്ടു മിനഞ്ഞെടുത്ത ബോധം എന്ന ഓർക്കസ്ട്ര അവസാനിക്കും .\nഅപ്പോൾ …അപ്പോൾ …..പറയാൻ പറ്റുമെങ്കിൽ പറയാമായിരുന്നു :\n“എനിക്ക് ഒരു മയിലൂല്യ – ഷ്ടോ “


ഷാരൂഖിനെ മര്‍ദ്ദിച്ചുവെന്ന കാരണം പറഞ്ഞാണ് വിസ നിഷേധിച്ചു..ഗുല്‍ഷന് കുമാർ – CinemaTalkies\nഷാരൂഖിനെ മര്‍ദ്ദിച്ചുവെന്ന കാരണം പറഞ്ഞാണ് വിസ നിഷേധിച്ചു..ഗുല്‍ഷന് കുമാർ\nOctober 2, 2020 by ninu dayana\nഷാരൂഖ് ഖാന് കാരണം തനിക്ക് വിദേശ യാത്രയ്ക്കുള്ള അനുമതി നിഷേധിക്കപ്പെട്ടുവെന്ന് നടന് ഗുല്‍ഷന് കുമാര് പറയുന്നു. മൊറോക്കയിലേക്കുള്ള വിസ അപേക്ഷിച്ചപ്പോഴുള്ള രസകരമായ സംഭവമാണ് ഗുല്‍ഷന് വെളിപ്പെടുത്തിയിരിക്കുന്നത് ഇപ്പോൾ.\nമൊറോക്കയിലേക്കുള്ള വിസയ്ക്ക് അപേക്ഷിച്ചെങ്കിലും നിഷേധിച്ചു. കാരണം അവിടുത്തെ ഉദ്യോഗസ്ഥരില് ഒരാള് കടുത്ത ഷാരൂഖ് ആരാധകനായിരുന്നു. ഷാരൂഖിനെ മര്‍ദ്ദിച്ചുവെന്ന കാരണം പറഞ്ഞാണ് വിസ നിഷേധിച്ചത് എന്നാണ് ഇന്ത്യാസ് ബെസ്റ്റ് ഡാന്‍സര് എന്ന റിയാലിറ്റി ഷോക്കിടെ ഗുല്‍ഷന് പറയുന്നത്.\nയെസ് ബോസ്, ഡ്യൂപ്ലിക്കേറ്റ് എന്നീ സിനിമകളില് ഗുല്‍ഷന് ഷാരൂഖിനെ മര്‍ദ്ദിക്കുന്ന രംഗങ്ങളുണ്ട്. ഷാരൂഖ് തന്റെ സുഹൃത്താണ്, സഹോദരനാണ്, ജീവിതത്തില് മര്‍ദ്ദിക്കാറില്ല, സിനിമകളില് മാത്രമാണ് എന്ന് പറഞ്ഞ് അവരെ ബോധ്യപ്പെടുത്തുകയായിരുന്നു എന്നും ഗുല്‍ഷന് പറഞ്ഞു.\n‘അദ്ദേഹവും ഒരു സാധാരണ മനുഷ്യൻ തന്നെയാണ്…ദേഷ്യപ്പെടേണ്ട സമയത്ത് അദ്ദേഹം ദേഷ്യപ്പെടും.. മമ്മൂട്ടിയുടെ ദേഷ്യത്തെ കുറിച്ച് തുറന്നുപറഞ്ഞു അജയ്


ന്യൂഡല്‍ഹി: 1971ലെ ഗര്‍ഭച്ഛിദ്ര നിരോധത്തില് ഇളവ് തേടി ബലാത്സംഗത്തിനിരയായി ഗര്‍ഭിണിയായ സ്ത്രീ സുപ്രീംകോടതിയെ സമീപിച്ചു. ഗര്‍ഭസ്ഥശിശുവിന് തലച്ചോറിനെയും തലയോട്ടിയെയും ബാധിക്കുന്ന രോഗം സ്ഥിരീകരിച്ചിട്ടുണ്ടെന്ന് വാദിച്ച യുവതിയെ പരിശോധിക്കാന് വൈദ്യസംഘത്തെ നിയോഗിക്കാനും കോടതി നിര്‍ദ്ദേശിച്ചു. ശനിയാഴ്ച പരിശോധന നടത്തി റിപ്പോര്‍ട്ട് തിങ്കളാഴ്ച റിപ്പോര്‍ട്ട് സമര്‍പ്പിക്കാനും കോടതി ആവശ്യപ്പെട്ടു.\nമഹാരാഷ്ട്രയില്‍നിന്നുള്ള സ്ത്രീയാണ് ഹരജി സമര്‍പ്പിച്ചത്. മുന് കാമുകന് ഉള്‍പ്പെടെ ആറംഗ സംഘം ബലാത്സംഗം ചെയ്തുവെന്നും അതുവഴി ഇപ്പോള് 24 ആഴ്ച ഗര്‍ഭിണിയാണ്.\n20 ആഴ്ച പിന്നിട്ട ഗര്‍ഭിണികളെ ഗര്‍ഭച്ഛിദ്രം നടത്തുന്നതില്‍നിന്ന് വിലക്കുന്ന മെഡിക്കല് ടെര്‍മിനേഷന് ഓഫ് പ്രഗ്നന്‍സി ആക്ടിലെ (1971) 3(2) ബി വകുപ്പ് റദ്ദാക്കണമെന്ന് ഹരജിയില് ആവശ്യപ്പെടുന്നു. മാതാവിനോ ഗര്‍ഭസ്ഥ ശിശുവിനോ എന്തെങ്കിലും തരത്തിലുള്ള പ്രശ്നങ്ങള് ഉണ്ടെങ്കില്‍പോലും ഈ വകുപ്പനുസരിച്ച് ഗര്‍ഭച്ഛിദ്രം നടത്തരുതെന്നാണ്. 20 ആഴ്ച പിന്നിട്ടശേഷം, ആരോഗ്യപ്രശ്നങ്ങള് ചൂണ്ടിക്കാട്ടി ഗര്‍ഭച്ഛിദ്രത്തിനായി ആശുപത്രിയില് പോയെങ്കിലും നിയമം ചൂണ്ടിക്കാട്ടി അധികൃതര് യുവതിയെ മടക്കി. ഇത്തരം സാഹചര്യങ്ങളില് നിയമത്തിലെ പ്രസ്തുത വകുപ്പ് ഭരണഘടന ഉറപ്പുനല്‍കുന്ന ജീവിക്കാനുള്ള അവകാശത്തിനും സമത്വത്തിനും എതിരാണെന്നും ഹരജിക്കാരി ചൂണ്ടിക്കാട്ടി.\nവെള്ളാപ്പള്ളിക്കെതിരായ കേസ് മുന്നറിയിപ്പ് നല്‍കാന്, യാത്ര തടയില്ല\nകലോത്സവങ്ങളുടെ കലവറയില് നിന്ന് പഴയിടം പടിയിറങ്ങുന്നു\nഐ.എസ് ബന്ധം: യുവാക്കള് എന്.ഐ.എ കസ്റ്റഡിയില്\n98 ദിവസത്തിനുശേഷം ഇന്ന് മുതൽ ബീഹാറിൽ സ്കൂളുകളും കോളേജുകളും തുറക്കും\nഗുല്‍ബര്‍ഗ് സൊസൈറ്റി കൂട്ടക്കൊല കേസില് 24 പ്രതികള് കുറ്റക്കാര്; 36 പേരെ വിട്ടു, വിധി തിങ്കളാഴ്ച


എന്തൊരു അവസ്ഥയാണ് ഇത്😲😲 . അതിനുശേഷം മാസങ്ങളോളം താൻ കണ്ണാടിയിൽ പോലും നോക്കിയിട്ടില്ലെന്നും വിദ്യാ ബാലൻ പറയുന്നു.😔😔👍🏻 – MAG OF WORLD\nഎന്തൊരു അവസ്ഥയാണ് ഇത്😲😲 . അതിനുശേഷം മാസങ്ങളോളം താൻ കണ്ണാടിയിൽ പോലും നോക്കിയിട്ടില്ലെന്നും വിദ്യാ ബാലൻ പറയുന്നു.😔😔👍🏻\nബോളിവുഡിൽ തന്റേതായ വ്യക്തിമുദ്ര പതിപ്പിച്ച നടിയാണ് വിദ്യാ ബാലൻ. എന്നിരുന്നാലും, ഈ സിംഹാസനത്തിലേക്കുള്ള വിദ്യയുടെ യാത്ര എളുപ്പമായിരുന്നില്ല. പൂച്ചെണ്ടുകൾ കൊണ്ട് മാത്രമല്ല മൂർച്ചയുള്ള കുപ്പി തൊപ്പികൾ വച്ചും സിനിമാലോകം വിദ്യയെ സ്വീകരിച്ചു. വിനോദ വെബ്സൈറ്റായ പിങ്ക് വില്ലയ്ക്ക് നൽകിയ അഭിമുഖത്തിലാണ് വിദ്യ ബാലൻ ഈ അനുഭവങ്ങൾ വെളിപ്പെടുത്തുന്നത്.\nഎന്റെ ആദ്യ ഓഡിഷൻ ഒരു ടെലിവിഷൻ സീരിയലിനായിരുന്നു. അന്ന് ഞാൻ കോളേജിൽ ആയിരുന്നു. എന്റെ സഹോദരി എനിക്ക് അപേക്ഷ അയച്ചു. എങ്ങനെ വസ്ത്രം ധരിക്കണമെന്നും എങ്ങനെ പോസ് ചെയ്യണമെന്നും പറഞ്ഞു തന്നത് അവളായിരുന്നു. പിന്നെ ഞങ്ങൾ ഒരു പ്രാദേശിക സ്റ്റുഡിയോയിൽ പോയി ചിത്രങ്ങൾ എടുത്തു. ആ ചിത്രങ്ങൾ അയച്ചു. എനിക്ക് ഒരു ലെറ്റർ ഓഡിറ്റിംഗ് ലഭിച്ചു.\nഏകദേശം എഴുപതോ എൺപതോ പേരുണ്ടായിരുന്നു അവിടെ. രാവിലെ പതിനൊന്ന് മണിക്ക് അവിടെ എത്തിയ എനിക്ക് വൈകുന്നേരം ഏഴ് മണിക്ക് അവസരം കിട്ടി. അത് ശരിക്കും വൃത്താകൃതിയിലായിരുന്നു. അമ്മ ചോദിച്ചു. നിങ്ങൾക്ക് ശരിക്കും ആവശ്യമുണ്ടോ? ഒരുപാട് കാത്തിരിപ്പ് ഉണ്ടാകുമോ എന്ന് ചോദിച്ചു. പക്ഷേ ആ ഓഡിഷനിലേക്ക് എന്നെ തിരഞ്ഞെടുത്തില്ല. എട്ട് മാസത്തോളമായി ഷൂട്ടിംഗ് നടന്നിരുന്നു.\nപിന്നെ അത് നിർത്തി. ആ ചാനൽ വെളിച്ചം കണ്ടതേയില്ല. തുടക്കം മുതൽ ഹൃദയഭേദകമായ അനുഭവമായിരുന്നു അത്. എന്നാൽ ഞാൻ തിരഞ്ഞെടുക്കപ്പെടാൻ പോകുന്നില്ലെന്ന് എന്റെ വീട്ടുകാർ കരുതി. പിന്നെ ഞാൻ ഓഡിഷനു പോയില്ല. ചിത്രങ്ങളൊന്നും അയച്ചിട്ടില്ല. അതിനിടയിലാണ് ബാലാജി സ്റ്റുഡിയോയിൽ നിന്ന് ഒരു വിളി വരുന്നത്. അപ്പോഴാണ് ഹം പഞ്ച് സംഭവിക്കുന്നത്.\nഞാൻ ഒരു വീഡിയോ വർക്ക്ഷോപ്പിൽ പങ്കെടുക്കുകയായിരുന്നു. പരസ്യത്തിൽ അഭിനയിക്കാൻ അവൾ ആഗ്രഹിക്കുന്നുണ്ടോ എന്ന് അതിന്റെ ജഡ്ജി ചോദിക്കുന്നു. അങ്ങനെ നാൽപ്പത് പേർ പങ്കെടുത്ത ഒരു ഓഡിഷനിൽ ഞാൻ പങ്കെടുത്തു. മലയാളം ഉൾപ്പെടെ വാക്കാലുള്ള കരാറിലേർപ്പെട്ട ഒരുപാട് സിനിമകൾ എനിക്ക് നഷ്ടമായി. അതിൽ ഒരു മോഹൻലാൽ ചിത്രമുണ്ട്.\nആ അനുഭവങ്ങൾ ഹൃദയഭേദകമായിരുന്നു. ഒരു തമിഴ് സിനിമയിൽ നിന്ന് എന്നെ പുറത്താക്കി. അന്ന് എന്റെ കുടുംബവും എന്റെ കൂടെ വന്നിരുന്നു. ഞാൻ ആകെ ആശയക്കുഴപ്പത്തിലായി. ഞങ്ങൾ നിർമ്മാതാവിന്റെ ഓഫീസിലേക്ക് പോയി. സിനിമയിലെ ചില ക്ലിപ്പുകൾ അദ്ദേഹം ഞങ്ങളെ കാണിച്ചു. എന്നിട്ട് ചോദിച്ചു: അവൾ നായികയെപ്പോലെയാണോ?\nസത്യം പറഞ്ഞാൽ അവളെ നായികയാക്കുന്നതിനോട് എനിക്ക് യോജിപ്പില്ലായിരുന്നു. സംവിധായകൻ നിർബന്ധിച്ചു. ഞാൻ അറിഞ്ഞപ്പോഴേക്കും അവർ എന്നെ ചിത്രത്തിൽ നിന്ന് നീക്കം ചെയ്തു. എന്റെ വീട്ടുകാർക്ക് വിശ്വസിക്കാനായില്ല. എന്താണ് പ്രശ്‌നം എന്നറിയാൻ ഞങ്ങൾ നിർമ്മാതാവിന്റെ അടുത്തേക്ക് പോയി.\nമറ്റൊന്നും നോക്കരുതെന്ന് അവർ അന്ന് എന്നോട് ആവശ്യപ്പെട്ടു. അപ്പോൾ എനിക്ക് ആത്മനിന്ദ തോന്നി. ഏതാണ്ട് ആറ് മാസത്തോളം ഞാൻ എന്നെ കണ്ണാടിയിൽ പോലും നോക്കിയിരുന്നില്ല. ഞാൻ ഒരു വൃത്തികെട്ട രൂപത്തിലാണെന്ന് എനിക്ക് തോന്നി.\nPrevious Story Previous post: അന്ന് വാഹനം തട്ടുന്ന സമയത്ത് നടി ലഹരി വല്ലതും ഉപയോഗിച്ചിരുന്നോ എന്ന് പോലും സംശയം ഉണ്ട്..🥳🤩 ഗുരുതര ആരോപണങ്ങളുമായി ശാന്തിവിള ദിനേഷ്…😇😇\nNext Story Next post: മുഖംമൂടി ധരിച്ച ആളുകള് തോക്ക് ചൂണ്ടി, താരത്തെ കയറിപിടിച്ചു..😌😌 പിന്നെ നടന്നത് മറ്റൊന്ന് ആയിരുന്നു..😲😲 ചലച്ചിത്രതാരം നികിതക്ക് നേരിടേണ്ടി വന്നത് ഇങ്ങനെ…😵😵


കൂട്ടില് നിന്ന് ചാടിപ്പോയ കടുവയെ മയക്കുവെടിവച്ചു പിടികൂടി\nവയനാട് നിന്നും സഫാരി പാര്‍ക്കില് എത്തിച്ച 10 വയസ്സുള്ള കടുവയാണ് ഇന്നലെ ഉച്ചയോടാണ് കൂട്ടില് നിന്നും രക്ഷപെട്ടത്.\nPublished on : 01 Nov, 2020 , 9:36 am\nതിരുവനന്തപുരം: നെയ്യാര് സഫാരി പാര്‍ക്കില് നിന്ന് രക്ഷപ്പെട്ട കടുവയെ മയക്കുവെടിവച്ച് പിടികൂടി. വനംവകുപ്പിന്റെ ഡോക്ടര് അരുണ് സഖറിയയുടെ നേതൃത്വത്തിലുള്ള പ്രത്യേക ടീമാണ് കടുവയെ പിടികൂടിയത്. ഇന്നലെ വൈകിട്ടാണ് സഫാരി പാര്‍ക്കില് നിന്ന് കടുവ രക്ഷപ്പെട്ടത്. പാര്‍ക്കില് നിന്ന് കടുവ രക്ഷപ്പെട്ടത് ആശങ്കയ്ക്ക് ഇടയാക്കിയിരുന്നു.\nവയനാട് നിന്നും സഫാരി പാര്‍ക്കില് എത്തിച്ച 10 വയസ്സുള്ള കടുവയാണ് ഇന്നലെ ഉച്ചയോടാണ് കൂട്ടില് നിന്നും രക്ഷപെട്ടത്. ചികിത്സയ്ക്കായി പ്രത്യേകം ക്രമീകരിച്ച കൂടിന്റെ കമ്പി വളച്ചു മുകളില് കയറിയായിരുന്നു കടുവ രക്ഷപെട്ടത്.\nവനപാലകര് നടത്തിയ തെരച്ചിലിനൊടുവില് വൈകീട്ടോടെ പാര്‍ക്കിന്റെ പിന്‍വശത്തായി കടുവയെ കണ്ടെത്തി. എന്നാല് മയക്കുവെടി വയ്ക്കാനായി പാര്‍ക്കിലേക്ക് പോയ സംഘത്തിന് പിന്നീട് കടുവയെ കണ്ടെത്താനായില്ല. അതേസമയം ശക്തമായ കൂട് കടുവ എങ്ങനെ വളച്ചെടുത്തു എന്നത്തില് വ്യക്തത ആയിട്ടില്ല. ഇതുസംബന്ധിച്ച് വിശദമായി പരിശോധിക്കും എന്നാണ് വനംവകുപ്പിന്റെ വിശദീകരണം.


രാഹുല് അമുല് ബേബി, ഇരിക്കുന്ന കൊമ്പില് കോടാലി വെക്കുന്നുവെന്ന് വിഎസ്\nവസ്തുനിഷ്ഠമായി കാര്യങ്ങളെ വിലയിരുത്താതെ രാഹുൽ കുട്ടിയെ പോലെ പെരുമാറുകയാണെന്ന് വിഎസ്\n01 Apr, 2019 at 11:46 AM\nകോണ്‍ഗ്രസ് അധ്യക്ഷന് രാഹുല് ഗാന്ധി അമുൽ ബേബിയാണെന്ന് വി.എസ് അച്യുതാനന്ദന്. വസ്തുനിഷ്ഠമായി കാര്യങ്ങളെ വിലയിരുത്താതെ രാഹുൽ കുട്ടിയെ പോലെ പെരുമാറുകയാണ്. ഇരിക്കുന്ന കൊമ്പില് കോടാലി വെക്കുന്ന ഈ ബുദ്ധിയെയാണ് അന്ന് താന് അമുല് ബേബി എന്ന് വിളിച്ചതെന്നും ആ വിളി ഇന്നും പ്രസക്തമാണെന്നും വിഎസ് ഫേസ് ബുക്കില് കുറിച്ചു. രാഹുല് വയനാട്ടില് സ്ഥാനാര്‍ഥിയാകുന്നതിന് എതിരെയാണ് വിമര്‍ശനം.\nവിഎസിന്റെ ഫേസ് ബുക്ക് പോസ്റ്റിന്റെ പൂര്‍ണരൂപം\nമദ്ധ്യ വയസ്സിനോടടുക്കുന്ന രാഹുല് ഗാന്ധിയുടെ സമീപനത്തില് ഇപ്പോഴും മാറ്റമൊന്നും വന്നതായി തോന്നുന്നില്ല. ഇന്ന് ഇന്ത്യ നേരിടുന്ന വിപത്ത് ബി.ജെ.പിയാണ്. ആ വിപത്തിനെ നേരിടാന് ഇന്ത്യയിലെമ്പാടും ജനങ്ങള് തയ്യാറുമാണ്. വലുതും ചെറുതുമായ രാഷ്ട്രീയ പാര്‍ട്ടികളും മുന്നണികളും തൊഴിലാളി-കര്‍ഷകാദി ജനങ്ങളോടൊപ്പം നിന്ന് ബി.ജെ.പിയെ അധികാരത്തില്‍നിന്ന് തൂത്തെറിയാന് രംഗത്തിറങ്ങുന്നുണ്ട്. അക്കാര്യത്തില് ഇന്ത്യയിലെ ഇടതുപക്ഷ പ്രസ്ഥാനങ്ങള് നേതൃത്വപരമായ പങ്ക് വഹിക്കുന്നു. കോണ്‍ഗ്രസ്സും അവകാശപ്പെടുന്നത്, തങ്ങള് ബി.ജെ.പിയെ അധികാരത്തില്‍നിന്ന് പുറത്താക്കാന് ശ്രമിക്കുകയാണ് എന്നാണ്.\nപക്ഷെ, കോണ്‍ഗ്രസ്സിന് അവര്‍തന്നെ സമ്മതിക്കുന്ന ഒരു പ്രശ്നമുണ്ട്. അതൊരു അരാജക പാര്‍ട്ടിയാണ്. ആര്‍ക്കും എന്തു നിലപാടും സ്വതന്ത്രമായി എടുക്കാനും അതിനനുസരിച്ച് മുന്നോട്ടുപോവാനുമുള്ള സ്വാതന്ത്ര്യമുള്ള വിചിത്രമായ ജനാധിപത്യമാണ് കോണ്‍ഗ്രസ്സിന്‍റേത്. എന്നാല്, എല്ലാ ജനാധിപത്യവും അവസാനിക്കുന്നത് നെഹ്രു കുടുംബത്തിലെ ഇളമുറ കാരണവന്‍മാരിലാണ്. രാഹുല് ഗാന്ധിയാണ് ഇപ്പോഴത്തെ കാരണവര്.\nരാഹുല് ഗാന്ധിയാവട്ടെ, ബി.ജെ.പിക്കെതിരെ വിശാലമായ മുന്നണി വേണമെന്ന് പറയുകയും അത്തരം മുന്നണികളെ ശിഥിലമാക്കുകയും ചെയ്യുകയാണ്. അങ്ങ് വടക്ക് ദില്ലിയില് ആം ആദ്മി പാര്‍ട്ടിക്കാണ് ശക്തി. ഇങ്ങ് തെക്ക് കേരളത്തില് സി.പി.ഐ-എമ്മിന്‍റെ നേതൃത്വത്തിലുള്ള എല്.ഡി.എഫിനും. ആം ആദ്മി പാര്‍ട്ടിയായാലും എല്.ഡി.എഫ് ആയാലും ബി.ജെ.പിക്കെതിരെ സന്ധിയില്ലാ സമരത്തിലുമാണ്.\nരാഹുല് വന്നതുകൊണ്ട് എന്താണ് സംഭവിക്കാനുള്ളത്? ഇടതുപക്ഷം വര്‍ധിത വീര്യത്തോടെ രാഹുലിനെയും ഒപ്പം ബി.ജെ.പിയെയും നേരിടും. എന്നാല്, കോണ്‍ഗ്രസ്സിന്‍റെ കാര്യമോ? ഇതുവരെ പാടി നടന്ന, ബി.ജെ.പിയാണ് മുഖ്യശത്രു എന്ന വാദം പൊളിച്ചടുക്കപ്പെടും. കാരണം, രാഹുല് വെറുമൊരു കോണ്‍ഗ്രസ്സുകാരനല്ല. കോണ്‍ഗ്രസ്സിന്‍റെ അവസാനവാക്കാണ്. ഇരിക്കുന്ന കൊമ്പില് കോടാലി വെക്കുന്ന ഈ ബുദ്ധിയെയാണ് അന്ന് ഞാന് അമുല് ബേബി എന്ന് വിളിച്ചത്. ആ വിളി തന്നെ ഇന്നും പ്രസക്തമാണ്.\nà´®àµà´®àµà´ªàµà´°à´¿à´àµà´à´²àµâ à´°à´¾à´¹àµà´²àµâ à´à´¾à´¨àµà´§à´¿à´¯àµ à´à´¾à´¨àµâ à´\nà´®àµà´²àµâ à´ªàµà´¤àµà´°à´¨àµâ à´à´¨àµà´¨àµ à´µà´¿à´³à´¿à´àµà´àµ à´à´³à´¿à´¯à´¾à´àµà´àµà´à´¯àµà´£àµà´à´¾à´¯à´¿. à´\nà´¤àµ à´à´¾à´¨àµâ à´µàµà´±àµà´¤àµ...\nPosted by VS Achuthanandan on Monday, April 1, 2019\nV S AchuthanandanRahul gandhiGeneral Election 2019


കുഞ്ഞന്‍സ് ലോകം: വിധവന്..!\nരചന : കുഞ്ഞന് , ദിവസം : 9:17:00 AM\nലോകത്തിലെ ഏറ്റവും ഭാഗ്യവന്മാര് യുദ്ധക്കെടുതിയും പ്രകൃതി ക്ഷോഭവും അനുഭവിക്കാത്തവരാണ്..!\nവായിച്ചപ്പോള് ശരിക്കും ഉള്ളൊന്ന് പിടഞ്ഞു.\nജീവിതം അവസാനത്തോടടുക്കുമ്പോള്.. നേരിടേണ്ടിവരുന്ന ഏറ്റവും കടുത്ത പരീക്ഷണഘട്ടമാണ് ഈ ഒറ്റപ്പെടല്.\nമധ്യവര്‍ത്തിയായി അമ്മ ഇല്ലാതാവുന്ന കാലത്തിനെ, അച്ഛന് അതിജീവിയ്ക്കുകയെന്നത്, വലിയൊരു സാഹസം തന്നെ.\nYes....Pray not to leave alone in old\nഇവിടെ നോ കമന്റ്സ്.....\nആദ്യ പ്രതികരണത്തിന് നന്ദി..അത് ലാസ്റ്റ് പഫ് പോലെയാണ്.\nഅതെ, 3G ക്കാരുടെ ഇടയില് ഒറ്റപ്പെട്ടുള്ള ജീവിതാവസാനം.........\nപലയിടത്ത് പലപ്പോഴായി ഇത് എത്ര തവണ കണ്ടിരിയ്ക്കുന്നു... അപ്പോഴൊക്കെ ഓര്‍ക്കും... ഒരു കാലത്ത് (ആ പ്രായത്തില് ജീവനോടെ ഉണ്ടെങ്കില്)നമ്മുടേയും വിധി ഇതു തന്നെ അല്ലേ എന്ന്.\nസത്യം.. വാര്‍ദ്ധക്യത്തിലെ ഒറ്റപെടല് വല്ലാതോരനുഭവം തന്നെ. പുരുഷന്മാരുടെ അവസ്ഥയാണ് കൂടുതല് വേദനാജനകം.\nഅതു ശരിയായിരിക്കും, പക്ഷെ ആ സമയത്തു നമുക്ക് തണലായ് ഒരു കുട്ടിയുൺദെങ്കിൽ അതല്ലെ ഒരു മനുഷ്യ ജീവിതത്തിലെ ഏറ്റവും വലിയ നേട്ടം....\nകുഞേട്ടാ വരികൾ മനസ്സൊന്നൂടക്കി.....\nകുഞൻസിന്റെ ലോകം ഏറെ വിത്യസ്തം.\nകുഞ്ഞന് ചേട്ടാ മനസ്സ് ഒന്നു പിടഞ്ഞു .സത്യം അതു കൊണ്ട് എന്റെ ഉപദേശം എല്ലാ ഭര്‍ത്താക്കന്മാരും ഭാര്യമാര് ദീര്‍ഘായുസ്സോടെ ഇരിക്കാന് വേണ്ടി പ്രാര്‍ഥിക്കൂ എന്നതാണ്..\nഅങ്ങനെ പറഞ്ഞാല് ഞാനതങ്ങ് സമ്മതിക്കും.\nകുഞ്ഞന്‍ജീ... ഇങ്ങക്ക് ദാ ഒരു പൂച്ചെണ്ട്.. :(\nഹൃദയത്തെ സ്‌പര്‍ശിക്കുന്ന വിവരണം. അഭിനന്ദനം.\nഅഭിപ്രായം പറഞ്ഞ ചന്ദ്രകാന്തം ദിദി,അരീക്കോടന് മാഷ്,തോന്ന്യാസി കുട്ടന്,കൈതമുള്ള് മാഷ്,ശ്രീക്കുട്ടന്,ശ്രീനന്ദ ചേച്ചി,ഒറ്റമുലച്ചിക്കുട്ടി,ബാജി ഭായ്,വല്യമ്മായിത്ത,ഒരു സ്നേഹിതന് മാഷ്,ഹരീഷ് ഭായി,നജീബ് മാഷ്,ശ്രീദേവിച്ചേച്ചി,ഓഎബി ഭായ്,കാന്താരിക്കുട്ടിസ്,തണല് ഭായ്,വാല്‍മീകി ഭായി,ഗീതേച്ചി,പ്രിയക്കുട്ടി,പാമരന്‍ജീ,മനൂജീ,ചന്തു മാഷ്... എന്നിവര്‍ക്ക് ഹൃദയം നിറഞ്ഞ നന്ദി രേഖപ്പെടുത്തുന്നു... വീണ്ടും അഭിപ്രായങ്ങള് പറയുമല്ലൊ...\nമക്കളും കുഞ്ഞുമക്കളും ഉണ്ടായാലും ഒറ്റപ്പെട്ടുവെന്ന മാനസീകാവസ്ഥയോടു കൂടിയ ജീവിതം പറഞ്ഞറിയാക്കാന് കഴിയാത്തതാണ്..!\nകുഞ്ഞാ വളരെ നന്നായിരുന്നു\nമനുഷ്യ ജീവിതത്തില് ഒരുപാട് ഘട്ടങ്ങളുണ്ടാകും അതിൽ ഒറ്റപ്പെടല് ആയിരിക്കും മനുഷ്യന്റെ ഏറ്റവും വലിയ ശാപം\nഒരുപാടു ചിന്തിക്കാന് അവസരമൊരുക്കിയ കുഞ്ഞനു ആയിരമാ‍യിരം ആശംസകള്\nജീവിതത്തില് ഏറ്റവും വേദന നിറഞ്ഞ അവസ്ഥ ഒറ്റപെടലാണ്.നാളെ നമ്മുക്ക് ഈ ഗതി വന്നു കൂടായ്കയില്ല .ഇന്ന് കേരളത്തില് എത്ര വൃദ്ധ സദനങ്ങള് ഉണ്ടെന്ന് അറിയുമോ.പാവം മാതാപിതാക്കളെ അങ്ങോട് വലിച്ചെറിഞ്ഞിട്ട് ദൂരേക്ക് പറക്കുന്ന മക്കള് അവരുടെ വേദന ആരറിയുന്നു\nഭാര്യ ജീവിച്ചിരിക്കുമ്പോള് ഭര്‍ത്താവു മരിക്കുന്നതാണു നല്ലത്.\nകുഞ്ഞാ, തെറ്റിദ്ധരിക്കല്ലേ, ഞാന് ഈ പോസ്റ്റുമായി ബന്ധപ്പെടുത്തി പറഞ്ഞൂന്നേയുള്ളൂ.\nഎന്നും കുഞ്ഞായിരുന്നെങ്കില് അല്ലേ കുഞ്ഞാ...\nങും......ഇനി അധിക ദൂരം ഇല്ല ഇതൊക്കെ കേല്‍ക്കാന്.........\nപരസ്‌പരം ഊന്നുവടികളായി നില്‍ക്കാന് വാര്‍ദ്ധക്യത്തില് ഇണയുണ്ടായിരിക്കുക തന്നെ വേണം. ഇല്ലാത്തവരുടെ വേദനയുടെ ആഴം അപാരമാണ്. അതൊരിക്കലും അനുഭവിക്കാനിടവരരുതെന്ന മോഹമുണ്ട്....കുഞ്ഞാ വേദനിപ്പിച്ചു...ട്ടോ..\nരഘുവംശി - (പൂര്‍വാശ്രമം -ഗുരുജി)\nവാര്‍ദ്ധക്യത്തില് ഭാര്യ മരിച്ചു കഴിഞ്ഞുള്ള ജീവിതം വല്ലാത്തൊരു ഒറ്റപ്പെടല് ആണ്. ഇതുകണ്ടു കഴിഞ്ഞപ്പോള് മനസ്സ് വല്ലാതെ നീറി.\nthank you kunhan\nവളരെ സത്യം കുഞ്ഞന്.പരിചയമുള്ളവരില് തന്നെ പലരുടേയും ഈ അവസ്ഥ കണ്ട് വല്ലാത്ത വിഷമം തോന്നിയിട്ടുണ്ട്.\nപിന്നെ,വിധവന് എന്നല്ല, വിഭാര്യന് എന്നതല്ലേ ശരി?\nപിന്നെ തലവാചകം ഒരു ആകര്‍ഷണമാക്കാനാണ് ഞാന് വിധവന് എന്നിട്ടത്..ഒരു പ്രാസത്തിന്. പക്ഷെ പോസ്റ്റിന്റെ അവസാനം(വിഭാഗം) വിഭാര്യന് എന്ന് എഴുതീട്ടുള്ളത് ചിലപ്പോള് ബിന്ദു കണ്ടുകാണില്ലായിരിക്കും...!\nവിഷയത്തിന്റെ വൈവിധ്യം കൊണ്ട്\nകല്യാണത്തിന് പോയിട്ട് ഇന്നേവരെ...\n''ആയുഷ്മാന് ഭവഃ എന്നും, ദീര്‍ഘ സുമന്ഗലി ഭവഃ'' എന്നുമേ... പറഞ്ഞിട്ടുള്ളൂ..\nകുഞ്ഞാ, സത്യായും ഇനി ഞാനത് മാറി പറയും..\nമരണം എന്നും ഒരു വേദനയാണ് ജീവിച്ചിരിക്കുന്നവര്‍ക്ക്. ഭാര്യ മരിച്ച ഒരാള്‍ക്ക് തികച്ചും ഒറ്റപ്പെട്ട ജീവിതമായിരിക്കും ഉണ്ടാവുക.\nഇന്ത്യന് സമൂഹത്തില് പുരുഷന് എന്നും അധികാര മനോഭാവമുള്ളവന് തന്നെയാണ്.\nകല്യാണം കഴിയുമ്പോള് അവന് അവന്‍റെ അധികാരം ഭാര്യയുടെ മേല് ചുമത്തുകയും കൂടുതല് ഉത്തരവാദിത്ത മുള്ളവനായി മാറുന്നതും നമുക്ക് കാണാവുന്നതാണ്. അവിടെ അവന് തിരിച്ചറിയുന്നത് ഭാര്യമാത്രമാണ് തികച്ചും 100% വിശ്വസിക്കാന് പറ്റിയ ഒരാള് തന്നോളം വിശ്വസിക്കാന് പറ്റിയത്!!!(ഇതില് ഭര്‍ത്താവിനെ പറ്റിച്ച് മുങ്ങുന്ന ഭാര്യമാരുണ്ട് എങ്കിലും അവരെ നമുക്ക് ഒഴിച്ച് നിര്‍ത്താം).\nമക്കള് ഒരു കാലം കഴിയുമ്പോള് അവരവരുടെ വഴിക്ക് നീങ്ങുകയും പിന്നെയും പഴയതു പോലെ ഭാര്യയും ഭര്‍ത്താവും മാത്രം ഒരാള്‍ക്ക് മറ്റൊരാള് തുണയായ് മാറുന്നു. ഭാര്യയോ ഭര്‍ത്താവൊ ജീവന് വെടിയുമ്പോള്.. ഹൊ.. അതിനെ കുറിച്ച് ആലോചിക്കുമ്പോള് തന്നെ വല്ലാത്ത വേദനയാണ്.\nഒറ്റപ്പെടലിന് റെ വേദന.\nമരണത്തിനു വേണ്ടിയുള്ള കാത്തിരിപ്പ്.\nഒരു പക്ഷെ അതൊക്കെ കൊണ്ടാവാം നമ്മുടെ നാട്ടില് വൃദ്ധസദനങ്ങള് പെരുകുന്നത്.\nഅതൊക്കെ കൊണ്ടാവാം പ്രായമായവര് ആത്മ്ഹത്യ ചെയ്യുന്നതിന് റെ എണ്ണം കൂടി വരുന്നത്.\nഅതൊക്കെ കൊണ്ടാവാം മധ്യവയസ്കരില് കൂടുതല് പേരും ഉപദ്രവകാരികള് ആകുന്നത്!!(ബസ്സിലും ട്രയിനിലും കൂടുതലും മധ്യ വയസ്സുള്ളവരാണ് പീഡനകലകളില് മുന്‍പന്തിയില് എന്ന് കേസ്സുകള് തെളിയിക്കുന്നു).\nഎന്നും ഭാര്യ കൂടെ ഉണ്ടാ‍വാന് ഒരിക്കലും ഒറ്റപ്പെടാതിരിക്കാന് നമുക്ക് പരിശ്രമിക്കാം.\nതാങ്കള് പറഞ്ഞതിനോട് ഈ ഞാന് യോജിക്കുന്നില്ല.. എന്നാല് ഇന്ത്യന് ഭര്‍ത്താക്കന്മാര് എന്നാണ് എഴുതീരുന്നെങ്കില് അത് തികച്ചും ശരിയായേനെ.\nകാരണം ഇന്ത്യന് സമൂഹം പെണ്ണിനെ അടിമ പോലെയാണ് കാണുന്നത്..അല്ലെങ്കില് ഭര്‍ത്താവ് മരിച്ച ഭാര്യക്കും ജീവിതം ഇത്ര ദുസ്സഹമായിത്തീരേണ്ടതല്ലേ..? അവളുടെ പരാതികള് പരിഭവങ്ങള് അവള് സ്വയം ഉള്ളിലൊതുക്കി കഴിഞ്ഞുകൂടുന്നു. അവള്‍ക്ക് അധികാര മനോഭാവമില്ലാത്തതുതന്നെ കാരണം.\nഇന്ത്യന് ഭര്‍ത്താവിനു മാത്രമെ ഭാര്യ മരിച്ചു കഴിഞ്ഞാല് ജീവിതം ദുസ്സഹമായിതോന്നുന്നത്. എന്തുകൊണ്ടെന്നാല് കല്യാണം കഴിച്ചു കഴിഞ്ഞാല് ഭാര്യയാണ് എല്ലാ കാര്യങ്ങളും ചെയ്യേണ്ടത്, ഭാര്യ ദാസിയാണ് അടിമയാണ് എന്നിങ്ങനെയുള്ള മനോഭാവത്തോടെ നോക്കിക്കാണുന്നു അങ്ങിനെ കാണുവാന് സമൂഹം പ്രേരിപ്പിക്കുനു. ആയതിനാല് ഭാര്യമരിച്ചു കഴിയുമ്പോള് സ്വയം കാര്യങ്ങള് ചെയ്യാനുള്ള കഴിവ് നഷ്ടപ്പെട്ട ഭര്‍ത്താവിന് ജീവിതം ദുസ്സഹമായില്ലെങ്കിലെ അത്ഭുതമുള്ളൂ.\nഒറ്റപ്പെടല് ഭാര്യക്കും ഭര്‍ത്താവിനും ഒരുപോലെ ആകേണ്ടതല്ലെ..ഇല്ലെങ്കില് അതിനുത്തരവാദി ഇന്ത്യന് സമൂഹ വ്യവസ്ഥിതിയാണ്..!\nഎന്നാല് യൂറോപ്യന് രാജ്യങ്ങളില് ഒറ്റപ്പെടല് രണ്ടു കൂട്ടര്‍ക്കും ഒരു പോലെയാ‍ണെന്ന് ഈ കുഞ്ഞുമനസ്സ് മനസ്സിലാക്കിയിരിക്കുന്നത്.\nകാര്യം എന്റെ പോസ്റ്റാണെങ്കിലും അല്പം ചിന്തിച്ചപ്പോള് ഈയൊരു ഘടകം അല്ലെ (ഇന്ത്യന് സാമൂഹികവ്യവസ്ഥിതി) ഭര്‍ത്താക്കന്മാരുടെ ഒറ്റപ്പെടലിന് ദുസ്സഹമാക്കുന്നതിന്റെ പിന്നിലുള്ള കറുത്ത ശക്തി..?\nവേറിട്ടൊരു പരീക്ഷണം കൂടിയാണ്.\nആധുനിക വൈദ്യശാസ്ത്രം ഇത്ര വികസിച്ചിട്ടും, ബാല്യവിവാഹങ്ങള് നിര്‍ത്തിക്കൊണ്ട് ഗവണ്‍മ്മെന്റ് നിയമം പാസാക്കിയിട്ടും എന്തുകൊണ്ടാണു സ്ത്രീ വേഗത്തില് മരിച്ച് പോകുന്നത്? എന്തോ പിശകുണ്ടല്ലോ കുഞ്ഞേട്ടാ\nലളിതം. എവിടെയോ ഒരു കൊളുത്ത് വീണു.\nകുഞ്ഞന്, വളരെ വളരെ സത്യം.\nകുഞ്ഞന്, ഇതുവായിച്ചു. ഹൃദയം നൊന്തുപോയി..\nകുഞ്ഞാ! വ്വളരെ നന്നായിരിക്കുന്നു, !!\nകുറേക്കാലം മുമ്പ് ഞാനും എന്റെ ഒരു സുഹ്രുത്തും കൂടി ഇതേ വിഷയം സംസാരിച്ചതോര്‍ത്തു പോയി...\n“ഒരു ചെറുപുഞ്ചിരി“ കണ്ടിട്ടുണ്ടോ?....\nഅതില് അവസാനം പറയുന്ന വരികളും ഇതു തന്നെയാണ്\nഹൃദയസ്പര്‍ശിയായ പോസ്റ്റ്. ആദ്യത്തെ പേജിലുള്ള എല്ലാ പോസ്റ്റുകളും വായിച്ചു. എല്ലാം വായിക്കാന് രസമുള്ളവ! പിന്നെ വന്ന് ബാക്കിയുള്ളതുകൂടി വായിക്കുന്നതായിരിക്കും. :-)\nഇന്ത്യന് സാമൂഹികവ്യവസ്ഥിതിയെ പറ്റി കുഞ്ഞന് പറഞ്ഞിരിക്കുന്നത് അക്ഷരം പ്രതി ശരിയാണ്\nആറ്റിക്കുറുക്കിയെഴുതുന്ന കുഞ്ഞന്റെ ഈ ശൈലിയില്, ഇത്തരം പോള്ളുന്ന വിഷയങ്ങള് വായിക്കുമ്പോള്, ആ വിധത്തിലുള്ള ഒരവസ്ഥ വന്നാല് ഞാ‍നെന്താവും ചെയ്യുകയെന്നാണു ഞാനിപ്പോള് ആലോചിക്കുന്നത്....\nആ സമയത്ത് നല്ലെതെന്തെങ്കിലും ഓര്‍ത്തിരിക്കാന്, ഇപ്പോഴെ ശ്രമിക്കാമല്ലേ......\nമനസ്സിനെ വല്ലാതെ സ്പര്‍ശിച്ചു....നല്ല പോസ്റ്റ്\nനോവുന്ന കുറിപ്പ്. പറഞ്ഞതൊക്കെയും എവിടെയൊക്കെയോ കേട്ടിരിക്കുന്നു,...ഞാനും പറഞ്ഞിരിക്കുന്നു എന്നു കുറ്റബോധത്തോടെ ഓര്‍ക്കട്ടെ....\nഇതൊക്കെ ചെയ്യുന്ന നമ്മളും ഒരിക്കല് ഇതുപോലെ ആകുമല്ലോ എന്ന് ഓര്‍ക്കുമ്പോള് ......


ആ പാട്ടുവസന്തത്തിന് ഇന്ന് പിറന്നാൾ; എസ്.പി വെങ്കിടേഷ് അഭിമുഖം|S. P. Venkatesh\nമനോരമ ലേഖിക March 05, 2020 12:13 PM IST\nമലയാളികളുടെ ജീവിതത്തിലേക്ക് പാട്ടുരൂപത്തില് വന്നൊരു വസന്തമാണ് എസ്.പി വെങ്കടേഷ്. സലില് ചൗധരിയെയും ബോംബെ രവിയെയും പോലെ അന്യനാട്ടില് നിന്നു വന്ന് കാവ്യാത്മക സൗന്ദര്യവും ഭാവതീക്ഷ്ണതയുമുണ്ടായിരുന്ന ഒരുപിടി വരികള്‍ക്ക് ഈണമിട്ട പ്രതിഭാധനന്. സിനിമയിലെ ഗാനങ്ങള് സാഹിത്യവും സംഗീതവും ഒരുപോലെ മനോഹരമായി ഇഴചേര്‍ന്നതായിരിക്കണം എന്നു ശഠിച്ച, അങ്ങനെയുള്ള പാട്ടുകളോട് അടങ്ങാത്ത ആവേശമുണ്ടായിരുന്ന സംവിധായകരുടെയും നിര്‍മാതാക്കളുടെയും കാലത്തെ സംഗീത സംവിധായകന്. അദ്ദേഹത്തിന്റെ അറുപത്തിയഞ്ചാം ജന്മദിനമാണ് ഇന്ന്.\nപാരമ്പര്യമായി കിട്ടിയ സംഗീതം\nഎങ്ങനെയായിരുന്നു സിനിമയിലേക്ക് വന്നതെന്ന് എസ്.പി. വെങ്കടേഷിനോടു ചോദിക്കുന്നതില് പ്രസക്തിയില്ല. അച്ഛനില് നിന്നു പകര്‍ന്നു കിട്ടിയതായിരുന്നു സംഗീതം. അച്ഛന്റെ മാന്‍ഡലിന് മകന്റെയും ജീവനും ശ്വാസവുമായി. മൂന്ന് വയസ്സു മുതല്‍ക്കേ ജീവിതം അതിനൊപ്പമായിരുന്നു. ഇത്ര മനോഹരമായി മാന്‍ഡലിന് വായിക്കുന്നയാളിനെ എങ്ങനെയാണു സിനിമയ്ക്കു കണ്ടില്ലെന്നു നടിക്കാനാകുക. അധികം വൈകാതെ ഗിത്താറും ബാഞ്ചോയും പഠിച്ചെടുത്തു. 1968 മുതല്‍ക്കേ തമിഴിലും തെലുങ്കിലും കന്നഡയിലും മലയാളത്തിലുമായി നിരവധി ചിത്രങ്ങളുടെ ഓര്‍ക്കസ്ട്രയില് എസ്.പി വെങ്കടേഷുമുണ്ടായിരുന്നു. ഓര്‍ക്കസ്ട്രേഷനിലുള്ള അപാരമായ മികവ് അങ്ങനെ നേടിയെടുത്തതാണ്. 1971ല് സംഗീത സംവിധായകന് വിജയഭാസ്‌കറിനൊപ്പമായിരുന്നു സിനിമയില് തുടക്കം കുറിച്ചത്, ഗിത്താര് വായിച്ചുകൊണ്ട്. 1975ല് കന്നഡ സിനിമകളില് അസിസ്റ്റന്റ് മ്യൂസിക് ഡയറക്ടറായി ചുവടുറപ്പിച്ചു.\n1981ലാണ് സ്വതന്ത്ര സംഗീത സംവിധായകനാകുന്നത്. പ്രേമയുദ്ധ എന്ന തെലുങ്ക് ചിത്രത്തില്. രണ്ടു വര്‍ഷം കഴിഞ്ഞായിരുന്നു മലയാളത്തിലെത്തുന്നത്. അതിനു മുന്‍പേ മലയാളവുമായി വെങ്കടേഷിന് അടുപ്പമുണ്ടായിരുന്നു. രാഘവന് മാസ്റ്റര് എന്നിവരുടെയൊക്കെ ഒപ്പം പ്രവര്‍ത്തിച്ചു കഴിഞ്ഞിരുന്നു അദ്ദേഹം. മാന്‍ഡലിന് വായിച്ചും അസിസ്റ്റന്റ് മ്യൂസിക് ഡയറക്ടാറായുമൊക്കെ ഓര്‍ക്കസ്ട്രേഷനില് അദ്ദേഹം ഇവര്‍ക്കൊപ്പം പങ്കാളിയായിട്ടുണ്ടായിരുന്നു.\nമരണം എത്രമാത്രം അപ്രതീക്ഷിതമാണെന്നു മനസിലായത് അവളുടെ വേർപാടിലൂടെയാണ്: ജി.വേണുഗോപാൽ\nസത്യന് അന്തിക്കാട് ചിത്രമായ ടി.പി ബാലഗോപാലന് എം.എയില് എ.ടി.ഉമ്മറിന്റെ അസിസ്റ്റന്റായി നിന്നു കൊണ്ട് പശ്ചാത്തല സംഗീതമൊരുക്കി അദ്ദേഹം. പിന്നീടാണ് മലയാള സിനിമകളില് സംഗീത സംവിധായകനായി സജീവമാകുന്നത്. ഡെന്നിസ് ജോസഫും തമ്പി കണ്ണന്താനവുമായിരുന്നു എസ്.പി വെങ്കടേഷിനെ മലയാളത്തില് കൂടുതല് പരിചിതനാക്കിയത്. തമ്പി കണ്ണന്താനത്തിന്റെ രാജാവിന്റെ മകനിലെ സംഗീതവും പശ്ചാത്തല സംഗീതവും മലയാളത്തിനെ അത്രമേല് ത്രസിപ്പിച്ചു. തൊണ്ണൂറുകളോടെ എസ്.പി വെങ്കടേഷ് മലയാളത്തില് നിറഞ്ഞു. സൂപ്പര് ഹിറ്റല്ലാത്ത അദ്ദേഹത്തിന്റെ സിനിമ ഗാനങ്ങള് കുറവ്. സംഗീതവും സാഹിത്യവും അതിമനോഹരമായി, അര്‍ഥപൂര്‍ണമായി സമന്വയിക്കുകയും അതേസമയം ജനകീയമാകുകയും ചെയ്യുകയെന്ന അപൂര്‍വ്വതയായിരുന്നു എസ്.പി വെങ്കടേഷിനുണ്ടായിരുന്നത്. സിനിമകളുടെ പ്രചരണത്തിനു വേണ്ടി മാത്രമാകരുത് പാട്ടുകളെന്നും, അത് എക്കാലവും കേള്‍വിക്കാരന്റെ മനസില് തങ്ങി നില്‍ക്കുന്നതാവണം എന്ന ചിന്തയും അദ്ദേഹത്തിനുണ്ടായിരുന്നു.\nരാജാവിന്റെ മകന്, വിളംബരം, വഴിയോരക്കാഴ്ചകള്, ദൗത്യം, ഭൂമിയിലെ രാജാക്കന്‍മാര്, വ്യൂഹം, കുട്ടേട്ടന്, അപ്പു(പശ്ചാത്തല സംഗീതം), മഹായാനം(പശ്ചാത്തല സംഗീതം), നാടോടി, കാഴ്ചയ്ക്കപ്പുറം, എന്നോടിഷ്ടം കൂടാമോ, കിലുക്കം, ജോണി വാക്കര്, ദേവാസുരം(പശ്ചാത്തല സംഗീതം), ധ്രുവം, വാല്‍സല്യം, പൈതൃകം, സൈന്യം, സോപാനം, മിന്നാരം, മാന്നാര് മത്തായി സ്പീക്കിങ്, മാന്ത്രികം, സ്ഫടികം അങ്ങനെ എത്രയെത്ര ഹിറ്റുകള്. രാത്രിയുടെ സ്വാതന്ത്ര്യത്തില് വിരിഞ്ഞ ശാന്തമീ രാത്രിയില്... മന്നാഡിയാരുടെ പ്രണയ തീക്ഷ്ണത പറഞ്ഞ തളിര്‍വെറ്റിലയുണ്ടോ... വിശ്വാസത്തിന്റെയും അവിശ്വാസത്തിന്റെയും വീര്‍പ്പുമുട്ടലുകള് ഇഴചേര്‍ന്ന പൈതൃകത്തിലെ, വാല്‍ക്കണ്ണെഴുതിയ മകരനിലാവില്, പ്രണയത്തിന്റെ അഴകില് വിരിഞ്ഞ മിന്നാരത്തിലെ ഗാനങ്ങള്, കിലുക്കത്തിലെ കുസൃതിപ്പാട്ടുകള്, കെ.എസ് ചിത്രയുടെ അന്നോളം കേട്ടിട്ടില്ലാത്തൊരു ആലാപന ശൈലി അവതരിപ്പിച്ച സ്ഫടികത്തിലെ ഗാനങ്ങള്, സ്നേഹം മാത്രം മനസ്സിലുള്ള ചേട്ടന്റെ കഥ പറഞ്ഞ വാല്‍സല്യത്തിലെ ഗാനങ്ങള്, ശാസ്ത്രീയ സംഗീതത്തിന്റെ ഭംഗിയറിയിച്ച സോപാനത്തിലെ ഗാനങ്ങള്, ബാഗി ജീന്‍സും ഷൂസുമണിഞ്ഞ പെണ്ണിനെ കുറിച്ചു പാടിയ സൈന്യത്തിലെ പാട്ടുകള്...അങ്ങനെ എത്രയെത്ര ഗാനങ്ങള്. മലയാളികളല്ലാത്ത ഒരുപാട് സംഗീത സംവിധായകര് മലയാളത്തിന് അവിസ്മരണീയമായ ഒരുപാട് ഗാനങ്ങള് സമ്മാനിച്ചിട്ടുണ്ട്. പക്ഷേ അവര്‍ക്കാര്‍ക്കും ഇത്രയേറെ വ്യത്യസ്തമായ ഗാനങ്ങള് മലയാളത്തില് തീര്‍ക്കാനായിട്ടില്ലെന്നതാണു എസ്.പി വെങ്കടേഷിനെ അവരില് നിന്നെല്ലാം വ്യത്യസ്തനാക്കുന്നത്.\n'ഈ സ്നേഹമാണെന്റെ സന്തോഷം'\n‘ഫെയ്സ്ബുക്കില് മലയാളികള് എന്നെ കുറിച്ച് എഴുതുന്നതൊക്കെ ഇവിടത്തെ മലയാളികളായ സഹപ്രവര്‍ത്തകര് കാണിച്ചു തരാറുണ്ട്. എന്നെ കുറിച്ച് അവര് തിരക്കുന്നുവെന്നറിയുന്നതു തന്നെ വലിയ സന്തോഷം. മലയാളത്തില് എത്രയോ നല്ല പുതിയ സംഗീത സംവിധായകര് വന്നു, എത്രയധികം പാട്ടുകള് വന്നു. എന്നിട്ടും വര്‍ഷങ്ങള്‍ക്കിപ്പുറം എസ്.പി വെങ്കടേഷിനെ മലയാളികൾ ഓർക്കുന്നു. അതാണ് ഏറ്റവും വലിയ സന്തോഷവും പുരസ്‌കാരവും അതിനുമപ്പുറം ഒന്നും തന്നെയില്ല. അവഗണിച്ചെന്നോ അര്‍ഹമായ പരിഗണന തന്നില്ലെന്നോ ഉള്ള പരാതികളൊന്നുമില്ല. തമിഴ്നാട്ടില് നിന്നു വന്ന ഒരു സംഗീത സംവിധായകന് വരികള് ഈണമിടാന് നല്‍കാന് മലയാളത്തിലെ മുന്‍നിര ഗാനരചയിതാക്കള് തയ്യാറായില്ലേ ? സംവിധായകരും നിര്‍മ്മാതാക്കളും വിശ്വസ്തതയോടെ എന്നെ അവരുടെ ചിത്രത്തിലെ പാട്ടുകള് ഏല്‍പ്പിച്ചില്ലേ ? അതൊക്കെ വലിയ ഭാഗ്യമായി കരുതുന്നു.' അദ്ദേഹം പറഞ്ഞു. ഒന്നിനു പുറകേ ഒന്നായി ഹിറ്റുകളെത്തിയ കാലത്തെ കുറിച്ച് ചോദിച്ചാല് അതിനെ കുറച്ച് ഒറ്റ വാക്കില് പറഞ്ഞു നിര്‍ത്തും എസ്.പി.വെങ്കടേഷ്...കടവുള് തുണ...അത്രമാത്രം.


ഗോവയില് പരീക്കര് തുടരുമെന്ന് അമിത് ഷാ – Chandrika Daily\nBy chandrika Sunday September 23, 2018 23:08 pm\nഗോവയില് പരീക്കര് തുടരുമെന്ന് അമിത് ഷാ\nന്യൂഡല്‍ഹി: ഗോവയില് മുഖ്യമന്ത്രിയായി മനോഹര് പരീക്കര് തന്നെ തുടരുമെന്ന് ബി.ജെ.പി അധ്യക്ഷന് അമിത് ഷാ. എന്നാല് ഗോവ മന്ത്രിസഭയില് മാറ്റം വരുത്തുമെന്നും അമിത് ഷാ പറഞ്ഞു. ഗോവയിലെ…\nന്യൂഡല്‍ഹി: ഗോവയില് മുഖ്യമന്ത്രിയായി മനോഹര് പരീക്കര് തന്നെ തുടരുമെന്ന് ബി.ജെ.പി അധ്യക്ഷന് അമിത് ഷാ. എന്നാല് ഗോവ മന്ത്രിസഭയില് മാറ്റം വരുത്തുമെന്നും അമിത് ഷാ പറഞ്ഞു. ഗോവയിലെ നേതാക്കളുമായി കൂടിക്കാഴ്ച നടത്തിയ ശേഷം ട്വിറ്ററിലൂടെയാണ് അമിത് ഷാ തീരുമാനമറിയിച്ചത്.\nസെപ്റ്റംബര് 15 മുതല് പരീക്കര് ഡല്‍ഹി എയിംസ് ആസ്പത്രിയില് ചികിത്സയിലാണ്. ആരോഗ്യസ്ഥിതി മോശമായതിനെ തുടര്‍ന്ന് മനോഹര് പരീക്കര് മുഖ്യമന്ത്രി സ്ഥാനത്ത് തുടരാന് സാധ്യതയില്ലെന്ന് റിപ്പോര്‍ട്ടുകളുണ്ടായിരുന്നു.\nഅതേസമയം പരീക്കറിന്റെ അഭാവത്തില് സര്‍ക്കാര് രൂപീകരിക്കാന് അനുവദിക്കണമെന്നാവശ്യപ്പെട്ട് കോണ്‍ഗ്രസ് ഗവര്‍ണറെ കണ്ടിരുന്നു. 40 അംഗ നിയമസഭയില് ഏറ്റവും വലിയ ഒറ്റകക്ഷിയാണ് കോണ്‍ഗ്രസ്. സര്‍ക്കാര് രൂപീകരിക്കാന് അവകാശവാദമുന്നയിച്ച് കോണ്‍ഗ്രസ് രംഗത്ത് വന്നതോടെ തീരുമാനമെടുക്കാനാവാതെ കുഴങ്ങുകയാണ് ബി.ജെ.പി.\nമുഖ്യമന്ത്രി മനോഹര് പരീക്കറുടെ ആരോഗ്യനില വീണ്ടും വഷളാവുകയും അദ്ദേഹം ഡല്‍ഹി എയിംസില് ചികിത്സക്കായി പോവുകയും ചെയ്തതോടെയാണ് ഗോവയില് രാഷ്ട്രീയം മാറിമറിഞ്ഞത്. ഏറെക്കാലമായി ആരോഗ്യപരമായ കാരണങ്ങളാല് ഭരണത്തില് ശ്രദ്ധിക്കാനാവാത്ത അവസ്ഥയിലാണ് പരീക്കര്. നേരത്തെ അദ്ദേഹം അമേരിക്കയില് ചികിത്സ തേടിയപ്പോഴും ഗോവയില് ഭരണമില്ലാത്ത അവസ്ഥയിലായിരുന്നു.\nപരീക്കര് അധികസമയവും ആരോഗ്യകരമായ കാരണങ്ങളാല് മാറിനിന്നതോടെയാണ് നേതൃമാറ്റം വേണമെന്ന ആവശ്യം ശക്തമായത്. എന്നാല് ഗോവയിലെ ഏറ്റവും വലിയ ഒറ്റകക്ഷി കോണ്‍ഗ്രസാണ്. 40 അംഗ സഭയില് 16 അംഗങ്ങളാണ് കോണ്‍ഗ്രസിനുള്ളത്. സര്‍ക്കാര് പുനഃസംഘടന എന്ന ചര്‍ച്ച വന്നതോടെ കോണ്‍ഗ്രസ് ഗവര്‍ണറെ കണ്ട് ഏറ്റവും വലിയ ഒറ്റകക്ഷിയായ തങ്ങളെ സര്‍ക്കാര് രൂപീകരിക്കാന് അനുവദിക്കണമെന്ന് ആവശ്യപ്പെടുകയായിരുന്നു. 21 എം.എല്.എമാരുടെ പിന്തുണയുണ്ടെന്ന് കോണ്‍ഗ്രസ് ഗവര്‍ണറെ അറിയിച്ചു.\nകര്‍ണാകയില് കോണ്‍ഗ്രസിന്റെ നിയമപോരാട്ടം ഫലം കണ്ടതിന്റെ പാഠമുള്ളതിനാല് ഭാഗ്യപരീക്ഷണത്തിന് മുതിരേണ്ടെന്നാണ് ബി.ജെ.പി തീരുമാനം. തല്‍ക്കാലം മന്ത്രിസഭാ പുനഃസംഘടന വേണ്ടെന്നാണ് അമിത് ഷാ സംസ്ഥാന നേതൃത്വത്തിന് നല്‍കിയിരിക്കുന്ന നിര്‍ദേശം.\nCategories: Culture, More, News, Views Tags: #GoaElection2017, amit shah, GOA ELECTION, manohar parrikar


(Dr Aisha Fake News): ഡോക്ടർ ഐഷയ്ക്ക് പ്രണാമം അർപ്പിക്കേണ്ട, കുറിപ്പും ചിത്രവും പ്രചരിപ്പിക്കേണ്ട; അത് വ്യാജ സന്ദേശമെന്ന് യുഎന്‍എ | United Nurses Association About The Fake News Dr Aisha\nഡോക്ടർ ഐഷയ്ക്ക് പ്രണാമം അർപ്പിക്കേണ്ട, കുറിപ്പും ചിത്രവും പ്രചരിപ്പിക്കേണ്ട; അത് വ്യാജ സന്ദേശമെന്ന് യുഎന്‍എ\nBy വെബ്ഡെസ്ക് • 03/08/2020 at 8:46AM\nവ്യാജവാർത്ത പ്രചരിപ്പിച്ച ഡോ ഐഷ എന്ന ട്വിറ്റർ അക്കൗണ്ട് നിലവിൽ ഡിലീറ്റ് ചെയ്തിരിക്കുകയാണ്. ഡോ. ഐഷ കോവിഡിനോട് പൊരുതി മരിച്ചെന്നും അവര് അവസാനമായി ട്വീറ്റ് ചെയതതെന്നും പറഞ്ഞുളള കുറിപ്പാണ് സോഷ്യൽമീഡിയയിൽ പ്രചരിച്ചത്.\nസോഷ്യൽമീഡിയയിൽ വ്യാപകമായി പ്രചരിച്ച ഡോ. ഐഷയുടെ അന്ത്യനിമിഷത്തിലെ കുറിപ്പും ഐഡിയും വ്യാജം. ഡോ. ഐഷ എന്നൊരു വ്യക്തി കൊവിഡ് ബാധിച്ച് മരിച്ചിട്ടില്ലെന്നും പ്രചരിപ്പിക്കുന്നത് സാവിന ഡെന്റൽ ആശുപത്രിയുടെ സൈറ്റിൽ നിന്നുളള ചിത്രവുമാണെന്ന് യുണൈറ്റഡ് നേഴ്‌സസ് അസോസിയേഷന് പറയുന്നു. വ്യാജവാർത്ത പ്രചരിപ്പിച്ച ഡോ ഐഷ എന്ന ട്വിറ്റർ അക്കൗണ്ട് നിലവിൽ ഡിലീറ്റ് ചെയ്തിരിക്കുകയാണ്. ഡോ. ഐഷ കോവിഡിനോട് പൊരുതി മരിച്ചെന്നും അവര് അവസാനമായി ട്വീറ്റ് ചെയതതെന്നും പറഞ്ഞുളള കുറിപ്പാണ് സോഷ്യൽമീഡിയയിൽ പ്രചരിച്ചത്. ഇത് ട്രെൻഡിങ്ങാകുകയും ചെയ്തിരുന്നു. 2017ലെ ചിത്രമാണ് ഇപ്പോൾ പ്രചരിക്കുന്നതെന്നും ചൂണ്ടിക്കാട്ടുന്നുണ്ട്.\nയുണൈറ്റഡ് നഴ്സസ് അസോസിയേഷന്‍റെ കുറിപ്പ്\nട്വിറ്റർ അക്കൗണ്ട് തിരഞ്ഞു പോയപ്പോൾ അക്കൗണ്ട് ഡിലീറ്റ് ചെയ്തതായാണ് കാണുന്നത്. ആശുപത്രിയിൽ ഉള്ള ചിത്രം എന്ന് പറഞ്ഞു പ്രചരിപ്പിക്കുന്നത് സാവിന ഡെന്റൽ ആശുപത്രിയുടെ സൈറ്റിലെ ഒരു ചിത്രവുമാണ്. ഉറവിടമില്ലാത്ത ഇത്തരം വാർത്തകൾക്ക് എത്ര പെട്ടെന്നാണ് സമൂഹമാധ്യമങ്ങളിൽ പ്രചാരണം കിട്ടുന്നത് എന്നാണ് ചിന്തിക്കുന്നത്. ഇത്രയും ബലഹീനരാണോ മനുഷ്യർ?\nസമൂഹമാധ്യമങ്ങളിൽ ധാരാളം പേർ പങ്കുവച്ച ഐഷ എന്ന ഐഡിയിലെ വാക്കുകള്\nകണ്ണീരോർമയായി.. ഡോക്ടർ ഐഷയ്ക്ക് പ്രണാമം. ഡോ. ഐഷയുടെ അവസാന സന്ദേശം. കൊവിഡ് ബാധിച്ച് മരിക്കുന്നതിനു തൊട്ടുമുമ്പ്, വെന്റിലേറ്ററിലേക്ക് മാറ്റപ്പെടുന്നതിന് തൊട്ടുമുമ്പ്, ഡോ.ഐഷ ട്വിറ്ററിൽ കുറിച്ച അവസാന സന്ദേശം.!\nഹായ്, എന്നെ സംബന്ധിച്ചിടത്തോളം കൊവിഡിനെ നേരിടുന്നത് അത്ര എളുപ്പമല്ല. ശ്വാസംമുട്ടൽ കൂടുന്നതേയുള്ളൂ. ഇന്ന് എപ്പോഴെങ്കിലും എന്നെ വെന്റിലേറ്ററിലേക്ക് മാറ്റും. എന്നെ ഓർക്കുക, എന്റെ പുഞ്ചിരി, എപ്പോഴും ഓർമയുണ്ടാകണം. സുരക്ഷിതമായിരിക്കുക. ഈ മാരകമായ വൈറസിനെ ഗൗരവമായി എടുക്കുക.


വിളിയുടെ 1 മർക്കോസ് – 2മത്സ്യം\nഹോം / ബൈബിള് / മർക്കോസ് എഴുതിയ സുവിശേഷം / വിളിയുടെ 1 മർക്കോസ്\n1:1 യേശു ക്രിസ്തുവിന്റെ സുവിശേഷം തുടക്കം, ദൈവത്തിന്റെ പുത്രൻ.\n1:2 അത് യെശയ്യാ പ്രവാചകൻ തയ്യാറാക്കും പോലെ: "ഇതാ, ഞാൻ നിനക്കു മുമ്പായി എന്റെ ദൂതനെ, നിങ്ങൾ മുമ്പ് നിങ്ങളുടെ വഴി ഒരുക്കും.\n1:3 ശബ്ദം മരുഭൂമിയിൽ പലരിൽ: കർത്താവിന്റെ വഴി ഒരുക്കുവിൻ; അവന്റെ പാത നിരപ്പാക്കുവിൻ. "\n1:4 ജോൺ മരുഭൂമിയിൽ ആയിരുന്നു, മാനസാന്തരത്തിന്റെ സ്നാനം സ്നാനം പ്രസംഗിച്ചു, പാപങ്ങളുടെ മോചനത്തിന്നായി നിലയിൽ.\n1:5 എന്നാൽ യെഹൂദ്യയില് ഒക്കെയും അവന്റെ അടുക്കൽ പുറപ്പെട്ടു യെരൂശലേമിൽ എല്ലാവരും, അവർ യോർദ്ദാൻ നദിയിൽ അവനാൽ സ്നാനം കഴിഞ്ഞു, പാപങ്ങളെ ഏറ്റു.\n1:6 യോഹന്നാനോ ഒട്ടക രോമംകൊണ്ടുള്ള അവന്റെ അരയിൽ തോൽ ബെൽറ്റ് ധരിച്ചു. വെട്ടുക്കിളിയും കാട്ടുതേനും തിന്നു.\n1:7 അവൻ പ്രസംഗിച്ചു, എന്നു: "എന്നെ എന്റെ പിന്നാലെ തോല്പിക്കും. ഞാൻ അവന്റെ ഷൂ മഞ്ഞബോര്ഡ് ഇറങ്ങി എത്താൻ വാറു യോഗ്യനല്ല എന്നു.\n1:8 ഞാൻ നിങ്ങളെ വെള്ളത്തിൽ സ്നാനം. എന്നാൽ, അവൻ പരിശുദ്ധാത്മാവിൽ സ്നാനം ഏല്പിക്കും. "\n1:9 അതു സംഭവിച്ചു, ആ കാലത്തു, യേശു ഗലീലയിലെ നസറെത്തിൽ എത്തിയത്. അവൻ ജോർദാൻ ൽ ജോൺ സ്നാനം കഴിഞ്ഞു.\n1:10 ഉടനെ, വെള്ളം കയറുന്നതും മേൽ, ആകാശം കണ്ടു ആത്മാവു, പറന്നുപോയി, അവരോഹണം, അവനോടുകൂടെ ശേഷിക്കുന്ന.\n1:11 ഉടനെ ആകാശത്തുനിന്നു ഒരു നാദം: "നീ എന്റെ പ്രിയ പുത്രൻ; നിങ്ങളിൽ ഞാൻ പ്രസാദിച്ചിരിക്കുന്നു എന്നു. "\n1:12 അനന്തരം ആത്മാവു മരുഭൂമിയിലേക്കു അവനെ ആവശ്യപ്പെടുമ്പോൾ.\n1:13 അവൻ നാല്പതു പകലും നാല്പതു മരുഭൂമിയിൽ ആയിരുന്നു. അവൻ സാത്താനാൽ പരീക്ഷിക്കപ്പെട്ടു ചെയ്തു. അവൻ വന്യമൃഗങ്ങൾ ഉണ്ടായിരുന്നു, ദൂതന്മാർ അവനെ ശുശ്രൂഷിച്ചു.\n1:14 അപ്പോൾ, ജോൺ കൈമാറി ശേഷം, യേശു ഗലീലെക്കു പോയി, ദൈവരാജ്യം സുവിശേഷം പ്രസംഗിച്ചു,\n1:15 എന്നു: "കാലം നിവൃത്തി ദൈവരാജ്യം സമീപിച്ചിരിക്കുന്നു ചെയ്തു. മാനസാന്തരപ്പെട്ടു സുവിശേഷത്തിൽ വിശ്വസിപ്പിൻ. "\n1:16 ഗലീലക്കടലരികെ കരയിൽ കടന്നുപോകുന്നു, ശീമോനും അവന്റെ സഹോദരനായ അന്ത്രെയാസും, കടലിൽ വല വീശുന്നതു, മീൻ വേണ്ടി.\n1:17 യേശു അവരോടു പറഞ്ഞു, എന്റെ പിന്നാലെ "വരിക, ഞാൻ നിങ്ങളെ മനുഷ്യരെ പിടിക്കുന്നവരാക്കും. "\n1:18 ഉടനെ വല ഉപേക്ഷിച്ച്, അവർ അവനെ അനുഗമിച്ചു.\n1:19 അവിടെ നിന്നു അല്പം വഴികൾ തുടരാന്, ചെന്നപ്പോൾ സെബെദിയുടെ മകനായ യാക്കോബും അവന്റെ സഹോദരൻ യോഹന്നാൻ കണ്ടു, അവർ ഒരു വള്ളത്തിൽ വല നന്നാക്കുന്നതു ചെയ്തു.\n1:20 ഉടനെ അവരെയും വിളിച്ചു. അവന്റെ കർഷകനെ പടകിൽ ഇരുന്നു അപ്പനായ പിന്നിൽ വിട്ടു, അവർ അവനെ അനുഗമിച്ചു.\n1:21 അവർ കഫർന്നഹൂമിൽ ചെന്നു. പിന്നെ ശബ്ബത്തുകളിലും വൈദ്യസഹായം പള്ളിയിൽ ചെന്നു, അവൻ അവരെ പഠിപ്പിച്ചു.\n1:22 അവർ അവന്റെ ഉപദേശത്തിൽ മേൽ വിസ്മയിച്ചു. അവൻ അധികാരം ഒന്നു അവരെ ഉപദേശിച്ചതു, ശാസ്ത്രിമാരും ഇഷ്ടമല്ല.\n1:23 അവരുടെ പള്ളിയിൽ, അശുദ്ധാത്മാവുള്ള ഒരു മനുഷ്യൻ ഉണ്ടായിരുന്നു; അവൻ നിലവിളിച്ചു,\n1:24 എന്നു: "നിങ്ങൾക്ക് നാം എന്തൊക്കെ, നസറായനായ യേശു? ഞങ്ങളെ നശിപ്പിപ്പാൻ വന്നുവോ? നീ ആരാണെന്നു എനിക്കറിയാം: ദൈവത്തിന്റെ പരിശുദ്ധൻ. "\n1:25 യേശു അവനെ ഉദ്ബോധിപ്പിച്ചു, എന്നു, "നിശബ്ദത പാലിക്കുക, മനുഷ്യനെയും വിട്ടുമാറുക. "\n1:26 അപ്പോൾ അശുദ്ധാത്മാവു, അവനെ ഇഴെച്ചു, ഉറക്കെ നിലവിളിച്ചു, അവനെ വിട്ടുമാറി.\n1:27 എല്ലാവരും അവർ തമ്മിൽ ചോദിച്ചതിൽ അങ്ങനെ വിസ്മയിച്ചു, എന്നു: "ഇത് എന്താണ്? ഈ പുതിയ ഉപദേശം എന്താണ്? അവന് അധികാരത്തോടെ അശുദ്ധാത്മാക്കളോടും കല്പിക്കുന്നു, അവ അനുസരിക്കുകയും. "\n1:28 അവന്റെ ശ്രുതി വേഗത്തിൽ പുറപ്പെട്ടു, ഗലീലയിലെ മുഴുവൻ ഭാഗവും മുഴുവൻ.\n1:29 വഴിയെ പള്ളിയിൽനിന്നു പോയ ശേഷം, ശിമോന്റെയും അന്ത്രെയാസിന്റെയും വീട്ടിൽ ചെന്നു, യാക്കോബിനെയും യോഹന്നാനെയും.\n1:30 എന്നാൽ അമ്മായിയമ്മ സൈമൺ ഒരു പനി ദോഷം കിടന്നിരുന്നു. അപ്പോഴതാ അവർ അവളെക്കുറിച്ചു അവനോടു പറഞ്ഞു ഒരിക്കൽ.\n1:31 അവളുടെ അടുത്തു ഡ്രോയിംഗ്, അവൻ അവളെ എഴുന്നേല്പിച്ചു, ബാലേ. പനി അവളെ വിട്ടുമാറി, അവൾ അവരെ ശുശ്രൂഷിച്ചു.\n1:32 അപ്പോൾ, വൈകുന്നേരം വന്നപ്പോൾ, ശേഷം സൂര്യൻ അസ്തമിച്ചശേഷം, അവർ അവിടെ അവന്നും .ഇദ്ദേഹം എല്ലാം ഭൂതങ്ങൾ ഉണ്ടായിരുന്നു കൊണ്ടു.\n1:33 മുഴുവൻ പട്ടണം വാതിൽക്കൽ വന്നു കൂടിയിരുന്നു.\n1:34 അവൻ രോഗങ്ങളെ ബാധിച്ചവരും പല സൌഖ്യം. അവൻ വളരെ ഭൂതങ്ങളെ പുറത്താക്കുകയും, എങ്കിലും അവൻ സംസാരിപ്പാൻ സമ്മതിക്കുന്നില്ല തന്നെ, അവനെ അറികകൊണ്ടു.\n1:35 എന്നാൽ വളരെ ഇടവിടാതെ, പോയ, അവൻ ഒരു ഏകാന്ത സ്ഥലത്തു പുറപ്പെട്ടു, അവിടെ അവൻ പ്രാർത്ഥിച്ചു.\n1:36 ശിമോൻ, അവനെ കൂടെയുള്ളവർക്കും, അവന്റെ പിന്നാലെ.\n1:37 അവർ അവനെ കണ്ടപ്പോൾ പിന്നെ, അവർ അവനോടു, "എല്ലാവരുടെയും നിങ്ങൾ തേടുന്നത്."\n1:38 പിന്നെ അവൻ അവരോടു പറഞ്ഞു: "നമുക്ക് അയൽ നഗരങ്ങളിൽ പോകാം, ഞാൻ പ്രസംഗിക്കേണ്ടതിന്നു അങ്ങനെ. തീർച്ചയായും, ഞാൻ വന്ന ഈ കാരണത്താൽ ആയിരുന്നു. "\n1:39 അവൻ അവരുടെ പള്ളികളിൽ ചെന്നു പ്രസംഗിക്കയും, ഗലീല എല്ലാ എങ്ങും, ഭൂതങ്ങളെ പുറത്താക്കുകയും.\n1:40 ഒരു കുഷ്ഠരോഗി വന്നു, അവനെ ഭിക്ഷാടനം. മുട്ടുകുത്തി, അവൻ അവനോടു, "നിങ്ങൾ തയ്യാറാണെങ്കിൽ, നിങ്ങൾ എന്നെ ശുദ്ധമാക്കുവാൻ കഴിയും ആകുന്നു. "\n1:41 അപ്പോൾ യേശു, അവനെ ആദരിക്കും എടുക്കൽ, കൈ നീട്ടി. പിന്നെ ആര്, അവൻ അവനോടു: "എനിക്ക് സമ്മതമാണ്. ശുദ്ധീകരണം. "\n1:42 അവൻ അരുളിച്ചെയ്തശേഷം, ഉടനെ കുഷ്ഠം വിട്ടുമാറി, അവൻ ശുദ്ധമായി.\n1:43 അവൻ അവനെ ഉദ്ബോധിപ്പിച്ചു, അവൻ വൈദ്യസഹായം അവനെ അയച്ചു.\n1:44 അവൻ അവനോടു പറഞ്ഞു: "നിങ്ങൾ ആരോടും അതിൽ കാണുക. എന്നാൽ ഉയർന്ന പോയി നിന്നെത്തന്നേ പുരോഹിതന്നു കാണിച്ചു, മോശെ നിർദ്ദേശം നിങ്ങളുടെ ശുദ്ധീകരണത്തിനായി ഓഫർ, അവർക്ക് സാക്ഷ്യമായി. "\n1:45 എന്നാൽ വിട്ടു, അവൻ പ്രസംഗിച്ചു വചനം പ്രചരിപ്പിക്കാനുള്ള തുടങ്ങി, ഇനി പരസ്യമായി പട്ടണത്തിൽ കടപ്പാൻ കഴിഞ്ഞില്ല അങ്ങനെ, എന്നാൽ പുറത്ത് തുടരാൻ ഉണ്ടായിരുന്നു, വിജനമായ സ്ഥലങ്ങളിൽ. അവർ ഏതു ദിശയിൽ നിന്ന് അവനെ കൂടിയിരുന്ന.


നവോത്ഥാന വനിതാ മതില്; ഞാനും ഒപ്പമുണ്ട് - Janayugom Online\nനവോത്ഥാന വനിതാ മതില്; ഞാനും ഒപ്പമുണ്ട്\nBy: Web Desk | Thursday6December 2018 10:26 AM IST\nകേരളത്തിന്‍റെ നവോത്ഥാന പാരമ്പര്യവും സ്ത്രീപുരുഷ തുല്യതയ്ക്കുവേണ്ടിയുള്ള പോരാട്ടവും പ്രതിലോമ- യാഥാസ്ഥിതികത്വ ശക്തികളുമായുള്ള മുഖാമുഖത്തിന്റെ ചരിത്രസന്ധിയിലാണ്. ആര് എവിടെ നില്‍ക്കുന്നുവെന്നത് ചരിത്രം കേരളസമൂഹത്തിനു നേരെ ഉയര്‍ത്തുന്ന വെല്ലുവിളിയാണ്. നമുക്ക് തുറന്നുപറയാം നാം എവിടെയാണ്, ആര്‍ക്കൊപ്പമാണ്.\nഫാസിസം അതിന്റെ വികൃതമായ ദംഷ്ട്രകള് ഒന്നൊന്നായി പുറത്തെടുക്കുമ്പോള് പ്രതിരോധം തീര്‍ക്കേണ്ട സമയമാണിത്. അടിമത്തത്തില് നിന്നും, അനാചാരങ്ങളില് നിന്നും അടിച്ചമര്‍ത്തപ്പെട്ട വര്‍ഗം മോചനം നേടിയത് എണ്ണമറ്റ ചെറുത്തുനില്‍പ്പുകള്‍ക്കൊടുവിലാണ്. മാറുമറയ്ക്കാനും വഴിനടക്കാനും ക്ഷേത്രത്തില് കയറാനും തമ്പ്രാക്കന്മാരുടെ അനുവാദം വേണ്ടിയിരുന്ന കറുത്ത കാലത്തില് നിന്ന് വെളിച്ചത്തിലേയ്ക്ക് നടന്നുകയറിയതും എണ്ണമറ്റ പോരാട്ടങ്ങള്‍ക്കൊടുവിലാണ്.\nകാലത്തെ പിന്നോട്ടടിക്കാനാണ് രാജ്യത്തെ പുതിയ ഭരണാധികാരവര്‍ഗം ശ്രമിക്കുന്നത്. അതിനെ പ്രതിരോധിക്കാനായി പുരോഗമനപ്രസ്ഥാനങ്ങള് ഒരുക്കുന്ന വനിതാമതിലിന് കാരിരുമ്പിന്റെ ശക്തിയുണ്ടാകട്ടെ എന്നാശംസിക്കുന്നു. മനുഷ്യത്വത്തിന്റെ ഈ മഹാമതിലില് സന്തോഷത്തോടെ ഞാനും കണ്ണിയാകും. അത് എന്റെ മാത്രമല്ല, മുഴുവന് സ്ത്രീകളുടെയും ആത്മാഭിമാനത്തെ ഉത്തേജിപ്പിക്കുമെന്ന് നിസംശയം പറയാനാകും.\nഅഡ്വ. ജെസി സോജന്\nസ്ത്രീവര്‍ഗ്ഗത്തിന് ചില കടമകള് ജന്‍മനാ അവരോധിച്ചിരുന്നു. അത് അവളുടെ ബലഹീനതകളല്ല മറിച്ച് ഈ ലോകത്തിന്റെ നിലനില്‍പ്പിന് വേണ്ടിയുള്ളതാണ്. സ്ത്രീത്വത്തെ നിഷേധിക്കുന്ന ഒരു ആചാരവും സ്ത്രീനന്‍മക്ക് വേണ്ടിയുള്ളതല്ല.ഇന്നത്തെ സമൂഹത്തില് സ്ത്രീയുടെ സത്ത സംരക്ഷിച്ച് അവളെ സമൂഹത്തിന്റെ മുഖ്യധാരയില് നിലനിര്‍ത്തുവാന് ജനുവരി ഒന്നിന് തീര്‍ക്കുന്ന വനിതാമതില് ഉപകരിക്കട്ടെ എന്ന് പ്രത്യാശിക്കുന്നു. അതോടൊപ്പം തന്നെ ഈ മതിലിന്റെ കണ്ണിയാവുകയും ചെയ്യുന്നു.\nമാനവികതയിലധിഷ്ഠിതമായ ഒരു ലോകത്തെ ഞാന് സ്വപ്‌നം കാണുന്നു. സഹജീവികളെ വിവേചനത്തോടെ വീക്ഷിക്കുന്ന ആധുനികര് എന്നവകാശപ്പെടുന്ന സമൂഹമാണ് നമ്മുടേത്. മനുഷ്യവിഭജനത്തിന്റെ മതിലുകള് തകര്‍ക്കുന്നതിന് ഉള്‍ക്കരുത്തിന്റെ ചില മതിലുകള് ഉയര്‍ന്നു വരേണ്ടതുണ്ട്. മനുഷ്യര് സൗരയൂഥത്തിനു പുറത്ത് കോളനികള് സ്ഥാപിക്കാനുള്ള ശ്രമങ്ങള് നടത്തുന്ന, ബഹിരാകാശ വിനോദ സഞ്ചാരം നടത്തുന്ന അത്യന്താധുനിക കാലമാണിത്. ഇക്കാലത്തും ജാതി, മത ,വര്‍ഗ്ഗവിവേചനങ്ങളും സ്ത്രീകളുടെ ശരീര ഋതു വസന്തങ്ങളും മനുഷ്യന് മനുഷ്യനെ പൊതുധാരയില് നിന്നും അകറ്റി നിര്‍ത്താനുള്ള ഉപാധികളാക്കുന്നു. സമൂഹം പ്രാകൃത വാസനകളെ ഇപ്പോഴും നെഞ്ചേറ്റുന്നുണ്ട് എന്നത് എത്ര ലജ്ജാകരമാണ്.\nഇതിനെതിരെ പ്രതികരണത്തിന്റെ പെണ്‍കരുത്ത് ഉയരേണ്ടതുണ്ട്. സമൂഹത്തിന്റെ തിരുത്തല് ശക്തിയാണ് സ്ത്രീ.അഭിമാനത്തിന്റെയും സമത്വത്തിന്റെയും ആകാശം സൃഷ്ടിക്കാന് പെണ്‍മതിലുകള്‍ക്ക് കരുത്തുണ്ടാവട്ടെ എന്ന് ആശംസിക്കുന്നു.\nവനിതാ മതിലിനു നേരെ ബജെപി ആക്രമണം; രണ്ട് സ്ത്രീകളുടെ നില ഗുരുതരം\nകൊല്ലത്തു നടന്ന വനിതാമതിൽ സമാപന സമ്മേളനം\nവനിതാമതിൽ സമാപന സമ്മേളനത്തിൽ ആർ.ബാലകൃഷ്ണ പിള്ള സംസാരിക്കുന്നു\nമുസ്‌ലിം ലീഗ് ഭരിക്കുന്ന പഞ്ചായത്ത് പ്രസിഡന്റ് പി മിഥുന വനിതാമതിലില് കണ്ണി ചേര്‍ന്നു\nമതിലുയര്‍ന്നത് പൂഴിത്തല മുതല് വൈദ്യരങ്ങാടി വരെ: കണ്ണികളായത് മൂന്നു ലക്ഷത്തോളം വനിതകള്


വോട്ടെണ്ണൽ നാളെ; മണ്ഡലത്തിൽ ഒരുക്കങ്ങള് പൂർത്തിയായി : Deepika.com Nattu Visesham\nവോട്ടെണ്ണൽ നാളെ; മണ്ഡലത്തിൽ ഒരുക്കങ്ങള് പൂർത്തിയായി\nWednesday, May 22, 2019 12:03 AM IST\nകൽപ്പറ്റ: ജനവിധിയറിയാൻ മണിക്കൂറുകൾ മാത്രം ശേഷിക്കെ വയനാട് ലോക്സഭാ മണ്ഡലത്തിൽ വോട്ടെണ്ണുന്നതിനു ഒരുക്കം പൂർത്തിയായി. മണ്ഡലത്തിൽ മൂന്നു വോട്ടെണ്ണൽ കേന്ദ്രങ്ങളാണ് സജ്ജീകരിച്ചിരിക്കുന്നത്.\nകൽപ്പറ്റ, മാനന്തവാടി, ബത്തേരി നിയോജകമണ്ഡലങ്ങളിലെ വോട്ടെണ്ണൽ കൽപ്പറ്റ എസ്കെഎംജെ സ്കൂളിലാണ് നടത്തുക. തിരുവന്പാടി നിയോജക മണ്ഡലത്തിലെ വോട്ടെണ്ണൽ താമരശേരി കോരങ്ങാട് അൽഫോണ്‍സ ഇംഗ്ലീഷ് മീഡിയം സ്കൂളിലും ഏറനാട്, നിലന്പൂർ, വണ്ടൂർ നിയോജക മണ്ഡലങ്ങളിലെ വോട്ടെണ്ണൽ നിലന്പൂർ ഗവ.മാനവേദൻ വിഎച്ച്എസ്എസിലും നടത്തും. രാവിലെ എട്ടിന് വോട്ടെണ്ണൽ തുടങ്ങും.\nഓരോ മണ്ഡലത്തിനും 14 വീതം ടേബിളുകൾ ഒരുക്കിയിട്ടുണ്ട്. ഇതിലൊന്നിൽ വിവിപാറ്റ് സ്ലിപ്പുകൾ എണ്ണും. ഒരോ ടേബിളിലും ഒരു മൈക്രോ ഒബ്സർവറും സൂപ്പർവൈസറും അസിസ്റ്റന്‍റും ഉൾപ്പെടെ മൂന്നു പേരാണ് ഉണ്ടാവുക. കൗണ്ടിംഗ് ഹാളിന്‍റെ ചുമതല അസിസ്റ്റന്‍റ് റിട്ടേണിംഗ് ഓഫീസർക്കാണ്. ഹാളിൽ മൊബൈൽ ഫോണ് അനുവദിക്കില്ല. തെരഞ്ഞെടുപ്പ് കമ്മീഷന്‍റെ സുവിധ, ട്രെന്‍റ് എന്നീ ആപ്ലിക്കേഷനുകളിലൂടെ അതതു സമയങ്ങളിൽ ഫലമറിയാം.\nകൽപ്പറ്റ: രാവിലെ ഏഴിനു സ്ട്രോംഗ്റൂമിൽ നിന്നു വോട്ടിംഗ് യന്ത്രങ്ങൾ നിയമസഭാ മണ്ഡലങ്ങൾക്ക് നിഷ്കർഷിച്ച എണ്ണൽ ഹാളിലേക്കു മാറ്റും. അസിസ്റ്റന്‍റ് റിട്ടേണിംഗ് ഓഫീസർ, തെരഞ്ഞെടുപ്പ് നിരീക്ഷകൻ, രാഷ്‌ട്രീയ പാർട്ടി പ്രതിനിധികൾ എന്നിവരുടെ സാന്നിധ്യത്തിലാണ് യന്ത്രങ്ങൾ പുറത്തെടുക്കുക. ആദ്യ ഫലസൂചന രാവിലെ എട്ടരയോടെ ലഭിക്കുമെന്നാണ് പ്രതീക്ഷിക്കുന്നത്. സുപ്രീംകോടതി വിധി പ്രകാരം ഓരോ നിയോജക മണ്ഡലങ്ങളിലെയും അഞ്ചുവീതം പോളിംഗ് സ്റ്റേഷനുകളിലെ വിവിപാറ്റ് സ്ലിപ്പുകളും എണ്ണും. സ്ഥാനാർഥിയുടെയും ഏജന്‍റുമാരുടെയും നിരീക്ഷകന്‍റെയും സാന്നിധ്യത്തിൽ നറുക്കെടുപ്പിലൂടെയാണ് ഈ ബൂത്തുകൾ തിരഞ്ഞെടുക്കുക.\nപ്രത്യേകം തയാറാക്കിയ കാർഡ് ഇതിനുവേണ്ടി ഉപയോഗിക്കും. നിയോജക മണ്ഡലത്തിന്‍റെ പേര്, നന്പർ, വോട്ടെടുപ്പ് തിയതി, പോളിംഗ് സ്റ്റേഷൻ നന്പർ എന്നിവ ഈ കാർഡുകളിൽ രേഖപ്പെടുത്തിയിരിക്കും. വിവിപാറ്റ് സ്ലിപ്പുകൾ ബന്ധപ്പെട്ട ഉദ്യോഗസ്ഥരുടെയും സ്ഥാനാർഥികളുടെ ഏജന്‍റുമാരുടെയും സാന്നിധ്യത്തിൽ പുറത്തെടുത്ത് വേർതിരിച്ച ശേഷമാണ് എണ്ണുക. ഓരോ സ്ഥാനാർഥിക്കും ലഭിച്ച വോട്ടുകൾ വേർതിരിച്ചശേഷം 25 എണ്ണം വീതമുള്ള കെട്ടുകളായി മാറ്റും. എണ്ണിക്കഴിഞ്ഞ വിവി പാറ്റ് സ്ലിപ്പുകൾ പെട്ടിയിൽത്തന്നെ നിക്ഷേപിച്ച് സീൽ ചെയ്യും.\nമേശകൾ കേന്ദ്രീകരിച്ച് സൂക്ഷ്മ നിരീക്ഷകരുമുണ്ടാകും. സുവിധ, ട്രെന്‍റ് പോർട്ടൽ വഴിയാണ് ഡാറ്റ എൻട്രി നടത്തുക. വരണാധികാരിക്കും സഹ വരണാധികാരികൾക്കും മാത്രമാണ് സുവിധ ആപ്പിൽ ഡാറ്റ അപ്ഡേറ്റ് ചെയ്യാൻ സാധിക്കുക. നിയോജക മണ്ഡലം തിരിച്ച് ഓരോ റൗണ്ടിലെയും ഡാറ്റയാണ് അപ്ഡേറ്റ് ചെയ്യുക. ഓരോ റൗണ്ടും പൂർത്തിയാകുന്പോൾ ഫലം പ്രിന്‍റ് ഒൗട്ട് എടുക്കും.\nപോസ്റ്റൽ വോട്ടുകളുടെ ഡാറ്റ എൻട്രി വരണാധികാരിയാണ് ചെയ്യേണ്ടത്. പോസ്റ്റൽ ബാലറ്റ്, സൈനികരംഗത്ത് ജോലി ചെയ്യുന്ന വോട്ടർമാർക്ക് നൽകുന്ന സർവീസ് ബാലറ്റ് എന്നിവ ലോക്സഭാ മണ്ഡലാടിസ്ഥാനത്തിലാണ് എണ്ണുക. എട്ടു ടേബിളുകൾ ഇതിനായി സജ്ജീകരിക്കും. വോട്ടെണ്ണൽ ദിവസം രാവിലെ എട്ടിനു മുന്പ് വരെ തപാൽ വഴി ലഭിക്കുന്ന പോസ്റ്റൽ ബാലറ്റുകളാണ് പരിഗണിക്കുക. ക്യുആർ കോഡ് ഉപയോഗിച്ച് പരിശോധിച്ചാവും സർവീസ് വോട്ടുകൾ എണ്ണുക.


നഗരത്തിൽ ഇരുചക്രവാഹന മോഷണം പെരുകുന്നു; ജാഗ്രത പാലിക്കാൻ പോലീസ് നിർദ്ദേശം. – BengaluruVartha\nFebruary 10, 2019 February 10, 2019 ന്യൂസ് ഡെസ്ക്\nബെംഗളൂരു: പാർക്കിങ് കേന്ദ്രങ്ങളിൽ നിന്ന് മിനിറ്റുകൾക്കുള്ളിൽ ഇരുചക്രവാഹനങ്ങൾ കവരുന്നതിനു പിന്നിൽ യുവാക്കളുടെ സംഘങ്ങൾ. പൊതു പാർക്കിങ് കേന്ദ്രങ്ങളിൽ നിന്നു ഇരുചക്രവാഹനങ്ങൾ മോഷണം പോകുന്നത് പതിവായി. ബൈക്ക് ഉടമകൾ ശ്രദ്ധിക്കണമെന്ന് സിറ്റി പൊലീസ് മുന്നറിയിപ്പ് നൽകി.\nഒരാഴ്ച മുൻപ് ഗരുഡ മാളിന്റെ പാർക്കിങ് കേന്ദ്രത്തിൽ നിന്നും സിനിമ കാണാനെത്തിയ യുവാവിന്റെ സ്കൂട്ടർ മോഷണം പോയിരുന്നു. ബാംഗ്ലൂർ ടർഫ് ക്ലബ്ബിന്റെ പാർക്കിങ് കേന്ദ്രത്തിൽ നിന്ന് സ്കൂട്ടർ മോഷണം പോയത് കഴിഞ്ഞ ദിവസമാണ്. പോലീസിന് പരാതി നൽകാൻ എത്തിയയാളുടെ ബൈക്ക് ഹൈഗ്രൗണ്ട് ട്രാഫിക് പൊലീസ് ആസ്ഥാനത്തു നിന്നു മോഷണം പോയതും ഈയിടെയാണ്.\nവായിക്കുക: അച്ഛന്റെ അവിഹിത ബന്ധം പുറത്തുവന്നത് മകന് ഗെയിം കളിക്കാന് മൊബൈല് നല്‍കിയപ്പോൾ!!\nഏറെയും 35 വയസിന് താഴെയുള്ളവരാണ് ബൈക്ക് മോഷണ കേസുകളിൽ കുടുങ്ങുന്നത്. 36 ബൈക്ക് മോഷ്ടാക്കളെയാണ് കഴിഞ്ഞ3മാസത്തിനിടയിൽ മാത്രം നഗരപരിധിയിൽ പിടികൂടിയത്. ഇവർക്കിടയിൽ വില കൂടിയ സൂപ്പർബൈക്കുകൾ മാത്രം മോഷ്ടിക്കുന്നവരും ഉണ്ട്.\nലോക്ക് തകർത്ത് ഇലക്ട്രിക് വയറുകൾ കൂട്ടിമുട്ടിച്ച് ചാർജ് ചെയ്താണ് ഇവർ നിമിഷ നേരം കൊണ്ടു വാഹനങ്ങളുമായി മുങ്ങുന്നത്. ഡ്യൂപ്ലിക്കറ്റ് താക്കോൽ ഉണ്ടാക്കി മോഷ്ടിക്കുന്നവരും കുറവല്ല. വാഹനം വിറ്റുകിട്ടിയ പണം ഉപയോഗിച്ച് ആഡംബര ജീവിതത്തിനും ലഹരി ഉപയോഗത്തിന് പണം കണ്ടെത്താനുമാണ് ഇവരിലേറെയും ബൈക്ക് മോഷണത്തിനായി ഇറങ്ങുന്നത്.\nവായിക്കുക: വടക്കു കിഴക്കന് സംസ്ഥാനങ്ങളിൽ കനത്ത മഴ, മരണം 111 കവിഞ്ഞു


Actor Vijay Babu Share Funny Incident In Shop,ലോക്ക് ഡൗൺ കാലത്തെ ഒരു രസകരമായ സംഭവം പങ്കുവെച്ച് വിജയ് ബാബു - Malayalam Filmibeat\n| Updated: Tuesday, May 26, 2020, 22:14 [IST]\nതിരക്കിൽ നിന്ന് തിരക്കിലേയ്ക്ക് പാഞ്ഞു കൊണ്ടിരുന്ന സിനിമാക്കാർക്ക് ഇപ്പോൾ ഗൃഹഭരണത്തിന്റ കാലമാണ്. പാചകം, കൃഷി എന്നിങ്ങനെ വീടും പറമ്പുമായി ഒതുങ്ങി ജീവിക്കുകയാണ്. സോഷ്യൽ മീഡിയയിൽ സജീവമാണ് താരങ്ങൾ. ഓരോ ദിവസത്തെ ലോക്ക് ഡൗൺ വിശേഷങ്ങളും മറ്റും പങ്കുവെയ്ക്കാറുണ്ട്. ഇപ്പോൾ സോഷ്യൽ മീഡിയയിൽ വൈറലാകുന്നത് നടനും നിർമ്മാതാവുമായ വിജയ് ബാബുവിന്റെ ഇൻസ്റ്റഗ്രാം പോസ്റ്റാണ്.\n"ഒരു ദിവസം മുട്ട വാങ്ങാന് പോയതാ" എന്ന ക്യാപ്ഷനോടെയാണ് താരം ഒരു ലോക്ക് ഡൗൺ ചിത്രം പങ്കുവെച്ചത്. കടക്കാരന് പൊതിഞ്ഞു കൊടുത്തത് വിജയ് ബാബുവിന്റെ ചിത്രവും വാര്‍ത്തയും വന്ന പേപ്പറിലാണ്. ഇത് പിടിച്ച് നിൽക്കുന്ന ചിത്രമാണ് താരം ഇൻസ്റ്റഗ്രാമിൽ പങ്കുവെച്ചത്. താരത്തിന്റെ ഇൻസ്റ്റഗ്രാം പോസ്റ്റ് വൈറലായിട്ടുണ്ട്. മുട്ട പൊട്ടിയോ?, സ്വര്‍ണത്തിന്റെ പെട്ടി അവര് ചില്ലറക്കാശിടാന് വച്ചേക്കുവാണ്, സര്‍ബത്ത് ഷെമീര് ഉയിര് എന്നിങ്ങനെയുള്ള രസകരമായ കമന്റുകളാണ് ചിത്രത്തിന് ലഭിച്ചിരിക്കുന്നത്.\nകഴിഞ്ഞ കുറച്ച് ദിവങ്ങളായി വിജയ് ബാബുസോഷ്യൽ മീഡിയയിൽ ചർച്ചാവിഷയമായിരുന്നു. ഒടിടി റിലീസുമായി ബന്ധപ്പെട്ടാണ് താരത്തിന്റെ പേര് ചർച്ചയായത്. ലോക്ഡൗണിനെ തുടര്‍ന്ന് പ്രതിസന്ധിയിലായ മലയാള സിനിമാരംഗത്ത് മാറ്റത്തിലേക്കുള്ള ചുവടുവെയ്പ്പിനൊരുങ്ങുകയാണ് താരം. വിജയ് ബാബു നിര്‍മ്മിക്കുന്ന ജയസൂര്യ ചിത്രം 'സൂഫിയും സുജാതയും' ഒടിടിറിലീസിനൊരുങ്ങുകയാണ്. ആമസോൺ പ്രൈമിലാണ് ചിത്രം സംപ്രേക്ഷണം ചെയ്യുന്നത്. മലയാളത്തിൽ നിന്ന് ഇതാദ്യമായി ഒൺലൈൻ റിലീസിനെത്തുന്ന ചിത്രമാണിത്. വിജയ് ബാബുവിനും ജയസൂര്യയ്ക്കുമെതിരെ തിയേറ്റർ ഉടമകൾ രംഗത്തെത്തിയിരുന്നു.\nഒരു മ്യൂസിക്കൽ ലവ് സ്റ്റോറി ചിത്രമാണ് സൂഫിയും സുജാതയും. ബോളിവുഡ് തെന്നിന്ത്യൻ താരം അദിതി റാവൂ ഹൈദരിയാണ് ചിത്രത്തിൽ നായികയായി എത്തുന്നത്. അദിതിയുടെ ആദ്യത്തെ മലയാള ചിത്രമാണിത് സിദ്ദിഖ്, ഹരീഷ് കണാരൻ, വിജയ് ബാബു , മണികണ്ഠൻ പട്ടാമ്പി, മാമുക്കോയ തുടങ്ങിയവരാണ് ചിത്രത്തിൽ മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്. ഫ്രൈഡേ ഫിലിം ഹൗസിന്റെ പന്ത്രണ്ടാമത്തെ ചിത്രമാണിത്.\nവിജയ് ബാബു ഇൻസ്റ്റഗ്രാം പോസ്റ്റ്\nActor Vijay Babu Share Funny Incident In Shop,


തോന്ന്യാക്ഷരങ്ങളും നേരംപോക്കുകളും: സഹോദരരെ,\nഅസ്സലാമു അലൈക്കും വറഹ്മതുല്ലാഹ്\nപട്‌ലയിലെ ആദ്യത്തെ രണ്ടു ഹൈസ്‌കൂൾ ബാച്ചാണ് ഈ ഗ്രൂപ്പിൽ ചേർക്കുന്നത്. സ്മാർട്ട് സ്‌കൂൾ പദ്ധതിയെക്കുറിച്ചു എല്ലാവരും അറിഞ്ഞു കാണുമല്ലോ. രണ്ടു മൂന്നു ബാച്ചുകൾ ഇതിനകം സ്‌കൂളിന് വേണ്ടി നല്ല ഓഫറുകൾ നൽകി കഴിഞ്ഞു. നമുക്ക് സ്‌കൂളിന് വേണ്ടി കൂട്ടായി എന്തെങ്കിലും ചെയ്യാൻ പറ്റുമോ? അത് എന്തായിരിക്കണം ?\nചിലർ ഒറ്റയ്ക്ക് സ്പോൺസർ ചെയ്തിരിക്കാൻ സാധ്യതയുണ്ട്. അവർക്ക് അതുകൂടാതെ ഒന്നിച്ചു നൽകുന്ന ഓഫറിൽ പങ്കാളിയാകാൻ പറ്റുമോ ? ഒറ്റക്കൊറ്റയ്ക്ക് നൽകാത്തവർ ഈ സംരംഭവുമായി എങ്ങിനെയൊക്കെ സഹകരിക്കാൻ പറ്റും ? തുടങ്ങിയവയാണ് നാം ഈ ഗ്രൂപ്പ് ചർച്ച കൊണ്ട് ഉദ്ദേശിക്കുന്നത്.\nഇനി സ്‌കൂളിൽ ഓഫർ ചെയ്യാൻ ബാക്കിയുള്ള പ്രോജക്ടുകൾ ഇവിടെ പോസ്റ്റ് ചെയ്യുന്നു. അത്പോലെ ഓഫർ ചെയ്ത പ്രോജക്ടുകളും ഇവിടെ പോസ്റ്റ് ചെയ്യുന്നു. എല്ലാവരും സജീവമായി ചർച്ചയിൽ ഇടപെടുകയും എത്രയും പെട്ടെന്ന് നമ്മുടെ ബാച്ചുകൾ ഒന്നിച്ചൊരു തീരുമാനത്തിൽ എത്തുകയും ചെയ്യണമെന്ന് അഭ്യർത്ഥിക്കുന്നു.\nPosted by Sanshine at 3:23 AM


'തലവേദന തോന്നുന്ന ഡിസൈന്' ; സമൂഹമാധ്യമത്തില് വൈറലായി ഒരു ബാത്‌റൂം ഫോട്ടോ | bathroom designs in kerala| kerala style bathroom doors| bathroom design tiles\nJul 6, 2020, 07:15 PM IST\nഇപ്പോള് സമൂഹമാധ്യമത്തില് വൈറലാകുന്ന ഒരു ബാത്‌റൂമിന്റെ ചിത്രത്തിനു പിന്നിലും ഇതാണ് കാര്യം.\nവീട് ഡിസൈന് ചെയ്യുന്നതിനെക്കുറിച്ച് പലര്‍ക്കും പല സങ്കല്‍പങ്ങളുമുണ്ടാകും. ഒരാള്‍ക്കിഷ്ടപ്പെടുന്ന ഡിസൈന് കാണുന്നവരില് അതേ ഇഷ്ടം തോന്നിക്കണമെന്നില്ല. ഇപ്പോള് സമൂഹമാധ്യമത്തില് വൈറലാകുന്ന ഒരു ബാത്‌റൂമിന്റെ ചിത്രത്തിനു പിന്നിലും ഇതാണ് കാര്യം.\nനാല്‍പത്തിരണ്ടായിരത്തില്‍പ്പരം ഷെയറുകളാണ് ചിത്രത്തിന് ഫേസ്ബുക്കില് ലഭിച്ചിരിക്കുന്നത്. ഇനി ഇത്രയും വൈറലാകാന് കാരണമെന്തെന്നല്ലേ. ആദ്യകാഴ്ച്ചയില് വലിയ പ്രത്യേകതകളൊന്നും തോന്നില്ലെങ്കിലും ഡിസൈനാണ് ഈ ബാത്‌റൂം വൈറലാകുന്നതിനു പിന്നില്.\nവളരെ വൃത്തിയോടെ സൂക്ഷിച്ചിരിക്കുന്ന ബാത്‌റൂം ചുവരിലെ ടൈലിലാണ് കാര്യം. തലങ്ങും വിലങ്ങുമൊക്കെയെന്നപോലെ വിവിധ നിറത്തിലുള്ള ടൈലുകളാണ് ചുവരില് പതിച്ചിരിക്കുന്നത്. ഇതാണ് ചിലരുടെയെങ്കിലും കണ്ണുകളെ അസ്വസ്ഥരാക്കിയിരിക്കുന്നതും.\nകാമീ മെക്കാന്‍ഡല്‍സ് എന്നയാളാണ് തന്റെ ഫേസ്ബുക്കിലൂടെ ഫോട്ടോ പങ്കുവച്ചിരിക്കുന്നത്. ഇത് അസ്വസ്ഥരാക്കുന്ന ഒരാളെങ്കിലും ഇവിടെയുണ്ടാകുമെന്ന് അറിയാം എന്ന ക്യാപ്ഷനോടെയാണ് കാമീ ഫോട്ടോ പങ്കുവച്ചിരിക്കുന്നത്.\nആരാണ് ഇതു ഡിസൈന് ചെയ്തിരിക്കുന്നതെന്നും ഇതു കാണുമ്പോള് തന്നെ തലവേദന തോന്നുന്നുവെന്നും കാഴ്ച്ച മങ്ങിയ പോലെ തോന്നുവെന്നുമൊക്കെ പോകുന്നു കമന്റുകള്. ഒപ്പം ബാത്‌റൂം ടൈലിനെ അനുകൂലിച്ച് കമന്റ് ചെയ്യുന്നവരുമുണ്ട്. ഒരുപാട് കഠിനാധ്വാനത്തിന്റെ ഫലമാണ് ഈ ഡിസൈന് എന്നു കണ്ടാലറിയാം എന്നും എല്ലാവര്‍ക്കും ഒരുപോലെ ഇഷ്ടമായില്ലെങ്കിലും അതൊരു കലയായി അംഗീകരിക്കണമെന്നുമൊക്കെ പോകുന്നു കമന്റുകള്.\nContent Highlights: People say this picture ofabathroom makes them dizzy\nകുട്ടിക്കാലത്ത് കൂട്ടുകുടുംബമായി താമസിച്ച തറവാടിന്റെ ദൃശ്യങ്ങള് കാണിച്ച് മമ്മൂട്ടിയുടെ ..


ബീച്ചുകള് സന്ദര്‍ശിക്കാൻ എത്തുന്നവർക്ക് മുന്നറിയിപ്പുമായി യുഎഇ കാലാവസ്ഥാ നിരീക്ഷണ കേന്ദ്രം – East Coast Daily Malayalam\nബീച്ചുകള് സന്ദര്‍ശിക്കാൻ എത്തുന്നവർക്ക് മുന്നറിയിപ്പുമായി യുഎഇ കാലാവസ്ഥാ നിരീക്ഷണ കേന്ദ്രം\nNov 5, 2019, 05:28 pm IST\nഅബുദാബി : അറേബ്യന് ഗള്‍ഫിലെ ബീച്ചുകള് സന്ദര്‍ശിക്കാൻ എത്തുന്നവർക്ക് മുന്നറിയിപ്പുമായി യുഎഇ ദേശീയ കാലാവസ്ഥാ നിരീക്ഷണ കേന്ദ്രം (എന്.സി.എം). അറേബ്യന് ഗള്‍ഫിലും ഒമാന് തീരങ്ങളിലും കടല് പൊതുവേ പ്രക്ഷുബ്ധമായിരിക്കും. തെക്ക് കിഴക്കന് കാറ്റ് 40 കിലോമീറ്റര് വരെ വേഗത്തില് വീശാനും, കടലില് ഏഴ് മീറ്റര് വരെ ഉയരത്തില് തിരയടിക്കാനും സാധ്യതയുണ്ടെന്നു അധികൃതർ അറിയിച്ചു.\nഅതേസമയം ദുബായിലെ ബീച്ചുകളില് നീന്താന് ഇറങ്ങുന്നവര് ജാഗ്രത പുലര്‍ത്തണമെന്ന് ദുബായ് പോലീസ് ട്വിറ്ററിലൂടെ ആവശ്യപ്പെട്ടു. ഏഴ് അടി വരെ ഉയരത്തില് തിരയടിക്കാന് സാധ്യതയുണ്ടെന്നും ജനത്തിരക്ക് കുറഞ്ഞ ഭാഗങ്ങളില് ഒറ്റയ്ക്ക് നീന്തരുതെന്നും പോലീസ് കർശന നിർദേശം നൽകി.\nAlso read : കുവൈറ്റിൽ വൻ തീപിടിത്തം :3മരണം\nUAE beach dubai police Oman sea ARABIAN GULF\nപാര്‍ട്ടി പ്രവര്‍ത്തകയ്ക്ക് നേരെ ലൈംഗികാതിക്രമം: നേതാവിനെതിരെ കേസ്\nഅങ്ങനെ പഴയ ലോറി വീടായി; ഇതാ ഒരു അത്ഭുത വീടിന്റെ വിശേഷങ്ങള്\nയുഎഇയിൽ വീണ്ടും തീപ്പിടിത്തം\nAug 10, 2020, 11:09 am IST\nയുഎഇയിൽ വീണ്ടും കോവിഡ് മരണം : രോഗമുക്തി നിരക്ക് ഉയർന്നു തന്നെ\nAug 10, 2020, 07:51 am IST


എ.ഡബ്ല്യു.എച്ച് പോളിയില് സംഘര്‍ഷം; നാലുപേര്‍ക്ക് പരിക്ക് ~ kuttikkattoor news live.\nഎ.ഡബ്ല്യു.എച്ച് പോളിയില് സംഘര്‍ഷം; നാലുപേര്‍ക്ക് പരിക്ക്\nകുറ്റിക്കാട്ടൂര്: എ.ഡബ്ല്യു.എച്ച് പോളിടെക്‌നിക് കോളജിലെ സീനിയര് ജൂനിയര് വിദ്യാര്‍ഥികള് തമ്മിലുള്ള ചേരിതിരിഞ്ഞ സംഘട്ടനത്തില് നാലുപേര്‍ക്ക് പരിക്ക്. അരക്കിണര് സഹീര്‍മഹല് ഹലീമിന്റെ മകന് സഹീര് (19), മലപ്പുറം കദിയുമ്മ മന്‍സിലില് ഹുസ്സയിന് മകന് മുഹമ്മദ് സാബിത് (20), ബാലുശ്ശേരി ഏകരൂര് അസ്‌കര് മന്‍സിലില് മുഹമ്മദ് മകന് മുഹമ്മദ് അസ്‌കര് (21) എന്നിവരാണ് പരിക്കേറ്റത്. ഇവരെ മെഡിക്കല് കോളജ് ആശുപത്രിയില് പ്രവേശിപ്പിച്ചു. പരിക്കേറ്റ പാലാഴി സുര്‍ജിത് (20) സ്വകാര്യ ചികില്‍സ തേടി.\nകഴിഞ്ഞ തിങ്കല് മുതല് പോളിയിലെ വിദ്യാര്‍ഥികള് ക്ലാസ് റൂമിന്റെ അപര്യാപ്തത മൂലം സമരത്തിലാണ്. ഇന്നലെ കാലത്ത് ക്ലാസ് തുടങ്ങിയതിനുശേഷം രണ്ടാംവര്‍ഷ വിദ്യാര്‍ഥികള് മൂന്നാംവര്‍ഷ വിദ്യാര്‍ഥികള്‍ക്ക് സമരത്തിന്റെ മെമ്മോ നല്‍കാന് എത്തിയപ്പോള് മുതിര്‍ന്ന കുട്ടികള് അടിച്ചോടിക്കുകയായിരുന്നു. പിന്നീട് സംഘടിച്ചെത്തിയ ജൂനിയര് വിദ്യാര്‍ഥികള് പകരം വീട്ടിയപ്പോഴാണ് സംഘര്‍ഷം രൂക്ഷമായത്. മെഡിക്കല് കോളജ് പൊലീസെത്തി രംഗംശാന്തമാക്കി.


ബന്ധുക്കളും സമൂഹവും എല്ലാം എന്റെ ആ ആഗ്രഹത്തിന് എതിരായിരുന്നു! - മലയാളം ന്യൂസ് പോർട്ടൽ\nPosted on April 21, 2021, 10:26 AM\nസമ്മർ ഇൻ ബത്ലെഹേമിലെ അപർണയെ എല്ലാവര്ക്കും പരിചിതമാണ്, അഞ്ചു നായികമാരിൽ ഒരാളായി എത്തിയ മഞ്ജുള മികച്ച അഭിനയം ആയിരുന്നു കാഴ്ച വെച്ചത്. തെലുങ്ക് നടിയാണ് മഞ്ജുള, തെലുങ്ക് നടനും നിര്‍മ്മാതാവും സംവിധായകനുമൊക്കെയായ കൃഷ്ണയുടെ മകളും തെലുങ്ക് സൂപ്പര്‍താരം മഹേഷ് ബാബുവിന്റെ സഹോദരിയുമാണ്. മഞ്ജുളയുടെ ആദ്യ ചിത്രം കൂടിയായിരുന്നു സമ്മര് ഇന് ബത്‌ലഹേം. പിന്നീട് മലയാളത്തില് താരം എത്തിയിട്ടില്ലെങ്കിലും ചില ചിത്രങ്ങളില് തെലുങ്കില് അഭിനയിച്ചിരുന്നു. അഭിനയിക്കുന്നില്ലെങ്കിലും സംവിധാനവും നിര്‍മ്മാണവുമൊക്കെയായിട്ടാണ് മഞ്ജുളയുടെ ജീവിതം ഇന്ന് മുന്നോട്ട് പോകുന്നത്. ആദ്യ ചിത്രം സമ്മർ ഇൻ ബെത്ലഹേമിൽ മികച്ച അഭിനയം കൊണ്ട് തന്നെ താരം പ്രേക്ഷക ശ്രദ്ധ നേടാൻ കഴിഞ്ഞിരുന്നു.\nഇപ്പോൾ തന്റെ സിനിമ ജീവിതത്തെ കുറിച്ചും നടക്കാതെ പോയ തന്റെ ആഗ്രഹങ്ങളെ കുറിച്ചും മനസ്സ് തുറക്കുകയാണ് മഞ്ജുള. മലയാളം കൂടാതെ തമിഴിലും തെലുങ്കിലും അഞ്ചു ചിത്രങ്ങളിൽ കൂടി ഞാൻ അഭിനയിച്ചിരുന്നു. എന്നാൽ നായികയായി സിനിമയിൽ അഭിനയിക്കണം എന്ന് എനിക്ക് ആഗ്രഹം ഉണ്ടായിരുന്നു. എന്നാൽ ഒരു സൂപ്പർസ്റ്റാറിന്റെ മകൾ മറ്റ് താരങ്ങൾക്കൊപ്പം റൊമാൻസ് ചെയ്യുന്നത് ആരാധകർക്ക് അംഗീകരിക്കാൻ കഴിയാത്ത കാര്യം ആയിരുന്നു. ഞാൻ നായികയായി അഭിനയിക്കുന്നതിൽ എന്റെ കുടുംബത്തിന് പോലും താൽപ്പര്യം ഇല്ലായിരുന്നു. അവരിൽ നിന്നും എനിക്ക് പിന്തുണ ലഭിച്ചില്ല. അവര്‍ക്കു മാത്രമല്ല എന്റെ ബന്ധുക്കളും സമൂഹവുമൊക്കെ അതിനെതിരായിരുന്നു.\nഎന്റെ സ്വപ്നങ്ങൾക്ക് പിന്തുണ ലഭിക്കാതിരുന്നത് കൊണ്ട് തന്നെ ചെറിയ പ്രായത്തിൽ തന്നെ ഞാൻ വിഷാദ രോഗത്തിന് അടിമപ്പെട്ടിരുന്നു. എന്നാൽ നിരന്തരമായ മെഡിറ്റേഷനുകൾ ഒക്കെ ചെയ്താണ് വീണ്ടും പഴയ അവസ്ഥയിലേക്ക് എത്തിയത് എന്നും താരം പറഞ്ഞു. ഇത്രയും നാളും കൃഷ്ണയുടെ മകള്, മഹേഷ് ബാബുവിന്റെ സഹോദരി, ദേശീയ പുരസ്‌കാര ജേതാവ് എന്ന നിലയിലൊക്കെയാണ് താന് അറിയപ്പെട്ടിരുന്നത്. അവയെല്ലാം സന്തോഷപ്പിക്കുന്നുണ്ടെങ്കിലും അതിലുപരിയായി് തന്റേതായ ഇടമുണ്ടെന്നു പറയുകയാണ് മഞ്ജുള.


തമിഴ്‌നാട്ടിലെ ‘നീറ്റ്’ പരിശീലനകേന്ദ്രങ്ങളിൽ ആദായനികുതി പരിശോധന | income tax raid in neet exam centre in tamilnadu\nതമിഴ്‌നാട്ടിലെ ‘നീറ്റ്’ പരിശീലനകേന്ദ്രങ്ങളിൽ ആദായനികുതി പരിശോധന\nകണക്കിൽപ്പെടാത്ത 30 കോടി പിടിച്ചു\nചെന്നൈ: തമിഴ്‌നാട്ടിലെ വിവിധയിടങ്ങളിലുള്ള ‘നീറ്റ്’ പരീക്ഷാ പരിശീലനകേന്ദ്രങ്ങളിൽ ആദായനികുതിവകുപ്പ് നടത്തിയ പരിശോധനയിൽ കണക്കിൽപ്പെടാത്ത 30 കോടി രൂപ പിടിച്ചെടുത്തു. നാമക്കൽ കേന്ദ്രമായി പ്രവർത്തിക്കുന്ന ഗ്രീൻപാർക്ക് എജ്യുക്കേഷണൽ ഇൻസ്റ്റിറ്റ്യൂഷൻസ് ട്രസ്റ്റിനുകീഴിലുള്ള പരിശീലനകേന്ദ്രങ്ങളിലും വീടുകളിലുമായിരുന്നു പരിശോധന. 150 കോടി രൂപയുടെ നികുതിവെട്ടിപ്പ് നടത്തിയതായും പ്രാഥമിക അന്വേഷണത്തിൽ കണ്ടെത്തി.\nനാമക്കൽ കൂടാതെ ചെന്നൈ, കരൂർ, പെരുന്തുറൈ എന്നിവിടങ്ങളിലും പരിശോധന നടന്നു. ‘നീറ്റ്’ പരിശീലനകേന്ദ്രങ്ങൾകൂടാതെ സ്കൂളുകളും ട്രസ്റ്റ് നടത്തുന്നുണ്ട്. ‘നീറ്റ്’ പരിശീലനത്തിന് വൻതുക ഫീസായി ഈടാക്കുന്നുവെന്ന വിവരം ലഭിച്ചിരുന്നു. പരിശീലനകേന്ദ്രങ്ങളിൽ ഫീസ് പണമായിമാത്രമാണ് സ്വീകരിച്ചിരുന്നത്. ഇത് സാധാരണ അക്കൗണ്ട് ബുക്കുകളിൽ ഉൾപ്പെടുത്തിയിരുന്നില്ല. ജീവനക്കാരുടെപേരിലുള്ള ബാങ്ക് ലോക്കറുകളിലാണ് പണം സൂക്ഷിച്ചിരുന്നത്.\nട്രസ്റ്റിന്റെ കീഴിൽ നാമക്കലിൽ പ്രവർത്തിക്കുന്ന സ്കൂളിന്റെ ഓഡിറ്റോറിയത്തിനുള്ളിലെ രഹസ്യനിലവറയിൽനിന്ന് കണക്കിൽപ്പെടാത്ത പണം കണ്ടെടുത്തു. പരിശീലനകേന്ദ്രങ്ങളിൽ ക്ലാസെടുക്കാൻ വരുന്നവർക്ക് പ്രതിഫലം നൽകിയിരുന്നത് കൃത്യമായി രേഖപ്പെടുത്തിയിരുന്നില്ലെന്നും ആദായനികുതി അധികൃതർ പറഞ്ഞു.\nനീറ്റില് പുകഞ്ഞ് തേനി\nജില്ലയിൽ നീറ്റ് പരീക്ഷയെഴുതിയത് 1440 പേർ\nനീറ്റ് പരീക്ഷ; രണ്ടാംഘട്ട അലോട്ട്‌മെന്റ് ഫലം പ്രസിദ്ധീകരിച്ചു


വെയിൽസിൽ ആകാശത്തു നിന്നു ചത്തുവീണത് നൂറുകണക്കിനു പക്ഷികൾ . പരിഭ്രാന്തരായി ജനങ്ങൾ . | Malayalam UK\nവെയിൽസിൽ ആകാശത്തു നിന്നു ചത്തുവീണത് നൂറുകണക്കിനു പക്ഷികൾ . പരിഭ്രാന്തരായി ജനങ്ങൾ .\nDecember 12 13:55 2019 by News Desk\tPrint This Article\nവെയിൽസിൽ നൂറുകണക്കിന് പക്ഷികൾ പൊടുന്നനെ ചത്തു വീണത് ജനങ്ങളിൽ പരിഭ്രാന്തത ഉണ്ടാക്കി. ആകാശത്ത് പറന്ന് നീങ്ങുന്ന പക്ഷിക്കൂട്ടത്തെ ആഹ്‌ളാദത്തോടെ ഒന്നു നോക്കി ഡോക്ടറെ കാണാന് പോയ ഹന്ന സ്റ്റീവന്‍സ് ഒരു മണിക്കൂറിന് ശേഷം മടങ്ങുമ്പോള് കണ്ടത് റോഡില് നിരനിരയായി ചത്തുകിടക്കുന്ന പക്ഷികള്. നൂറ് കണക്കിന് പക്ഷികള് ചത്ത് കിടക്കുന്നത് കണ്ട് പരിഭ്രമിച്ച ഹന്ന തന്റെ സുഹൃത്തായ ഡേഫിഡ് എഡ്വേഡ്‌സിനെ വിവരമറിയിച്ചു. സ്ഥലത്തെത്തിയ ഡേഫിഡ് നിലത്ത് അനക്കമറ്റ് കിടക്കുന്ന പക്ഷികളെ എണ്ണാന് ഒരു ശ്രമം നടത്തി. 300 ലധികമുണ്ടായിരുന്നു അവ.\nവെയ്ല്‍സിലെ ആംഗില്‍സീയിലാണ് വിചിത്രവും അവിശ്വസനീയവുമായ സംഭവം നടന്നത്. ചൊവ്വാഴ്ച ഉച്ചയ്ക്ക് ശേഷമാണ് സംഭവം. നൂറ് കണക്കിന് പക്ഷികള് ഒന്നിന് പിറകെ ഒന്നായി ആകാശത്ത് നിന്ന് ജീവനറ്റ് താഴേക്ക് പതിക്കുകയായിരുന്നു. പക്ഷികള് നിരയായി കിടക്കുന്നത് കാഴ്ചക്കാരില് ദയനീയത ജനിപ്പിക്കും.\nപക്ഷികളുടെ കൂട്ടമരണത്തെ കുറിച്ച് വ്യക്തമായ വിവരം ഇതുവരെ ലഭിച്ചിട്ടില്ല. അനിമല് ആന്‍ഡ് പ്ലാന്റ് ഹെല്‍ത്ത് ഏജന്‍സിയിലെ ഉദ്യോഗസ്ഥര് സ്ഥലത്തെത്തി പരിശോധന നടത്തി. എന്നാല് പക്ഷികളുടെ മറണത്തിന്റെ കാരണം തിരിച്ചറിയാന് കഴിഞ്ഞിട്ടില്ല. വിഷം കലര്‍ന്ന ഭക്ഷ്യവസ്തുക്കള് ഉള്ളിലെത്തിയതാണോ കാരണമെന്ന് പരിശോധനയ്ക്ക് ശേഷമേ പറയാന് സാധിക്കൂ എന്ന് ഉദ്യോഗസ്ഥര് അറിയിച്ചു.\nനോര്‍ത്ത് വെയ്ല്‍സ് പോലീസും സംഭവത്തില് അന്വേഷണം ആരംഭിച്ചിട്ടുണ്ട്. നൂറ് കണക്കിന് പക്ഷികള് കൂട്ടത്തോടെ ചത്തൊടുങ്ങിയത് തികച്ചും അവിശ്വസനീയമാണെന്ന് പോലീസ് വക്താവ് അറിയിച്ചു. ലാബ് പരിശോധനയുടെ ഫലം വന്നതിന് ശേഷമേ ഒരു തീരുമാനത്തിലെത്താന് കഴിയൂ എന്നും അദ്ദേഹം കൂട്ടിച്ചേര്‍ത്തു.\nപറന്നുകൊണ്ടിരുന്ന പക്ഷികൾ പെട്ടെന്ന് താഴെ വീണ് പിടഞ്ഞ് ചാകുന്നു; ദുരൂഹ സംഭവം, ഓസ്‌ട്രേലിയ അഡ്‌ലെയ്ഡിൽ...\nകമ്മ്യൂണിസ്റ്റ് പാർട്ടി തെറ്റു തിരുത്തൽ സാംസ്‌കാരിക രംഗത്തും വരുത്തുമോ? ...കാരൂർ സോമൻ\nവെയിൽസിലെ ഹെൽത്ത് കെയർ രംഗം ശക്തിപ്പെടുത്താൻ ഇന്ത്യൻ ഡോക്ടർമാർ രംഗത്ത്. വെയിൽസിലെ ഇന്ത്യൻ ഡോക്ടർമാരുടെ കോൺഫറൻസ് കാർഡിഫിൽ. വെയിൽസ് - ഇന്ത്യാ സ്കിൽ എക്സ്ചേഞ്ച് ശക്തിപ്പെടും.\nകരുണന്റെ കൊറോണ ദൈവം. . ....കാരൂർ സോമൻ എഴുതിയ കഥ


"ഉങ്കള്‍ക്ക് നാന് ഒരു വാട്ടി സൊന്നാ കൂടി പുരിയാതാ…"; ലോക്ക് ഡൗണ് കാലത്ത് ശ്രദ്ധനേടി കലിപ്പന് ഭാവത്തില് കുരുന്നിന്റെ മാര്‍ഗ്ഗനിര്‍ദ്ദേശങ്ങള് -\nHome Gallery “ഉങ്കള്‍ക്ക് നാന് ഒരു വാട്ടി സൊന്നാ കൂടി പുരിയാതാ…”; ലോക്ക് ഡൗണ് കാലത്ത്...\n“ഉങ്കള്‍ക്ക് നാന് ഒരു വാട്ടി സൊന്നാ കൂടി പുരിയാതാ…”; ലോക്ക് ഡൗണ് കാലത്ത് ശ്രദ്ധനേടി കലിപ്പന് ഭാവത്തില് കുരുന്നിന്റെ മാര്‍ഗ്ഗനിര്‍ദ്ദേശങ്ങള്\nകൊവിഡ് 19 വ്യാപനത്തെ ചെറുക്കാന് ഒറ്റക്കെട്ടായി പ്രയത്‌നിക്കുകയാണ് രാജ്യം. ഇതിന്റെ അടിസ്ഥാനത്തില് രണ്ട് ദിവസങ്ങള്‍ക്ക് മുമ്പാണ് പ്രധാനമന്ത്രി നരേന്ദ്ര മോദി ഇന്ത്യയില് ലോക്ക് ഡൗണ് പ്രഖ്യാപിച്ചത്. ഏപ്രില് 14 വരെയാണ് രാജ്യത്ത് ലോക്ക് ഡൗണ്. സാമൂഹിക അകലം പാലിക്കുക എന്നതു മാത്രമാണ് കൊറോണ വൈറസിനെ ചെറുക്കാന് ഏകമാര്‍ഗ്ഗം. അതുകൊണ്ടുതന്നെ പ്രധാനമന്ത്രിയുടെ നിര്‍ദ്ദേശങ്ങള് അനുസരിച്ച് സംസ്ഥാന സര്‍ക്കാരുകളും ജനങ്ങളോട് പുറത്തിറങ്ങാതെ വീട്ടിലിരിക്കണമെന്നാണ് ആവശ്യപ്പെട്ടിരിക്കുന്നത്.\nനല്ലൊരു വിഭാഗം ആളുകള് ലോക്ക് ഡൗണിനെ പിന്തുണയ്ക്കുന്നുണ്ട്. എന്നാല് ചിലര് ഇതിന് തയാറാവുന്നില്ല എന്നതാണ് വാസ്തവം. കള്ളങ്ങള് പറഞ്ഞ് പുറത്തിറങ്ങുന്നവരുടെ എണ്ണം ചെറുതല്ല. ഇത്തരക്കാരോട് മാനസ്വി എന്ന കൊച്ചുമിടുക്കിയ്ക്ക് ചില കാര്യങ്ങള് പറയാനുണ്ട്.\nമികച്ച രീതിയില് ജനങ്ങള്‍ക്ക് ബോധവല്‍ക്കരണം നല്‍കുകയാണ് മാനസ്വി. തമിഴിലാണ് സംസാരം. സാമൂഹിക അകലം പാലിക്കേണ്ടതിന്റെ ആവശ്യകതയെക്കുറിച്ച് വ്യക്തമായി പറയുന്നുണ്ട് ഈ മിടുക്കി. എത്ര പറഞ്ഞാലും നിങ്ങള്‍ക്കൊന്നും മനസ്സിലാവില്ലേ എന്ന കലിപ്പ് ഭാവത്തിലാണ് പറയുന്നതൊക്കെയും. എന്തായാലും സമൂഹമാധ്യമങ്ങളില് ശ്രദ്ധ നേടിക്കഴിഞ്ഞു ഈ ബോധവല്‍ക്കരണം. നിരവധിപ്പേര് മാനസ്വിയുടെ വാക്കുകള് സോഷ്യല് മീഡിയയില് പങ്കുവയ്ക്കുന്നുണ്ട്.\nഅതേസമയം ഇന്ത്യയില് കൊവിഡ് 10 സ്ഥിരീകരിച്ചവരുടെ എണ്ണം 700 കവിഞ്ഞു. കേരളത്തില് 126 കൊവിഡ് 19 ന് ചികിത്സയിലുള്ളത്. ലോക്ക് ഡൗണ് പ്രഖ്യാപിച്ച സാഹചര്യത്തില് നിയന്ത്രണങ്ങള് കടുപ്പിച്ചിരിക്കുയാണ് കേരളം അടക്കമുള്ള വിവിധ സംസ്ഥാനങ്ങള്.


എ.എഫ്.സി കപ്പ് സ്വപ്‌നങ്ങളുമായി ഗോകുലം എഫ്.സി; ജേഴ്‌സി പ്രകാശനം നടന്നു | gokulam fc jersey launch\nOct 20, 2018, 04:24 PM IST\nപുതിയ പരിശീലകന് ബിനോ ജോര്‍ജിനു കീഴില് മികച്ച പ്രകടനമാണ് പ്രഥമ സൂപ്പര് കപ്പിലും ടീം പുറത്തെടുത്തത്.\nകോഴിക്കോട്: ഐ ലീഗിലെ കേരളത്തിന്റെ സ്വന്തം ടീമായ ഗോകുലം എഫ്.സിയുടെ പുതിയ സീസണിലേക്കുള്ള ജേഴ്‌സി പ്രകാശന ചടങ്ങ് നടന്നു. കോഴിക്കോട് മലബാര് പാലസ് ഹോട്ടലില് നടന്ന ചടങ്ങില് ഗോകുലം ഗ്രൂപ്പ് ചെയര്‍മാന് ഗോകുലം ഗോപാലന്, ഗോകുലം എഫ്.സി പ്രസിഡന്റ് വി.സി പ്രവീണ്, ജില്ലാ സ്‌പോര്‍ട്‌സ് കൗണ്‍സില് പ്രസിഡന്റ് ടി.പി ദാസന്, ടീമിന്റെ മുഖ്യ പരിശീലകന് ബിനോ ജോര്‍ജ്, നായകന് മുഡ്ഡെ മുസ എന്നിവര് ചേര്‍ന്നാണ് ജേഴ്‌സി പുറത്തിറക്കിയത്.\nആദ്യ മത്സരത്തിലെ തുക ദുരിതാശ്വാസ നിധിയിലേക്ക്\nഈ മാസം 27-ന് കോഴിക്കോട് കോര്‍പ്പറേഷന് സ്റ്റേഡിയത്തില് നടക്കുന്ന ഐ ലീഗിലെ തങ്ങളുടെ ഉദ്ഘാടന മത്സത്തിന്റെ ടിക്കറ്റ് തുക മുഴുവന് പ്രളയത്തെ തുടര്‍ന്ന് ദുരിതമനുഭവിക്കുന്നവര്‍ക്കാണെന്ന് ഗോകുലം ഗ്രൂപ്പ് ചെയര്‍മാന് ഗോകുലം ഗോപാലന് പറഞ്ഞു. മോഹന് ബഗാനെതിരേ നടക്കുന്ന മത്സരത്തിന്റെ ടിക്കറ്റ് തുക മുഴുവന് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യുമെന്നും അദ്ദേഹം അറിയിച്ചു. പ്രളയത്തെ തുടര്‍ന്ന് ദുരിതമനുഭവിക്കുന്നവരെ സഹായിക്കുക എന്നത് നമ്മള് എല്ലാവരുടേയും സാമൂഹികമായ ഉത്തരവാദിത്തമാണ്. ഫുട്‌ബോള് കേരളത്തില് അത്രയേറേ പ്രചാരമുള്ള കളിയാണ്, അതിനാല് ഈ അവസരം തങ്ങള് പ്രളയ ദുരിതമനുഭവിക്കുന്നവരെ സഹായിക്കാനുള്ള അവസരമായി കാണുന്നുവെന്നും അദ്ദേഹം കൂട്ടിച്ചേര്‍ത്തു.\nകഴിഞ്ഞ സീസണിലെ പ്രകടനത്തില് തൃപ്തി\nഐ ലീഗില് കഴിഞ്ഞ സീസണിലെ ഗോകുലം എഫ്.സിയുടെ പ്രകടനത്തില് താന് പൂര്‍ണ തൃപ്തനാണെന്ന് ക്ലബ്ബ് പ്രസിഡന്റ് വി.സി പ്രവീണ് പറഞ്ഞു. കഴിഞ്ഞ വര്‍ഷം ടീം ഏഴാം സ്ഥാനത്താണ് ഫിനിഷ് ചെയ്തത്. തുടക്ക സീസണില് തന്നെ ആദ്യത്തെ ഏതാനും മത്സരങ്ങള്‍ക്കു ശേഷം ടീമിന്റെ പ്രകടനം ആകെ മാറി. ഐ ലീഗ് വമ്പന്‍മാരായ ഈസ്റ്റ് ബംഗാളിനെയും ലജോങ് എഫ്.സിയേയും തോല്‍പിച്ചു. ഹോം മത്സരത്തില് മോഹന് ബഗാനെ സമനിലയില് പിടിക്കാനുമായി. എവേ മത്സരത്തില് അവരെ തോല്‍പിക്കുകയും ചെയ്തു. ചാമ്പ്യന്‍മാരായ മിനര്‍വയേയും ചെന്നൈ സിറ്റിയേയും ഇന്ത്യന് ആരോസിനേയും എവേ മത്സരത്തില് തോല്‍പിക്കാനും ടീമിനായെന്ന് അദ്ദേഹം ചൂണ്ടിക്കാട്ടി.\nപുതിയ പരിശീലകന് ബിനോ ജോര്‍ജിനു കീഴില് മികച്ച പ്രകടനമാണ് പ്രഥമ സൂപ്പര് കപ്പിലും ടീം പുറത്തെടുത്തത്. നോര്‍ത്ത് ഈസ്റ്റ് യുണൈറ്റഡിനെ എതിരില്ലാത്ത രണ്ടു ഗോളുകള്‍ക്ക് ടീം തോല്‍പിച്ചാണ് സൂപ്പര് കപ്പിന് യോഗ്യത നേടിയത്. വമ്പന്‍മാരായ ബെംഗളൂരു എഫ്.സിയുമായി അറുപതാം മിനിറ്റുവരെ ഒരു ഗോളിനു മുന്നിട്ടുനിന്ന ശേഷമാണ് ടീം തോല്‍വി വഴങ്ങിയതെന്നും അദ്ദേഹം ചൂണ്ടിക്കാട്ടി. ഇത്തരത്തില് വമ്പന്‍മാരെ വിറപ്പിച്ചതിനാല് ടീമിന് ജയന്റ് കില്ലേഴ്‌സ് എന്ന പേരു ലഭിക്കുകയും ചെയ്‌തെന്നും പ്രവീണ് പറഞ്ഞു. മുന് കേരള ബ്ലാസ്‌റ്റേഴ്‌സ് താരം അന്റോണിയോ ജെര്‍മനും ഇത്തവണ ടീമിനൊപ്പമുണ്ട്.\nഇത്തവണ എ.എഫ്.സി കപ്പില് കളിക്കണം\nകഴിഞ്ഞ തവണ സൂപ്പര് കപ്പില് കളിക്കണമെന്ന ലക്ഷ്യത്തോടെയാണ് താന് ടീമിനൊപ്പം ഉണ്ടായിരുന്നതെന്ന് ടീമിന്റെ മുഖ്യ പരിശീലകന് ബിനോ ജോര്‍ജ് പറഞ്ഞു. എന്നാല് ഇത്തവണ എ.എഫ്.സി കപ്പില് കളിക്കണമെന്ന ലക്ഷ്യം മുന്നില്‍വെച്ചാണ് ഗോകുലം കളിക്കുന്നത്. കഴിഞ്ഞ സീസണിലെ രണ്ടാം ഘട്ടത്തില് മികച്ച പ്രകടനമാണ് ടീമിന്റെ ഭാഗത്തു നിന്ന് ഉണ്ടായത്. കഴിഞ്ഞ തവണ ടെക്‌നിക്കല് ഡയറക്ടറായിട്ടാണ് ടീമിനൊപ്പം ഉണ്ടായിരുന്നത്. ഇത്തവണ മികച്ച സ്‌ട്രൈക്കര്‍മാരെ ലഭിച്ചതിനാല് മികച്ച പ്രകടനം തന്നെ നടത്താനാകുമെന്നാണ് പ്രതീക്ഷയെന്നും അദ്ദേഹം കൂട്ടിച്ചേര്‍ത്തു. നമ്മുടെ ടീമില് ഏറെയും പുതുമുഖങ്ങളായയിരുന്നു. അതിനാല് തന്നെ ആദ്യ സീസണില് അവര് പുതിയൊരു ലോകത്തെത്തിയ പോലെയായിരുന്നു. ഇപ്പോഴാണ് അവര് ഐ ലീഗും മറ്റ് ടീമുകളും എന്താണെന്ന് മനസിലാക്കിയതെന്നും ബിനോ ജോര്‍ജ് കൂട്ടിച്ചേര്‍ത്തു.\nഅതേസമയം ഗോകുലം എഫ്.സിയുടെ പുതിയ ജേഴ്‌സി ശനിയാഴ്ച ആരാധകര്‍ക്ക് മുന്നില് അവതരിപ്പിക്കും. വൈകീട്ട് ആറ് മണിക്ക് കോഴിക്കോട് ബീച്ചില് നടത്തുന്ന പ്രത്യേക പരിപാടിയിലായിലാണ് ജേഴ്‌സി പുറത്തിറക്കുക. വരുന്ന സീസണിലെ ഹോം മത്സരങ്ങള്‍ക്കുള്ള ടിക്കറ്റ് വില്‍പ്പനയും ശനിയാഴ്ച ആരംഭിക്കും. ഹോം കിറ്റും എവേ കിറ്റുമടക്കം എല്ലാ ജേഴ്‌സികളും ഇക്കുറി മാറ്റിയിട്ടുണ്ട്.\n50 രൂപയ്ക്ക് ഗോകുലത്തിന്റെ കളി കാണാം\n50 മുതല് 150 രൂപ വരെയാണ് ടിക്കറ്റ് നിരക്കുകള്. ഒക്ടോബര് 27 ശനിയാഴ്ച മോഹന് ബഗാനെതിരെയാണ് ഗോകുലത്തിന്റെ ആദ്യ ഹോം മത്സരം. ഈസ്റ്റ് സ്റ്റാന്‍ഡ്, സൗത്ത് സ്റ്റാന്‍ഡ്, നോര്‍ത്ത് ഗ്യാലറി എന്നിവയിലാണ് 50 രൂപ നിരക്ക്. വെസ്റ്റ് ഗ്യാലറിയില് 75 രൂപ നല്‍കണം. വി.ഐ.പി, വി.വി.ഐ.പി ടിക്കറ്റുകള്‍ക്ക് വെറും 150 രൂപ മുടക്കിയാല് മതി. സീസണ് ടിക്കറ്റുകളും അവതരിപ്പിച്ചിട്ടുണ്ട്. വെസ്റ്റ് ഗ്യാലറിക്ക് 500 രൂപ, വി.ഐ.പി, വി.വി.ഐ.പി 700 രൂപ എന്നിങ്ങനെയാണ് നിരക്ക്.\nContent Highlights: gokulam fc jersey launch I League Football


ചാവേ൪: ഒടുവില് ജോസഫിനും അതു സംഭവിച്ചു.\nജീവിതം ആത്മ ബലിയാക്കിയവ൯\nTuesday, September 05, 2006 8:35 PM\nഒടുവില് ജോസഫിനും അതു സംഭവിച്ചു.\nലൈംഗികാപവാദത്തെ തുടര്‍ന്ന് മന്ത്രിസ്ഥാനം ഉപേക്ഷിക്കേണ്ടി വന്ന കേരളത്തിലെ നാലാമത്തെ മന്ത്രി എന്ന പട്ടം പി.ജെ ജോസഫിന് അണിയേണ്ടി വന്നു. അങ്ങനെ പറയുന്നതിലും ശരി കേരളത്തിലെ മാധ്യമങ്ങള് ഒരു മന്ത്രിയെക്കൂടി രാജി വയ്പിച്ചു.\nകേരളത്തിലെ തലമുതിര്‍ന്ന പത്രപ്രവര്‍ത്തകന് കെ.എം റോയി പുതിയ പത്രപ്രവര്‍ത്തന സംസ്കാരത്തെ ചോദ്യം ചെയ്യുന്നതു കണ്ടപ്പോള് നമ്മളുടെ മാധ്യമ പുലികളുടെ സംസ്കാരം എത്രെ താഴെയാണെന്നു ചിന്തിച്ചു പോയി. കച്ചവടക്കണ്ണും നിലനില്‍പിനു വേണ്ടിയുള്ള മല്‍സരവുമാണ് മാധ്യമങ്ങളെ ഈ വൃത്തികേടുകള് ചെയ്യാന് പ്രേരിപ്പിക്കുന്നതെന്ന് ചിന്തിച്ചാല് മനസിലാകും.\nഇന്ന് മന്ത്രിയുടെ രാജിക്കു വേണ്ടി പാടു പെട്ട് പൈങ്കിളി എഴുതിക്കൂട്ടിയ, രാപകലില്ലാതെ ഇന്‍വസ്റ്റിഗേറ്റീവ് പത്രപ്രവര്‍ത്തനം നടത്തിയ എഴുത്തു തൊഴിലാളികള്‍ക്ക് സുഖമായി കിടന്നുറങ്ങാം. പക്ഷെ അല്‍പമെങ്കിലും സത്യമില്ലെങ്കിലും ഇനി ഉണ്ടെങ്കിലും മന്ത്രിക്കു നേരെ ആരോപണം ഉന്നയിച്ച ആ പാവം സ്ത്രീക്ക് ഇന്ന് ഉറങ്ങാനാവുമെന്നു തോന്നുന്നില്ല.\nഎനിക്ക് സ്ത്രീകളുടെ അടുത്തിരിക്കാന് പേടിയാണെന്ന് ഒരു വനിതാ വേദിയില് സുകുമാര് അഴിക്കോടു പറഞ്ഞത് ഇനി കേരളത്തിലെ കുറെ പുരുഷന്‍മാരെങ്കിലും ഭയക്കുന്ന വസ്തുതയാണ്. ബസിലും ട്രെയിനിലും യാത്രചെയ്യുമ്പോള് ഒരു സാധാരണ പുരുഷന് അറിയാതെ പോലും ഒരു സ്ത്രീ ശരീരത്തില് വിരലുകളൊ ശരീരത്തിന്റെ ഏതെങ്കിലും ഭാഗമൊ സ്പര്‍ശിക്കാതിരിക്കാന് ശ്രദ്ധിക്കുന്നവരാണ്. ഇനി അറിയാതെ സംഭവിച്ചാലും എല്ലാം ഒരു സോറികൊണ്ട് അനസാനിപ്പിക്കുന്നത് സാധാരണ കാഴ്ചയാണ്. മനപ്പൂര്‍വം സ്ത്രീയെഉപദ്രവിക്കുന്നവരെ ഉദ്ദേശിച്ചല്ല ഈ വാക്കുകള്.\nമന്ത്രിയുടെ വാക്കുകളില് എവിടെയൊക്കെയൊ ചില നിഷ്കളങ്കത മുറ്റി നില്‍ക്കുന്നത് ഓരോത്തവണയും അദ്ദേഹം ചാനലുകളില് പ്രത്യക്ഷപ്പെടുമ്പോള് കാണാമായിരുന്നു.അദ്ദേഹത്തിന്റെ അയല്‍ക്കാരന് പറഞ്ഞ ഒരു വാക്കുകൂടി ഇവിടെ എഴുതാം. പി.ജെ ജോസഫ് മാനസീകാരോഗ്യത്തിന് ചികിത്സ നേടിയിട്ടുള്ളയാളും അല്‍പം മാനസിക പ്രശ്നം ഉള്ളയാളുമാണെന്നാണ്. ഇത് ശരിയോ തെറ്റൊ മാധ്യമങ്ങളൊന്നും എഴുതിക്കണ്ടില്ല. പക്ഷെ വെള്ളാപ്പള്ളി ഉള്ളതു പറഞ്ഞു ജോസഫ് അന്ന് ഗുളിക കഴിച്ചിട്ടില്ലായിരുന്നെന്ന്.\nposted by ചാവേര് at 8:35 PM\nപി ജെ ജോസഫിനോട് ഇതു വേണ്ടായിരുന്നു. അദ്ദേഹം തെറ്റുകാരനല്ല എന്നു തോന്നുന്നു. സ്ത്രീകള്‍ക്ക് അര്‍ഹിക്കുന്ന അംഗീകാരവും ബഹുമാനവും ലഭിക്കണം, എന്നു കരുതി എന്തും ആവാമെന്നോ? ഇത് മനപൂര്‍വ്വം ഉണ്ടാക്കിയുടുത്ത ആരോപണമാണെന്നു തോന്നുന്നു. ഇപ്പൊള് ആ സ്ത്രീ ശരിക്കും ഇതിനെ ചൊല്ലി പശ്ചാത്തപിക്കുന്നുണ്ടായിരിക്കും.\nK.M. റോയി പറഞ്ഞ ചില വാക്കുകള് പത്രപ്രവര്‍ത്തകര് കുറിച്ചുവെയ്കേണ്ടതാണ്\n1- ജോസഫ് ഒരു മന്ത്രി മാത്രമല്ല ഒരു അഛനാണ് ഭര്‍ത്താവാണ് മുത്തഛനാണ്. അദ്ദേഹത്തിനും ഒരു കുടുംബമുണ്ട്. ഒരാഴ്ച കൊണ്ടാടിയ ഈ വിഷയങ്ങള് അദ്ദേഹത്തിന്റെ കുടുംബാഗങ്ങളെ എത്ര വിഷമിപ്പിക്കുന്നൂ എന്നത് തെളിവെടുപ്പും വിചാരണയും ശിക്ഷയും വിധിക്കുന്ന മാധ്യമങ്ങള് ഒോര്‍ക്കുന്നില്ല.\n2- അന്വേഷണ ഉദ്ദ്യോഗസ്ഥ ഓരോ ദിവസവും പത്ര സമ്മേളനം നടത്തിയതായി അറിവില്ല പക്ഷേ പത്രക്കാര് ഓരോ ദിവസവും ഈ വിഷയത്തിന്റെ പുരോഗതി അറിയിക്കുന്നുണ്ടായിരുന്നു.\n3- ലൈഗീക ആരോപണം വന്നാല് ഉടന് രാജി വയ്ക്കണം എന്ന കീഴ്‌വഴക്കം ഒരു നല്ല പ്രവണതയല്ല. നാളെ ഇത് ആര്‍ക്കെതിരേയും ഉപയോഗിക്കാവുന്ന ഒരു ആയുധമായി മാറും.\nഎന്നാല് പ്രമോദും ഷാനിയും K.M. റോയിയോട് ചോദിച്ചത് ഇതൊക്കെ മാധ്യമങ്ങളുടെ ഉത്തരവാദിത്തമല്ലേ എന്നാണ്.\nഏഷ്യനെറ്റുകാര് രാജി വച്ചിട്ടും ജോസഫിനെ വിട്ടില്ല. ജോസഫിന്റെ ഓണം എങ്ങനെയായിരുന്നു എന്ന അവര് അന്വേഷണം നടത്തി . ഭാര്യയുമായി അഭിമുഖം നടത്തി. ആനന്ദ ലബ്ദിക്കിനിയെന്തു വേണം\nകിരണിന്റെ പോസ്റ്റാണ് ഈ വിഷയത്തില് പ്രതീക്ഷിച്ചത്. എന്തായാലും കമന്റിലൂടെ ക്ണ്ടല്ലോ. K M Roy എഴുതിയ ആ ലേഖനം ഒന്നു പോസ്റ്റുചെയ്യാമോ? ഞാന് ഏറെ ബഹുമാനിക്കുന്ന ആളാണ് അദ്ദേഹം.\nഎനിക്കും അദ്ദേഹത്തിന്റെ അഭിപ്രായമാണ്. ഇതു തുടങ്ങിയപ്പോള് മുതല് ഞാന് ചിന്തിച്ചിരുന്നത് അദ്ദേഹത്തിന്റെ വീട്ടുകാരെ കുറിച്ചാണ്. ഈ ഏഷ്യാനെറ്റ് എന്ന ചാനലിനെ ആരെങ്കിലും മൂക്കുകയറിട്ടില്ല എങ്കില് മാധ്യമ രംഗം കൂടുതല് അധപതിക്കും, ഇപ്പോള് ആ ചാനല് കഴിവതും കാണാതിരിക്കാനാണ് ശ്രമിക്കുന്നത്. തിര്‍ത്തും ഒരു പൈങ്കിളിയായിരിക്കുകയാണ് ആ ചാനല്. ആടിനെപട്ടിയാക്കാന് കഴിയും അവര് വിചാരിച്ചാല് എന്നുള്ള അഹങ്കാരവും ഉണ്ട്.\nശാലിനി K.M. റോയുടെ ഈ പ്രസ്താവനകളെല്ലാം മനോരമ ന്യൂസ് അവറില് മിനിങ്ങാന്ന് സംഭവിച്ചതാണ്. ജോസഫ് വിവാദത്തിന്റെ പശ്ചാത്തലത്തില് നടന്ന ചര്‍ച്ചയില് K.M. റോയ് ചുണ്ടിക്കാണിച്ചതാണ് ഇത്. പിന്നെ ഏഷ്യാനെറ്റിന്റെ കാര്യം. ശോഭാ ജോണിന്റെ അമ്മയും കുട്ടിയുമായിപ്പോലും അഭിമുഖം നടത്തി കേരളത്തേ കോരിത്തരിപ്പിച്ച ചാനലാണ് അത്. കോരിത്തരിപ്പിക്കുന്ന വാര്‍ത്തയെല്ലാം കൈകാര്യം ചെയ്യാന് ഒരു സ്പെഷിലിസ്റ്റും അവര്‍ക്കുണ്ട് സിന്ധു സൂര്യകുമാര്. മനോരമ വരുന്നത് മുന്നില്‍കണ്ട് തുടങ്ങിയതാണ് ഈ പൈങ്കിളി സംസ്കാരം. എന്നും ചൂടുള്ള വാര്‍ത്ത വേണം എന്ന് മാനേജ്‌മന്റ് പറഞ്ഞിട്ടുണ്ടാകും ഇവരോട്\nശാലിനിയുടെ അഭിപ്രായം തന്നെയാണ് എനിക്കുമുള്ളത്. ഏഷ്യനെറ്റ് റേഡിയോ ഗള്‍ഫ് നാടുകളില് പ്രക്ഷേപണം ചെയ്യുന്ന പല പരിപാടികളുടെ കാര്യവും ആടിനെപട്ടിയാക്കുന്ന രീതിയിലുള്ളതാണ്. തിരഞ്ഞെടുപ്പ് സമയത്ത് നടത്തിയ ‘പ്രതീകാത്മക തിരഞ്ഞെടുപ്പ്‘ എന്നവര് വിശേഷിപ്പിച്ച, വോട്ടുചെയ്യാനുള്ള ഒരു എസ് എം എസ്സിന് മൂന്നു ദിര്‍ഹം വരെ വസൂലാക്കിയ, കേരളാതിരഞ്ഞെടുപ്പ് വന് ലാഭക്കച്ചവടമാക്കി മാറ്റിയെടുത്തതുതന്നെ അതിനൊരുദാഹരണമാണ്.\nഏഷ്യാനെറ്റ് എന്നതുമാറ്റി പരസ്യാനെറ്റ് എന്നോ ദേഷ്യാനെറ്റ് എന്നോ പേരിടേണ്ടതാണെന്ന് ചില പരിപാടികള് കേള്‍ക്കുമ്പോള് തോന്നിപ്പോകുന്നു.\nദേഷ്യനെറ്റ് അല്ല, വേശ്യനെറ്റ് എന്നാ വേന്ടത്..ആരുടേയും തുണി ഉരിഞു സമൂഹ മധ്യേ കാട്ടാന് യാതൊരു മടീയില്ല ഇവറ്റകള്ക്ക്.പിന്നെ എന്തെ ഈ ജൊസെഫിന്റെ കാര്യം വന്നപ്പോല് മാത്രം ഇത്ര വിഷമം .കുഞാലികുട്ടിക്കും ചാക്കോക്കും ഉന്ദ്ടായിരുന്നാല്ലൊ ഭാര്യയും\nരാജിവക്കണം പൊതുപ്രവര് ത്തകര്\nഅവര്ക്ക് എന്തു നഷ്റ്റം വരാനാ ?\nഅത്രയും നാല് അവര ചെയ്ത\nസേവനം ജനത്തിനു വെന്ടെല് .......\nവിഷമം ഉന്ടാകും കട്ടു മുടിച്ചത് ,\nമുടിക്കാനുള്ളത് എല്ലം നഷ്റ്റപ്പെദുകയല്ലേ\nകൊള്ളാം ജൊസെഫിന്റെ വികാരവും\nമൊത്തതില് കേരള കോങ്രസിന് ഏനക്കേടാണല്ല്യോ....\nചാത്ത൯ പുലയനും പിന്നെ ക്യൂബയും\nപാഠം ഒന്ന് - ഞാന് പഠിച്ച കോളജു പൂട്ടട്ടെ.\nകാണാന് പോകുന്ന പൂരംഇടതു\nലക്ഷ്യം; അല്ലെങ്കില് മരണം.\nblogger template designed by and provided for free by savatoons.com


പുതിയ സ്റ്റൈൽ വെണ്ടക്ക ഇങ്ങനെ ചെയ്‌താൽ ആരും കഴിച്ചുപോകും - Creator Pen\nവെണ്ടയ്ക്ക എല്ലാവര്ക്കും ഒരേപോലെ ഇഷ്ട്ടമുള്ള ഒരു പച്ചക്കറി അല്ല. എന്നാൽ പച്ചക്കറികൂട്ടത്തിൽ ഏറ്റവും പോഷകഗുണങ്ങളുള്ള ഒന്നാണ് വെണ്ടയ്ക്ക. വെണ്ടയ്ക്ക കൊണ്ട് പലതരത്തിലുള്ള കറികൾ ഉണ്ടാക്കാറുണ്ട്. വെണ്ടക്കയുടെ കൊഴുപ്പ് കാരണം ചിലരൊന്നും ഈ കറി കഴിക്കില്ല.. എന്നാൽ ഇന്നിവിടെ പരിചയപ്പെടുത്തുന്നത് വെണ്ടയ്ക്ക മസാല കറി ആണ്. എങ്ങനെ ഒരു കറി ഉണ്ടാക്കിയാൽ കഴിക്കാത്തവരും കഴിച്ചു പോകും..\nഇന്ന് നമുക് ഒരു പുതിയ വിഭവത്തെ പരിചയപ്പെടാം, പുതിയ സ്റ്റൈൽ വെണ്ടക്ക ഇങ്ങനെ ചെയ്‌താൽ ആരും കഴിച്ചുപോകും.. ഉണ്ടാക്കുന്നത് എങ്ങനെയെന്ന് അറിയേണ്ടേ, താഴെയുള്ള വിഡിയോയിൽ വിശദമായി പറയുന്നുണ്ട്. നിങ്ങളും കണ്ടു നോക്കൂ.. ഷെയർ ചെയ്യണേ ഇഷ്ടമായാൽ…\nകപ്പയും ചിക്കനും ഇങ്ങനെ ഒന്ന് ചെയ്തു നോക്കൂ


കോവിഡിനെ പേടിച്ചിരുന്നാല് ജീവിക്കണ്ടേ സാറേ... | Snehaganga| Dr VP Gangadharan writes aboutaTamil woman| Health\nഇന്ന് എട്ടു മണിക്ക് ഞാന് വന്നത് ഒരു വീട്ടിലെ ജോലി നേരത്തേ ചെയ്തു തീര്‍ത്തിട്ടാണ്. ഞാന് അഞ്ചു വീട്ടില് ജോലിക്ക് പോകുന്നുണ്ട് സാറേ.. രാവിലെ ഏഴു മണി മുതല് വൈകിട്ട് ആറു മണി വരെ പണിയുണ്ട് സാറേ\nവാരം വാരം ആസ്പിറ്റല് വന്തുപോക കഷ്ടമായിറുക്കാ... എന്റെ മുന്നിലിരിക്കുന്ന 35 വയസ്സുകാരിയെ നോക്കി ഞാന് ചോദിച്ചു. സാറ് കഷ്ടപ്പെട്ട് തമിഴ് സംസാരിക്കണ്ട. എനിക്ക് നന്നായി മലയാളം അറിയാം. ജനിച്ചതും വളര്‍ന്നതും മധുരയ്ക്കടുത്തുള്ള ഒരു ഗ്രാമത്തിലാണെങ്കിലും കഴിഞ്ഞ 12 വര്‍ഷമായി ഞാന് എറണാകുളത്തുകാരിയാണ് സാറേ... പേര് മാത്രം തമിഴ്- ആണ്ടാള്. അവര് ചിരിയടക്കിക്കൊണ്ട് പറഞ്ഞു.\nമുഖത്തെ ജാള്യത മറച്ചു വെക്കാന് ശ്രമിച്ചു കൊണ്ട് ഞാന് ചോദിച്ചു- ഭര്‍ത്താവ് എവിടെയാണ്?\nഅവര് പേര്.... ഞങ്ങളുടെ നാട്ടുനടപ്പു പ്രകാരം ഭര്‍ത്താവിന്റെ പേര് ഞാന് പറയാന് പാടില്ല സാറേ. ആണ്ടാളിന്റെ മുഖത്ത് നാണം കലര്‍ന്ന ചിരി. എന്നാലും സാറിനോടായതു കൊണ്ട് ഞാന് പറയാം- മുരുകേശന്. എന്റെ കൂടെ ഇവിടെത്തന്നെയുണ്ട് സാറേ. കല്‍പ്പണിക്ക് പോകും. ഞങ്ങളുടേത് ലൗ മാര്യേജാണ് സാറേ. 15 വര്‍ഷമായി.. അവള് ഇനിയുമെന്തോ ബാക്കിയുള്ളതു പോലെ പറഞ്ഞു നിര്‍ത്തി.\nഎല്ലാ ആഴ്ചയും ഇവനെയും കൊണ്ട് ആശുപത്രിയില് വരാന് ബുദ്ധിമുട്ടായിരിക്കും അല്ലേ... മുന്നിലിരിക്കുന്ന 10 വയസ്സുകാരന്റെ കൈ പിടിച്ച് പള്‍സ് പരിശോധനയില് ശ്രദ്ധിച്ചു കൊണ്ട് ആണ്ടാളോട് ആദ്യത്തെ ചോദ്യം ഞാന് മലയാളത്തില് ആവര്‍ത്തിച്ചു.\nപ്രയാസമാണ് സാറേ... എന്റെ മകന്... ആണ്ടാളുടെ ശബ്ദം ഇടറുന്നുണ്ടായിരുന്നു. സാറിനറിയാമല്ലോ, കഴിഞ്ഞ ഒരു വര്‍ഷമായി ഇവനെയും കൊണ്ട് ഞാന് തിരുവനന്തപുരം ആര്.സി.സി.യില് ചികിത്സയിലായിരുന്നു. കാന്‍സറാണെന്ന് കണ്ടു പിടിക്കാന് കുറച്ച് താമസിച്ചു പോയി. കുറേ കുത്തിവെപ്പ് എടുത്തു സാറേ. ഇപ്പോള് ഗുളിക മാത്രമേ കഴിക്കാനുള്ളൂ. അതു കൊണ്ട് ഇനി തിരുവനന്തപുരത്ത് പോകുന്നില്ല. പിന്നെ കോവിഡും... എന്റെ ജോലിയും... ആണ്ടാള് വാത്സല്യത്തോടെ മകന്റെ മുഖത്തേക്ക് നോക്കി സംസാരം തുടര്‍ന്നു. ഞാന് വീട്ടു ജോലിക്ക് പോവുകയാണ്. ഒരു ദിവസം പോയില്ലെങ്കില് അന്ന് കൂലിയൊന്നുമില്ലല്ലോ. ഇനി ഒന്നര വര്‍ഷം കൂടി ഇവനുള്ള മരുന്ന് വാങ്ങണ്ടേ! പിന്നെ എല്ലാ ആഴ്ചയും... ആണ്ടാളിന് മുഴുമിക്കാനായില്ല.\nനാന് ആണയിട്ടാല്... ആണ്ടാളിന്റെ മൊബൈല് ഫോണ് പെട്ടെന്ന് പാടാന് തുടങ്ങി. മക്കള്‍തിലകം എംജിആറിന്റെ ആളാണ് അല്ലേ... തമാശ മട്ടില് ഞാന് ചോദിച്ചു. ജോലിക്ക് പോകുന്ന ഒരു വീട്ടിലെ അമ്മയുടെ വിളിയാണ് സാറേ.. മുറിയില് നിന്ന് ഇറങ്ങി നിന്നാണ് സംസാരിക്കുന്നതെങ്കിലും ആണ്ടാളിന്റെ സംസാരം എനിക്ക് കേള്‍ക്കാമായിരുന്നു. രണ്ട് മണിക്ക് വരാം അമ്മാ... ഫോണ് ബാഗിലിട്ട് അവര് തിരികെ മുറിയിലേക്ക് വന്നു. അധകം വൈകാതെ വീണ്ടും ഫോണ് ശബ്ദിച്ചു.\nഫോണ് എടുത്തോളൂ... എന്റെ അനുവാദത്തിനു കാത്തു നില്‍ക്കാതെ തന്നെ ആണ്ടാള് ഫോണില് സംസാരിച്ചു തുടങ്ങി. ഞാന് നാലുമണിയോടെ വരാം അമ്മാ.. ഇത് മറ്റൊരു വീട്ടിലെ അമ്മയാണ് സാറേ.. ഇപ്പോള് സാറിന് മനസ്സിലായോ എല്ലാ ആഴ്ചയും മോനെയും കൊണ്ട് ആശുപത്രിയില് വരാന് സാധിക്കില്ല എന്ന് ഞാന് പറഞ്ഞത്- ആണ്ടാള് എന്നെ നോക്കി ചിരിച്ചു. രാവിലെ എട്ടു മണിക്ക് മുമ്പോ വൈകിട്ട് അഞ്ചു മണിക്ക് ശേഷമോ വരാന് പറ്റില്ലേ- ചോദിക്കുമ്പോള് എനിക്ക് തെല്ലൊരു അമര്‍ഷമുണ്ടായിരുന്നു.\nഇന്ന് എട്ടു മണിക്ക് ഞാന് വന്നത് ഒരു വീട്ടിലെ ജോലി നേരത്തേ ചെയ്തു തീര്‍ത്തിട്ടാണ്. ഞാന് അഞ്ചു വീട്ടില് ജോലിക്ക് പോകുന്നുണ്ട് സാറേ.. രാവിലെ ഏഴു മണി മുതല് വൈകിട്ട് ആറു മണി വരെ പണിയുണ്ട് സാറേ. ഉച്ചയ്ക്ക് ഉണ്ണാന് പോലും എനിക്ക് വീട്ടില് വരാന് സമയമില്ല. എന്റെ രണ്ടു മക്കള്...ഒരു നെടുവീര്‍പ്പോടെ ആണ്ടാള് തുടര്‍ന്നു. ഇവനെക്കൂടാതെ ഒരു നാലു വയസ്സുകാരന് കൂടിയുണ്ട് സാറേ വീട്ടില്. അവനെ പകല് മുഴുവന് നോക്കുന്നതും കൃത്യ സമയത്ത് ആഹാരം കൊടുക്കുന്നതും കിടത്തി ഉറക്കുന്നതും ഒക്കെ ഇവനാണ് സാറേ. ഇവന്റെ അസുഖത്തിനിടയിലും... ആണ്ടാള് മകനെ നെഞ്ചോട് ചേര്‍ത്തു പിടിച്ചു. ഗുളികകള് കഴിച്ച് ക്ഷീണിച്ച് കിടക്കുമ്പോഴും കുഞ്ഞനിയനെ അവന് പൊന്നു പോലെ നോക്കും. അതാണ് അവന്റെ തങ്ക മനസ്സ്- ആണ്ടാള് തേങ്ങി.\nവൈകിട്ട് ആറു മണിക്ക് ശേഷമോ രാവിലെ എട്ടു മണിക്ക് മുമ്പോ കാണാന് സമയം തരാം. വരാന് പറ്റില്ലേ... എന്റെ ചോദ്യം കേട്ട് ആണ്ടാള് മുഖമുയര്‍ത്തി. രാവിലെയും രാത്രിയും ഈ രണ്ട് കുഞ്ഞുങ്ങള്‍ക്കും ജോലി കഴിഞ്ഞ് വരുന്ന കണവനും കഴിക്കാന് ഞാനെന്തെങ്കിലും ഉണ്ടാക്കി വെക്കണ്ടേ സാറേ... പിന്നെ വീട്ടിലെ ബാക്കി ജോലികളും. എന്റെ മാസവരുമാനം ഏകദേശം പതിനയ്യായിരം രൂപ വരും എല്ലാ ദിവസവും ജോലി ചെയ്താല്- ആണ്ടാള് കൂട്ടിച്ചേര്‍ത്തു. ഇവന്റെ മരുന്നിന് തന്നെ വേണ്ടേ സാറേ നല്ലൊരു തുക. കോവിഡ് കാലം വന്നതിനു ശേഷം അദ്ദേഹത്തിന്റെ വരുമാനവും കമ്മിയാണ് സാറേ. പക്ഷേ, കണവന് നല്ലവനാണ് സാറേ. കുടിയില്ല, വലിയില്ല... ഇങ്ങനെയൊക്കെ മതി സാറേ. സാറ് എനിക്ക് ഇവനെ രക്ഷപ്പെടുത്തി തന്നാല് മതി. ആ അമ്മയുടെ കണ്ണിലെ തിളക്കം ഞാന് കണ്ടു.\nഎന്റെ മുന്നിലിരുന്ന കടലാസുകള് കൈയിലെടുത്ത് മറിച്ചു നോക്കിക്കൊണ്ട് ഞാന് ചോദിച്ചു- ആണ്ടാളിന് കോവിഡിനെയൊന്നും പേടിയില്ലേ. ഈ ചോദ്യത്തിന് എന്തു പ്രസക്തി എന്ന മട്ടില് അവര് എന്നെ നോക്കിയിരുന്നതേയുള്ളൂ. എന്റെ കൈയിലെ കടലാസുകള് ഞാന് ഓരോന്നായി മറിച്ചു നോക്കിക്കൊണ്ടിരുന്നു. കോവിഡ് വാര്‍ഡില് ഡ്യൂട്ടി എടുക്കാന് വിസമ്മതം പ്രകടിപ്പിച്ചു കൊണ്ടും അതില് നിന്ന് ഒഴിവാക്കിക്കിട്ടാനുള്ള കാരണങ്ങള് വിവരിച്ചു കൊണ്ടുമുള്ള ചില ഡോക്ടര്‍മാരുടെയും നഴ്‌സുമാരുടെയും അപേക്ഷകളായിരുന്നു ആ കടലാസുകള്.\nഇവനെയും കൊണ്ടുള്ള ഓരോ വരവിനും ഓട്ടോറിക്ഷയ്ക്കു തന്നെ 150 രൂപ വേണം. അവന്റെ തുടര് ചികില്‍സയ്ക്കിടയില് ഇടയ്ക്കിടെ വരുന്ന പനികള്- അതിനുള്ള ചെലവ് വേറേ. പേടിച്ചിരുന്നാല് ജീവിക്കണ്ടേ സാറേ- മകന്റെ കൈയും പിടിച്ച് മുറി വിട്ടിറങ്ങുന്നതിനിടെ ആണ്ടാള് തിരിഞ്ഞു നിന്ന് പറഞ്ഞു. അവരുടെ ഫോണ് വീണ്ടും പാടാന് തുടങ്ങി. ഞാന് വന്നു കൊണ്ടിരിക്കുന്നു അമ്മാ... ഇതാ ഇപ്പോള് എത്താം. ആണ്ടാളുടെ ശബ്ദം അകന്നു പൊയ്‌ക്കൊണ്ടിരുന്നു.\nസ്വന്തം ജീവിത പ്രശ്‌നങ്ങള്‍ക്കു മുന്‍പില് കീഴടങ്ങാതെ യുദ്ധം ചെയ്തു മുന്നേറുന്ന ഒരു പടയാളി- എന്റെ മനസ്സ് മന്ത്രിച്ചു. യുദ്ധക്കളത്തില് നിന്ന് പേടിച്ച് തിരിഞ്ഞോടാന് ശ്രമിക്കുന്നവരെല്ലാം ആണ്ടാളിനെ മാതൃകയാക്കിയിരുന്നെങ്കില്- എന്റെ കൈയിലിരുന്ന കടലാസുകള്‍ക്കുള്ള ഉത്തരവും അതു തന്നെയായിരുന്നു.\nContent Highlights: Snehaganga, Dr VP Gangadharan writes aboutaTamil woman, Health\nഒരാഴ്ചയായി മനസ്സ് അസ്വസ്ഥമായിരുന്നു. കോവിഡ് എന്ന മഹാമാരിയെ ഭയപ്പെട്ടിട്ടല്ല, ഞാനുള്‍പ്പെടുന്ന ..


മൊബിസ്റ്റാർ: ഇന്ത്യൻ മൊബൈൽ ഫോൺ അരീനയിലെ അടുത്ത സ്റ്റാർ • TecQ\nമൊബിസ്റ്റാർ: ഇന്ത്യൻ മൊബൈൽ ഫോൺ അരീനയിലെ അടുത്ത സ്റ്റാർ\nചൈനീസ് കമ്പനികൾ അടക്കി വാഴുന്ന ഇന്ത്യൻ സ്മാർട്ട് ഫോൺ മേഖലയിലെ , പുതിയ ഒരു പ്രവേശനമാണ് വിയറ്റ്നാമീസ് കമ്പനിയായ ‘മൊബിസ്റ്റാർ’ . സ്വന്തം നാട്ടിലെ വിപണിയിൽ ഒരു തരംഗം സൃഷ്ടിച്ചത്തിന് ശേഷം ദക്ഷിണേഷ്യയിലും, മിഡിൽ ഈസ്റ്റിലും പ്രവേശിച്ചതിന് ശേഷമാണ് ഇന്ത്യൻ മാർക്കറ്റിലേക്ക് വരുന്നത് . എന്നിരുന്നാലും മൊബിസ്‌റ്റാറിന്റെ ഏറ്റവും വലിയ വെല്ലുവിളി ഇന്ത്യൻ മൊബൈൽ ഫോൺ വിപണി തന്നെയാണ് .\nതുടക്കത്തിൽ തന്നെ , മൊബിസ്റ്റാർറിന്റെ സ്ഥാപകനും സി.ഇ.ഒയുമായ കാൾ എൻഗോ, ബ്രാൻഡ് യുവജനത്തെ കേന്ദ്രികരിച്ചാണ് ഡിസൈൻ ചെയ്തിരിക്കുന്നത് . ഇന്ത്യയിൽ രണ്ട് പുതിയ സ്മാർട്ട്ഫോണുകളായ മോബിസ്റ്റാർ XQ ഡ്യുവലും , മൊബിസിസർ CQ വുമാണ് കമ്പനി ഇറക്കിയിരിക്കുന്നത് . അതിൻറെ പേരുകൾ നിർദ്ദേശിക്കുന്നതുപോലെ തന്നെ രണ്ട് ഫോണുകളും സെൽഫി പ്രേമികളായ ഇന്ത്യൻ ഉപബോക്താക്കളെ ലക്ഷ്യം വയ്ക്കുന്നതാണ്.\nമോബീസ്റ്റാർ XQ ഡ്യുവൽ അതിന്റെ വിലയ്‌ക്ക് അനുസരിച്ചുള്ള ഇന്ത്യയിലെ ഏറ്റവും മികച്ച സെൽഫി കേന്ദ്രികൃത സ്മാർട്ട്ഫോൺ ആണ്. ഇതിൽ ക്വാൽകോം സ്നാപ്ഡ്രാഗൺ 430 SoC , 1.2 ജിഗാഹെർട്സ് ഒക്ട കോർ പ്രോസസർ,3ജിബി റാം, 32 ജിബി ഇന്റേണൽ സ്റ്റോറേജുമുണ്ട് . ഒരു ട്രിപ്പിൾ സ്ലോട്ട് സിം ട്രേ ഉപയോഗിച്ച് രണ്ട് സിം കാർഡുകളും മൈക്രോ SD കാർഡുകളും ഒരേ സമയത്ത് പ്രവർത്തിയ്ക്കുകയും ചെയ്യുന്നു.\nമോബീസ്റ്റാർ CQ കമ്പനിയുടെ എൻട്രി ലെവൽ ഫോണാണ്. ഇപ്പോൾ ഇന്ത്യയിലെ ഏറ്റവും വിലകുറഞ്ഞ സ്മാർട്ട്ഫോണുകളിൽ ഒന്നുമാണ് . സ്നാപ്ഡ്രാഗൺ 425 SoC. , 13 മെഗാപിക്സെൽ ഫ്രണ്ട് ഫേസിംഗ് ക്യാമറയാണിതിനുള്ളത് . 5000 രൂപയിൽ താഴെ ലഭിക്കുന്ന ഏറ്റവും മികച്ച ക്യാമറയാണിത് . നിങ്ങൾ നല്ല സെൽഫി കേന്ദ്രികൃത മികച്ച ഹാർഡവേറുള്ള ഒരു പുതിയ സ്മാർട്ട്ഫോണാണ് തിരയുന്നതെങ്കിൽ , Mobiistar നെ നിങ്ങൾക്ക് അവഗണിക്കാൻ കഴിയില്ല.\n← Neighbourly ആപ്ലിക്കേഷൻ\nഓണർ7→


എന്നെ എന്തിനാണ് അവരിങ്ങനെ ഭയക്കുന്നത്?''\nThu Apr 25 2019 22:17:40 GMT+0530 (IST)\nഎന്നെ എന്തിനാണ് അവരിങ്ങനെ ഭയക്കുന്നത്? ഞാനൊരു ദലിത് സ്ത്രീയല്ലേ, എന്നിട്ടും അവരിങ്ങനെ വിടാതെ പിന്തുടരുന്നത് എന്തിനാണെന്നു മനസ്സിലാവുന്നില്ല.'' ശരിയാണ്. ഒന്നരപ്പതിറ്റാണ്ടിലേറെയായി ചിത്രലേഖയെയും അവരുടെ കുടുംബത്തെയും സിപിഎം വേട്ടപ്പട്ടിയെപ്പോലെ പിന്തുടരുകയാണ്. സിപിഎമ്മിനെപ്പോലൊരു രാഷ്ട്രീയപ്രസ്ഥാനത്തിന് നാണമില്ലേ ഒരു സ്ത്രീയെയും കുടുംബത്തെയും സദാ പിന്തുടര്‍ന്ന് ആക്രമിക്കാന്? സവര്‍ണാധിപത്യവും പുരുഷമേധാവിത്വവും തങ്ങളുടെ മുഖമുദ്രയാണെന്ന് ജനങ്ങള്‍ക്കു മുന്നില് സദാ തെളിയിച്ചുകൊണ്ടേയിരിക്കുകയാണ് ഈ പാര്‍ട്ടി. ചിത്രലേഖയുടെയും അവരുടെ കുടുംബത്തിന്റെയും ദുരിതജീവിതം പലതവണ ഈ കോളത്തില് പ്രതിപാദ്യവിഷയമായിട്ടുണ്ട്. മാത്രമല്ല, വര്‍ഷങ്ങളായി കേരളം ചര്‍ച്ചചെയ്ത ഒരു വിഷയവുമാണത്.\nകഴിഞ്ഞ യുഡിഎഫ് സര്‍ക്കാരിന്റെ കാലത്ത് സെക്രട്ടേറിയറ്റിനു മുന്നില് നടത്തിയ ദിവസങ്ങളോളം നീണ്ട സമരത്തിനൊടുവിലാണ് ചിത്രലേഖയ്ക്ക് ചിറയ്ക്കല് പഞ്ചായത്തില് അഞ്ചു സെന്റ് സ്ഥലം വീടിനായി അനുവദിച്ചത്. വീടു നിര്‍മാണ ചെലവിലേക്ക് അഞ്ചുലക്ഷം രൂപയും അന്ന് അനുവദിച്ചിരുന്നു. ഈ തുക നിലവിലെ സര്‍ക്കാര് മുമ്പേ പിന്‍വലിച്ചിരുന്നു. അതുകൊണ്ട് വീടിന്റെ നിര്‍മാണം സന്നദ്ധസംഘടനയാണ് ഏറ്റെടുത്തു നടത്തിവന്നത്. വീടിന്റെ പണി പൂര്‍ത്തിയാവാറായ ഘട്ടത്തിലാണ് സ്ഥലം തിരിച്ചുപിടിച്ചുകൊണ്ടുള്ള ഉത്തരവും വന്നിരിക്കുന്നത്. യുഡിഎഫ് സര്‍ക്കാര് ചിറയ്ക്കല് പഞ്ചായത്തില് അഞ്ചു സെന്റ് സ്ഥലം അനുവദിച്ച തീരുമാനം റദ്ദാക്കുന്നതായുള്ള ഉത്തരവാണ് ചിത്രലേഖയ്ക്ക് ലഭിച്ചിരിക്കുന്നത്.\n''വീടിന്റെ പണി ഏതാണ്ട് കഴിയാറായി. സണ്‍ഷെയ്ഡ് വാര്‍ത്തു. അവര്‍ക്ക് അഞ്ചുലക്ഷം രൂപ തിരിച്ചുപിടിക്കുമ്പോള് തന്നെ സ്ഥലവും തിരിച്ചുപിടിക്കാമായിരുന്നു, അങ്ങനെ ഉദ്ദേശ്യമുണ്ടെങ്കില്. പക്ഷേ, ഇപ്പോള് വീടിന്റെ പണി പൂര്‍ത്തിയാവാറായപ്പോള് ചെയ്തത് എന്നോടുള്ള പകയുടെ ആഴമാണു വ്യക്തമാക്കുന്നത്.'' ശരിയാണ്. ഇപ്പോഴാണ് നമുക്ക് ശരിക്കും ആ പാര്‍ട്ടിയെക്കുറിച്ച് ഒരു ചുക്കും അറിയില്ലെന്ന് ബോധ്യമാവുന്നത്! ഇത്രയ്ക്ക് 'ആളും അര്‍ഥവും കൊല്ലിനും കൊലയ്ക്കും അധികാരവുമുള്ള' ഒരു പാര്‍ട്ടി ചിത്രലേഖയെപ്പോലെ ഒരാളോട് ഏറ്റുമുട്ടുന്നത് ലോകം മുഴുവന് വാര്‍ത്തയായ സ്ഥിതിക്കെങ്കിലും അതൊന്ന് അവസാനിപ്പിച്ചുകൂടേ? സെക്രട്ടേറിയറ്റിനു മുന്നില് രണ്ടുവര്‍ഷം മുമ്പ് അവര് നടത്തിയ സമരത്തോടെ സിപിഎമ്മും ചിത്രലേഖയും തമ്മിലുള്ള പ്രശ്‌നങ്ങള് അവസാനിച്ചു എന്നാണ് നമ്മളൊക്കെ കരുതിയത്. 'പാര്‍ട്ടിഗ്രാമ'ത്തില് നിന്ന് ചിറയ്ക്കല് പഞ്ചായത്തില് വീടു പണിത് അവര് താമസം മാറ്റുന്നതോടെ പ്രശ്‌നങ്ങള്‍ക്ക് പരിസമാപ്തിയാവും എന്ന നമ്മുടെ തോന്നലൊക്കെ വെറുതെയായിരിക്കുന്നു.\nചിത്രലേഖയുടെ ജീവിതം ബോളിവുഡ് സിനിമയാവാന് പോവുന്നു എന്ന വാര്‍ത്തയാണ് ഇപ്പോള് പാര്‍ട്ടിയെ ചൊടിപ്പിച്ചിരിക്കുന്നത്. വിദ്യാബാലന് മുഖ്യ കഥാപാത്രമായ സിനിമ അത് ചിത്രലേഖയുടെ കഥ, അല്ല, ജീവിതമാണ് പ്രമേയം. അതുകൊണ്ടുതന്നെ തീര്‍ച്ചയായും അത് സിപിഎമ്മിനെ പ്രകോപിപ്പിക്കും. ഇന്ത്യയിലെ ദലിത് ജനതയുടെ അവകാശപോരാട്ടങ്ങള്‍ക്കു നേതൃത്വം കൊടുക്കുന്ന ജിഗ്‌നേഷ് മേവാനി കേരളത്തിലെ സിപിഎം വേദി ബഹിഷ്‌കരിച്ചത് ചിത്രലേഖയ്‌ക്കെതിരേയുള്ള സിപിഎം നിലപാടില് പ്രതിഷേധിച്ചായിരുന്നല്ലോ. പറഞ്ഞുവന്നത് ഈ സിനിമ വന്നാലും ഇല്ലെങ്കിലും പാര്‍ട്ടിയുടെ 'ദലിത് സ്‌നേഹം' മാലോകരെല്ലാം അറിഞ്ഞിട്ടുണ്ട്. സിനിമ വന്നാല് കുറച്ചുപേര് കൂടി കാര്യങ്ങള് ചിലപ്പോള് അറിയുമായിരിക്കും, അത്രതന്നെ. പക്ഷേ, അത്തരം സിനിമയൊക്കെ കേരളത്തിലെ തിയേറ്ററുകളില് ഇവിടത്തെ സവര്‍ണ സെക്കുലറിസ്റ്റുകള് പ്രദര്‍ശിപ്പിക്കാന് അനുവദിക്കുമോ എന്നതൊക്കെ കണ്ടറിയേണ്ടിയിരിക്കുന്നു.\nഎന്തായാലും പണിതീരാറായ വീടിനെക്കുറിച്ചുള്ള സ്വപ്‌നങ്ങളുമായി കഴിഞ്ഞ ചിത്രലേഖയ്ക്കും കുടുംബത്തിനും നേരെ നടന്ന ഈ അധികാര ഹുങ്ക് ഇത്തിരി കടന്നുപോയി! സ്വന്തം ഉടുതുണിയഴിക്കുന്ന പണിയില്‍നിന്ന് പിന്‍മാറാന് ഈ സര്‍ക്കാരിനെ 'ഉപദേശി'ക്കാന് ഇത്രയൊക്കെ ആളുണ്ടായിട്ടും ആരും മുന്നോട്ടുവന്നില്ലെന്നത് അദ്ഭുതമാണ്. ഒരു സര്‍ക്കാര് വരുമ്പോള് മുന് സര്‍ക്കാരിന്റെ ഉത്തരവുകള് പലതും മരവിപ്പിക്കുന്നതു നമ്മള് പലപ്പോഴും കണ്ടിട്ടുണ്ട്. എന്നാല്, ഒരു ദലിത് കുടുംബത്തിന് അനുവദിച്ച വീടും സ്ഥലവും തിരിച്ചെടുക്കുക, അതും പൂര്‍വ വൈരാഗ്യത്തിന്റെ പേരില് എന്നത് കേട്ടുകേള്‍വിയില്ലാത്ത കാര്യമാണ്. ഇക്കാര്യത്തില് യുഡിഎഫും മറ്റു പലരും ചിത്രലേഖയ്ക്കും കുടുംബത്തിനും സഹായവാഗ്ദാനവുമായി എത്തിയിട്ടുണ്ട്. വാസ്തവത്തില് ചിത്രലേഖയുടെ കുടുംബത്തിന്റെ സംരക്ഷകരാവേണ്ടവരാണ് ഇക്കാലമത്രയും അവരെ വേട്ടയാടിയത്. എന്തായാലും ഇതുകൊണ്ടൊന്നും സിപിഎം ജയിക്കാനോ ചിത്രലേഖ എന്ന ദലിത് സ്ത്രീ തോല്‍ക്കാനോ പോവുന്നില്ല! ി


ഉപതെരഞ്ഞെടുപ്പ്: അഞ്ചു മണ്ഡലങ്ങളിലായി 12,780 പുതിയ വോട്ടർമാർ : Deepika.com Kerala News\nതിരുവനന്തപുരം: അഞ്ചു മണ്ഡലങ്ങളിലെ നിയമസഭാ ഉപതെരഞ്ഞെടുപ്പിന് ഇനി നാലു ദിവസം മാത്രം ശേഷിക്കേ അന്തിമ വോട്ടർ പട്ടിക പ്രസിദ്ധീകരിച്ചു. 21നു നടക്കുന്ന ഉപതെരഞ്ഞെടുപ്പിൽ അഞ്ചു മണ്ഡലങ്ങളിലായി 9,57,509 വോട്ടർമാരാണു വിധിയെഴുതുന്നത്. ഇതിൽ 12,780 പേർ പുതിയ വോട്ടർമാരാണ്. അന്തിമപട്ടിക പ്രകാരം മഞ്ചേശ്വരം മണ്ഡലത്തിൽ 2,14,779 വോട്ടർമാരാണുള്ളത്. ഇതിൽ 1,07,851 പേർ പുരുഷൻമാരും 1,06,928 പേർ സ്ത്രീകളുമാണ്. 2019ലെ ലോക്സഭാ തെരഞ്ഞെടുപ്പിൽ 2,12,086 വോട്ടർമാരാണ് മണ്ഡലത്തിൽ ഉണ്ടായിരുന്നത്. 2693 വോട്ടർമാരുടെ വർധനവാണ് ഇത്തവണ മഞ്ചേശ്വരത്തുണ്ടായത്.\nഎറണാകുളം മണ്ഡലത്തിൽ 1,55,306 വോട്ടർമാരുള്ളതിൽ 76,184 പുരുഷൻമാരും 79,119 സ്ത്രീകളും മൂന്നു ട്രാൻസ്ജെൻഡർമാരും ഉൾപ്പെടുന്നു. 2019ലെ ലോക്സഭാ തെരഞ്ഞെടുപ്പിൽ 1,52,401 വോട്ടർമാരാണ് എറണാകുളത്തുണ്ടായിരുന്നത്. ഇത്തവണ 2905 വോട്ടർമാരുടെ വർധന. അരൂർ മണ്ഡലത്തിലെ 1,91,898 വോട്ടർമാരിൽ 94,153 പുരുഷൻമാരും 97,745 സ്ത്രീകളുമാണുള്ളത്. 2019ലെ ലോക്സഭാ തെരഞ്ഞെടുപ്പിൽ 1,89,936 വോട്ടർമാരാണ് അരൂരിൽ ഉണ്ടായിരുന്നത്. 1962 വോട്ടർമാരുടെ വർധനയുണ്ടായി.\nകോന്നിയിൽ 93,533 പുരുഷൻമാരും 1,04,422 സ്ത്രീകളും ഒരു ട്രാൻസ്ജെൻഡറും ഉൾപ്പെടെ 1,97,956 വോട്ടർമാരുണ്ട്. കഴിഞ്ഞ ലോക്സഭാ തെരഞ്ഞെടുപ്പിൽ ഇവിടെ 1,94,705 വോട്ടർമാരാണുണ്ടായിരുന്നത്. 3251 വോട്ടർമാർ കൂടി.\nവട്ടിയൂർക്കാവിൽ ആകെ 1,97,570 വോട്ടർമാരാണുള്ളത്. ഇതിൽ 94,326 പുരുഷൻമാരും 1,03,241 സ്ത്രീകളും. മൂന്നു ട്രാൻസ്ജെൻഡറുകളും പട്ടികയിലുണ്ട്. കഴിഞ്ഞ ലോക്സഭാ തെരഞ്ഞെടുപ്പിൽ 1,95,601 പേരായിരുന്നു വട്ടിയൂർക്കാവിലെ വോട്ടർപട്ടികയിൽ ഉണ്ടായിരുന്നത്. 1969 വോട്ടർമാരുടെ വർധന. 2019 ജനുവരിയിലെ വോട്ടർപട്ടികയാണ് തെരഞ്ഞെടുപ്പുകൾക്കായി ഉപയോഗിക്കുന്നത്. ഇതിനുപുറമേ, ഉപതെരഞ്ഞെടുപ്പുകൾ പ്രഖ്യാപിച്ച ദിവസം വരെ വോട്ടർപട്ടികയിൽ പേര് ചേർക്കാൻ ലഭിച്ച അപേക്ഷകൾകൂടി പരിശോധിച്ച് അർഹരായവരെകൂടി ഉൾപ്പെടുത്തിയാണ് സപ്ലിമെന്‍ററി ലിസ്റ്റ് പ്രസിദ്ധീകരിച്ചത്.\nതിരുവനന്തപുരം: സന്പർക്കത്തിലൂടെ 68 പേർക്കുൾപ്പെടെ സംസ്ഥാനത്ത് ഇന്ന...


നിരൂപണം: ആരാധകര്‍ക്ക് വേണ്ടി മാത്രം പുലിയെ പിടിച്ച മുരുകന് | Pulimurugan Movie Review - Malayalam Filmibeat\n» നിരൂപണം: ആരാധകര്‍ക്ക് വേണ്ടി മാത്രം പുലിയെ പിടിച്ച മുരുകന്\nനിരൂപണം: ആരാധകര്‍ക്ക് വേണ്ടി മാത്രം പുലിയെ പിടിച്ച മുരുകന്\nUpdated: Friday, October 5, 2018, 8:07 [IST]\nStar Cast: Mohanlal, Kamalinee Mukherjee, Jagapati Babu\nപോക്കിരി രാജ എന്ന ഹിറ്റ് ചിത്രത്തിലൂടെ സംവിധാന രംഗത്തേക്ക് കടന്ന വൈശാഖിന്റെ, മോഹന്‍ലാലിനെ നായകനാക്കി ചെയ്ത ഏറ്റവും പുതിയ ചിത്രം ആണ് പുലിമുരുകന്. ഏറെ നാളത്തെ കാത്തിരുപ്പ് ആണ് മലയാളികള്‍ക്ക് പുലിമുരുകന്. 2013 മുതല് ഇതിനെ പറ്റിയുള്ള വാര്‍ത്തകളും മറ്റും ചൂട് പിടിച്ചിരുന്നു മലയാള സിനിമയിലെ ഏറ്റുവും ചിലവേറിയ ചിത്രമായ ഇത്. സ്റ്റണ്ട് മാസ്റ്റര് പീറ്റര് ഹെയിനിന്റെ സാന്നിധ്യം, കണ്ടിട്ടില്ലാത്ത തരം ഫൈറ്റ്, പുലിയുമായുള്ള രംഗങ്ങള് , പൂര്‍ണ്ണമായി ഉള്‍ക്കാടിലെ ദിവസങ്ങള് നീണ്ട ലോങ്ങ് ഷെഡ്യൂള് എല്ലാം കൊണ്ടും കൗതുകം നിറഞ്ഞതായിരുന്നു പുലിമുരുകന്റെ വിശേഷണങ്ങള്. കൂടാതെ അവസാന ഇരുപത് മിനിറ്റ് ക്ലൈമാക്‌സ് സീന് ചിത്രീകരിക്കാന് പോലും വളരെ ഏറെ ദിവസങ്ങള് എടുത്തു എന്ന കേള്‍വിയും ഉണ്ടായിരുന്നു. എല്ലാത്തിനും പുറമെ മോഹന്‍ലാല് എന്ന നടന്റെ ഏവരും കാത്തിരുന്ന ബ്രഹ്മാണ്ഡ ചിത്രം എന്ന് വിശേഷിപ്പിക്കാവുന്ന ഒന്ന്. വൈശാഖ് എന്ന സംവിധായകന്റെ ഡ്രീം പ്രൊജക്റ്റ്. ഇതെല്ലാം കൊണ്ട് വന് കാത്തിരുപ്പും പ്രതീക്ഷയും പുലര്‍ത്തിയ ഒരു മലയാള സിനിമയാണ് ഈ ചിത്രം.\nകാടിനോട് ചേര്‍ന്നുകിടക്കുന്ന പുലിയൂര് എന്ന മലയോര ഗ്രാമത്തിലെ കഥയാണ് പുലിമുരുകന്. പേര് പോലെ തന്നെ പുലിയുടെ ഭീതിയില് ആണ് ഇവിടുത്തെ ജനങ്ങള് കഴിയുന്നത്. അവരുടെ രക്ഷകന് ആണ് പുലിമുരുകന്(മോഹന്‍ലാല്). ബാല്യത്തില് തന്നെ അച്ഛനും അമ്മയും നഷ്ടപ്പെട്ട മുരുകന് നാടിന് രക്ഷകനായി കാടിറങ്ങി വരുന്ന പുലികളെ കൊന്നൊടുക്കുന്നു. ഇതിനിടയില് ചില മറ്റു പ്രശ്‌നങ്ങള് മുരുകന്റെ ജീവിതത്തില് വന്നു ചേരുന്നതും അതില് നിന്നും രക്ഷ നേടുന്നതും ആണ് പ്രമേയം.\nചിത്രത്തില് മോഹന്‍ലാലിന്റെ ഭാര്യയായ മൈന ആയി കമാലിനി മുഖര്‍ജി എത്തുമ്പോള് മാമനായ ബലരാമന്റെ വേഷത്തില് എത്തുന്നത് ലാല് ആണ്. കൂടാതെ മണിക്കുട്ടന് എന്ന പേരില് മോഹന്‍ലാലിന്റെ സഹോദരന് ആയി എത്തുന്നത് വിനു മോഹന് ആണ്. ഇവരെ കൂടാതെ ജഗപതി ബാബു, സുരാജ് വെഞ്ഞാറമൂട്, ലാല്, ബാല, ഗോപകുമാര്,നമിത, കിഷോര് എന്ന ഒരു വലിയ താരനിര കൂടി ഉണ്ട്.\nമമ്മൂട്ടിയ്ക്ക് ഒരു നന്ദിയും എഴുതി കാണിച്ച് ആയിരുന്നു തുടക്കം. പിന്നീട് വൈശാഖിന്റെ സ്ഥിരം കഥ പറച്ചില് നായകന്റെ ബാല്യം മുതല് കാണിച്ച് വളര്‍ന്ന് അമാനുഷിക പരിവേഷ പൂണ്ട മുരുകനായി മാറുന്നതും ആണ് ആദ്യ അരമണിക്കൂര് നയിക്കുന്നത്. പിന്നീട് നായക രംഗപ്രവേശവും പുലിയുമായുള്ള ഒരു ഫൈറ്റും, കുടുംബം, പ്രണയം, അടി അങ്ങനെ തരക്കേടില്ലാത്ത ഒരു എനെര്‍ജെറ്റിക്ക് ആയ ആദ്യ പകുതി. ഇന്റെര്‍വെലില് പടം നിര്‍ത്തുമ്പോള് അടുത്ത പകുതിയിലേക്ക് ആകാംഷ ജനിപ്പിക്കാന് പാകത്തിന് ഒരു ട്വിസ്റ്റ്.\nകാട് പശ്ചാത്തലം ആയ ആദ്യ പകുതിയില് നിന്ന് മാറി കേരളകര്‍ണാടക ബോര്‍ഡറിലേക്ക് മാറി. പിന്നീട് സ്ഥിരം ചേരുവകള് കുത്തി നിറച്ച് ഫാന്‍സിനെ മാത്രം തൃപ്തിപ്പെടുത്താന് പാകത്തിന് സംഘട്ടന രംഗങ്ങളും കുത്തി കയറ്റി ഒടുവില് ഗംഭീരം അല്ലെങ്കിലും തീരെ മോശം അല്ലാത്ത ഒരു ക്‌ളൈമാക്‌സും . മൊത്തത്തില് ഒരു വിധം ഒരു ശാരാശരി ചിത്രം എന്ന് പറയാം\nമുരുകന് എന്ന കേന്ദ്രകഥാപാത്രം ആയി മാറി മോഹന്‍ലാല്, വെറും വാശിയോടെ എത്തുന്ന ഫൈറ്റ് സീനിലൊക്കെ നല്ല ഒരു ഊര്‍ജ്ജസ്വലമായ മോഹന്‍ലാലിനെ നമ്മുക്ക് കാണാം. ഫാന്‍സിന് വേണ്ടി ഒരുക്കിയ ചിത്രത്തില് അത്രയ്ക്ക് അഭിനയ തീവ്രത വരുത്താന് പാകത്തിന് ഉള്ള രംഗങ്ങള് ഉണ്ടാകാറില്ല അതുകൊണ്ട് ഓവര് ആയി പറയാനും ഒന്നും ഇല്ല.\nആള് ബംഗാളിയാണെങ്കിലും കൂടുതലും തെലുങ്ക് ചിത്രങ്ങളില് ആണ് ശ്രദ്ധ നേടിയത്. വൈശാഖിന്റെ തന്നെ കസിന്‍സ് എന്ന ചിത്രത്തില് ഐറ്റം ഡാന്‍സിലും , കുട്ടി സ്രാങ്ക്, നെത്തോലി ചെറിയ മീനല്ല എന്നീ മലയാള ചിത്രങ്ങളിലും അഭിനയിച്ചിട്ടുണ്ട്. ചിത്രത്തില് ഒരു ചേര്‍ച്ചയില്ലാത്ത കാസ്റ്റിംഗ് ആയി ആണ് തോന്നിയത്. എപ്പോഴും ഒരേ മുഖം. പ്രകടനം നോക്കുമ്പോള് ശരാശരിയിലും താഴെ.\nചിത്രത്തില് ഡാഡി ഗിരിജ എന്ന പേരില് എത്തുന്നു. സഹായത്തിന് നില്‍ക്കുന്ന കാവല് ഭടന്മാര് എല്ലാം ചെയ്യുന്നത് കൊണ്ട് പുള്ളിക്കാരന് ഇടയ്ക്കിടെ ചില ഡയലോഗ്‌സ് മാത്രം. അവിടെയും ഒരു പൂര്‍ണ്ണത നിറഞ്ഞ കാസ്റ്റിംഗ് ആയി തോന്നിയില്ല.\nലാല്, വിനു മോഹന് എന്നിവരുടെയും മറ്റ് താരങ്ങളുടെയും പ്രകടനം തൃപ്തികരം. വലിയ നീണ്ട ഒരു താര നിര ചിത്രത്തിന് ഉണ്ട്. ഒന്ന് രണ്ട് സീനുകളില് മാത്രം വന്ന് പോകുന്നവരും ഒത്തിരി ഉണ്ട്. സുരാജ് വെഞ്ഞാറമൂട്, ബാല, ഗോപകുമാര്,നമിത, കിഷോര്, ഹരീഷ് പേരടി, സുധീര് കരമന, ചെമ്പില് അശോകന്, സേതുലക്ഷ്മി, ഇടവേളബാബു, അഞ്ജലി അനീഷ് ഉപാസന, സന്തോഷ് കീഴാറ്റൂര്‍ശ, നോബി, ആന്റണി പെരുമ്പാവൂര്, ശശി കലിംഗ, നന്ദു അങ്ങനെ നീളുന്നു.\nഷാജികുമാര് ആണ് ചിത്രത്തിന്റെ ഛായാഗ്രഹണ വിഭാഗം കൈകാര്യം ചെയ്തിരിക്കുന്നത്. ഏതാണ്ട് ഇതേ പശ്ചാത്തലം ഉള്ള നരന് എന്ന ചിത്രത്തിലും ഷാജി തന്നെയാണ് ക്യാമറ ചലിപ്പിച്ചിരിക്കുന്നത്,കൂടാതെ വൈശാഖ് ഷാജികുമാര് കോമ്പോ ഒന്നിച്ച ചിത്രങ്ങളും ഉണ്ട്. കാടും മറ്റും കാണിച്ച ചിത്രത്തിന്റെ തുടക്കം മുതല് മികച്ച് നിന്നത് വിഷ്വല്‍സ് ആണ്. തീരെ തരക്കേടില്ലാതെ തന്നെ ആദ്യാന്തം തന്റെ കടമ നിര്‍വഹിച്ചു.\nമഹേഷ് നാരായണന് ആണ് എഡിറ്റിംഗ് വിഭാഗം കൈകാര്യം ചെയ്തിരിക്കുന്നത്. ഇടയ്ക്ക് ഉള്ള ചില സീനില് കൂട്ടിച്ചേര്‍ക്കലുകള് അത്ര മികച്ചത് ആയില്ല എങ്കിലും ഫൈറ്റ് സീനിലും മറ്റും എഡിറ്റിങ് മനോഹരമാക്കി.\nഗോപീ സുന്ദറിന്റേതാണ് ചിത്രത്തിലെ സംഗീതം . യേശുദാസും ചിത്രയും ചേര്‍ന്ന് ആലപിച്ച 'കാടാണിയും കാല് ചിലമ്പേ ..' എന്ന ഗാനം പഴയകാല ഗാനങ്ങളെ ഓര്‍മ്മിപ്പിക്കുന്ന തരത്തില് ഒന്നാണ്. വളരെ ആസ്വാദ്യകരമായ ഈ ഗാനം ഇതിനോടകം ശ്രദ്ധനേടിയിരുന്നു. ജാനകി 'അമ്മ ആലപിച്ച മാനത്തേ മാരിക്കുറുമ്പേ....താരാട്ട് ടൈറ്റില് സോങ്ങ് വളരെ നന്നായിരുന്നു.\nആഏങ ശരിക്കും ചില സന്ദര്‍ഭങ്ങളില് അരോചകമായി ആണ് തോന്നിയത്. മുരുകാ പുലി മുരുകാ എന്നത് ആദ്യം ആസ്വാദ്യമെങ്കിലും ഇടയ്ക്കിടെ വരുമ്പോള് അല്പം നെറ്റി നാം അറിയാതെ ചുളിക്കും.\nകഥ- തിരക്കഥ- സംവിധാനം\nഉദയ് കൃഷ്ണസിബി കെ തോമസ് ടീമിലെ ഉദയ് കൃഷ്ണ സ്വതന്ത്ര തിരക്കഥാകൃത്തായ ചിത്രമായിരുന്നു ഇത്. എടുത്ത് പറയാന് പുലി ഉണ്ട് എന്നത് അല്ലാതെ പുതുമയുള്ള ഒരു കഥയോ കഥാതന്തുവോ ഇല്ല. പോക്കിരി രാജയില് അവതരിപ്പിച്ച സ്ഥിരം സംഗതികളെ വൈശാഖ് അതെ പടി ഇതിലും ഇടയ്ക്ക് ചെറിയ തോതില് ആവര്‍ത്തിച്ചിട്ടുണ്ട്. ബാല്യത്തില് ഏറ്റ മുറിവില് നിന്ന് ആവേശം കൊണ്ട് വീറും വാശിയോടെ ബലവായനായ നായകരൂപം ഇവിടെയും ഉണ്ട്, ആ വളര്‍ച്ചയും മറ്റും തന്നെ കാട്ടി ചിത്രത്തിന്റെ ആദ്യ അരമണിക്കൂര് കൊണ്ട് പോകുന്നുണ്ട്. കുടുംബം, പ്രണയം, ഫഌഷ് ബാക്ക് അതിലെ മറ്റൊരു ഫഌഷ് ബാക്ക് എന്നിവ അവതരിപ്പിക്കുമ്പോള് യാതൊരു പുതുമയും ഇല്ലാതെ പതിവ് ശൈലികളില് വരുന്നത് ആസ്വാദനത്തിന് നല്ല രീതിയില് മങ്ങല് ഏല്‍പ്പിക്കുന്നുണ്ട്. മയക്ക് മരുന്ന് മറ്റൊന്നിന്റെ പിറകില് രഹസ്യമായി നടത്തുന്ന വില്ലനും കൂട്ടരും ഇതിന് എതിരായി നായകന് അവരെ തേടി പോലീസ് ഇത്തരം സ്ഥിരം ക്‌ളീഷേകള് ഇവിടെയും ആവര്‍ത്തിക്കപ്പെടുന്നു. ഫാന്‍സിന്റെ കൈയടിക്ക് വേണ്ടിയും നായകന്റെ അമാനുഷികത കാണിക്കാന് വേണ്ടിയും ഉള്ള സീനുകള് കൊണ്ട് കുത്തി നിറച്ച ചിത്രത്തില് ഒരു പുലി പ്രമേയം കൂടി ഉള്‍പ്പെടുത്തി അത് മാത്രമാണ് ചിത്രത്തിലെ പുതുമ.\nചിരിക്കാന് വേണ്ടി ഡബിള് മീനിംഗ് പറയുക സുരാജ് വെഞ്ഞാറമൂടിന്റെ ചില പതിവ് വെറുപ്പിക്കലുകള് ഇവ ഇവിടെയും പ്രത്യക്ഷത്തില് കാണാം. ഒട്ടും ചേരാത്ത ഒരു നായികയും ശക്തിയില്ലാത്ത പ്രതിനായകനും ചിത്രത്തിന്റെ കാസ്റ്റിംഗ് ഭാഗത്തെ പോരായ്മ തന്നെയാണ്. പുലിയുമായുള്ള സീനുകളും അതിലെ ഗ്രാഫിക്‌സും തരക്കേടില്ലാതെ തന്നെ ചെയ്തിരുന്നു. എങ്കിലും ആദ്യ പകുതിയില് വാഹനത്തില് പോകുന്ന സീനുകള് (ഗതാഗതം) അതിലെ ഗ്രാഫിക്‌സ് ഏച്ചുകെട്ടല് തോന്നിപ്പിച്ചിരുന്നു. ടെക്‌നിക്കല് സൈഡ് ഒരു പരിധി വരെ ശരാശരിക്കും മുകളില് നിന്നു.\nചിത്രത്തിന്റെ ആദ്യപകുതിയിലെ ചില സീനുകളും മറ്റും കാണുമ്പോള് വൈശാഖ് തന്നെയാണോ ഇതിന്റെ സംവിധായകന് എന്നൊക്കെ ചിന്തിച്ച് പോകും. അത്തരത്തില് പുലി സീനുകളും കാട് പശ്ചാത്തലവും വിദഗ്ദ്ധമായി ഉപയോഗിച്ചു. മലയാള സിനിമാ ചരിത്രത്തിലെ വന് വിജയചിത്രം ആയി മാറുമോ എന്നുള്ള പ്രത്യാശയുടെ കൊടുമുടി കയറും വിധത്തില് മനസ്സിനെ ഇടയ്ക്ക് കൊണ്ട് പോകാനും ആയി. പക്ഷെ പ്രതീക്ഷകളെ പാടെ മറിത്തായിരുന്നു രണ്ടാം പകുതി. രണ്ടാം പകുതി തുടങ്ങി അല്പം ഒന്ന് കഴിയുമ്പോള് തന്നെ ചിത്രം എങ്ങെന പര്യവസാനിക്കുന്നു എന്ന് നമ്മുക്ക് മുന്നില് തെളിയും.\nആക്ഷന്, അഡ്വഞ്ചര് ത്രില്ലര് എന്ന ലേബലില് ഇറങ്ങിയ ചിത്രം, പീറ്റര് ഹെയിന്റെ സാന്നിധ്യം കൂടിയായപ്പോള് സ്റ്റണ്ട് സീനുകളില് വളരെ ഏറെ പ്രതീക്ഷ വച്ചു. ഏവരും ആവേശത്തോടെ കാത്തിരുന്ന ക്ലൈമാക്‌സ് ഫൈറ്റിനേക്കാള് ആദ്യപകുതിയില് ഫൈറ്റിന് ആയിരുന്നു ഒരു പെര്‍ഫെക്ഷനും പവറും. ആദ്യ പകുതിയുടെ അന്ത്യത്തോട് അടുക്കുമ്പോള് കിഷോറും കൂട്ടരുമായുള്ള പാറമുകളിലെ ഫൈറ്റ് സമീപ കാലത്ത് കണ്ട ലാലേട്ടന്റെ മികച്ച ഫൈറ്റ് സീന് ആയിരുന്നു. രണ്ടാം പകുതിയിലേ ഹാജ്യാര് കോട്ടയിലെ ലാലേട്ടന്റെ ഒറ്റയാള് പോരാട്ടം ചില അസല് തമിഴ് പടങ്ങളെ ഓര്‍മ്മിപിപ്പിക്കും വിധത്തില് പറന്ന് ഉള്ള അടിയും മറ്റുമായിരുന്നു.\nശരിക്കും പറഞ്ഞാല് മോഹന്‍ലാല് എന്ന നടനില് നിന്നും ഇത് തന്നെയാണോ ഇവിടെ ആരാധകര് ആഗ്രഹിക്കുന്നത്. കേരളത്തിലെ രജനികാന്ത് ആക്കാന് വേണ്ടി മോഹന്‍ലാലിനെ കൊണ്ട് ഇതൊക്കെ ചെയ്യിക്കുകയാണോ ചിത്രം കണ്ട് കഴിയുമ്പോള് സാധാരണക്കാരനായ ഏതൊരു വ്യക്തിയും ചിന്തിക്കുന്നു എങ്കില് തെറ്റില്ല. ഇരുപത് പേരെ ഒറ്റയടിക്ക് കാടിന്റെ പുത്രന് ഇടിച്ച് തെറിപ്പിക്കുന്നതില് അത്ഭുതം ഇല്ല 400 കിലോയുള്ള പുലിയെ ഒറ്റയ്ക്ക് കീഴ്‌പ്പെടുത്തുന്ന മുരുകന് ചിലപ്പോള് അത് സാധിക്കും അല്ലേ?. നാല് വശത്ത് നിന്നും വെടിയുണ്ടകള് വന്നാലും ഒരു വെടി പോലും കൊള്ളാന് പാടില്ല എന്ന് ഏതൊരു സംവിധായകനും ഉള്ളില് ആഗ്രഹിക്കുന്നുണ്ടാവും എന്നത് ഇവിടെയും നമ്മുക്ക് തെളിവാകുന്നു.\nആകെ മൊത്തം ടോട്ടല് നോക്കിയാല് പുലിയെ കാണിച്ച് ആളെ കൂട്ടാന് ഉള്ള വെറുമൊരു തന്ത്രം. കോടികള് മുടക്കിയത് എവിടെ എന്ന് ഏതൊരാളും ഒന്ന് ചിന്തിക്കാം. ഒരു വട്ടം ഒന്ന് കണ്ടിറങ്ങാല് പാകത്തിന് ഒരുക്കിയ ഒരു ഫാന് ഷോ. മോഹന്‍ലാല് എന്ന നടനെ അസ്ഥിയില് ആവാഹിച്ച് ആരാധിക്കുന്ന ഏതൊരാള്‍ക്കും ഇത് മതിയായിരിക്കും.\nചുരുക്കം: പുലിമുരുകന് എന്ന ചിത്രത്തില് മോഹന്‍ലാല് എന്ന താരത്തെ മനോഹരമായി അവതരിപ്പിക്കുന്നുണ്ട്. ഒരു മാസ് എന്റര്‍ടെയ്‌നര് എന്ന നിലയില് ചിത്രം ഒരു വിജയമാണ്.\nRead more about: pulimurugan review mohanlal malayalam film malayalam cinema malayalam movie മലയാളം സിനിമ പുലിമുരുകന് നിരൂപണം\nPulimurugan Movie Review; The movie which has the best-ever action sequences in the history of Mollywood. Watch it for Mohanlal's one man show...!!!!


സ്ത്രീകള്‍ക്കുവേണ്ടി ജീവിച്ച് അനു..\nസ്ത്രീകളുടെ അടിവസ്ത്രം എന്നത് പലപ്പോഴും സെക്ഷ്വലൈസ് ചെയ്ത് കാണിക്കാനാണ് മിക്ക സ്ഥാപനങ്ങളും ശ്രമിക്കാറുള്ളത്. എന്നാല് ഈ ചരിത്രം മാറ്റിക്കുറിക്കുകയാണ് അനു അനന്തകൃഷ്ണന്റെ സംരംഭമായ അരിയ പ്ലസ് ലയ. അടിവസ്ത്രങ്ങള് എന്നത് സ്ത്രീകളെ ശാക്തീകരിക്കുന്നതിന് വേണ്ടിയുള്ളത് കൂടിയാണ് എന്ന് സ്വന്തം അനുഭവങ്ങളിലൂടെ അനു തെളിയിക്കുന്നു. സ്ത്രീകളുടെ അടിവസ്ത്രങ്ങള് വില്‍ക്കുന്ന ഓണ്‍ലൈന് സ്ഥാപനമാണ് അരിയ പ്ലസ് ലയ.\nഏറെ ചിന്തിച്ചാണ് അനു ഈ മേഖല തിരഞ്ഞെടുത്തത്. തന്റെ മനസില് തോന്നിയ ആശയം ഭര്‍ത്താവിനോട് ആശയം പങ്കുവെച്ചു. അദ്ദേഹം എല്ലാ പിന്തുണയും നല്‍കി. മുംബൈ ഏണ് വിപണിക്ക് ഉചിതമായ സ്ഥലം എന്ന് തിരിച്ചറിഞ്ഞ് താന് കുട്ടിക്കാലത്ത് തിലവഴിച്ച മുംബൈയിലെ വീട്ടിലേക്ക് മാറി. തുടക്കത്തില് എന്ത് ചെയ്യണം എന്നറിയാത്ത ആശയക്കുഴപ്പത്തില്‍നിന്ന് കാര്യങ്ങള് സുഗമമായി നടക്കാന് തുടങ്ങി. തന്റെ ജോലി കൂടുതല് ഗൗരവകരമാക്കേണ്ടതുണ്ടെന്ന് അനു തിരിച്ചറിഞ്ഞു. അങ്ങനെ ഒരു വര്‍ഷം അനു യാത്ര ചെയ്യുകയും വായിക്കുകയും മെഡിറ്റേഷനിലേക്ക് കടക്കുകയും ആളുകളെ കണ്ടുമുട്ടുകയുമെല്ലാം ചെയ്തു. മുംബൈ തന്നെയായിരുന്നു അനുവിന്റെ പ്രവര്‍ത്തനങ്ങള്‍ക്ക് ഏറ്റവും അനുയോജ്യമായ സ്ഥലം.\nആ വര്‍ഷം അവസാനത്തോടെ അനു രണ്ട് കാര്യങ്ങള് മനസിലാക്കി. മുംബൈയെ തനിക്ക് ജന്മ നാടായി കാണേണ്ടതുണ്ട്. മാത്രമല്ല സ്ത്രീകള്‍ക്ക് വേണ്ടിയും അവരോടൊപ്പവും ജോലി ചെയ്യണം. എന്നാല് തന്റെ ഭര്‍ത്താവും കുടുംബവുമെല്ലാം പുറത്തായതിനാല് അനുവിനെ സംബന്ധിച്ച് ഇതൊരു ചെറിയ തീരുമാനമായിരുന്നില്ല.\nഅവളുടെ ആഗ്രഹങ്ങള് സാക്ഷാത്കരിക്കാന് ലോകത്തെ തന്നെ പുനര് ഡിസൈന് ചെയ്തു. അവള് ഭൂഖണ്ഡങ്ങളിലേക്ക് സഞ്ചരിച്ചു. മൂന്ന് ആഴ്ചകള് മൂംബൈയിലും മൂന്ന് ആഴ്ചകള് ഹോങ് കോംഗിലും തങ്ങാന് അവള് തീരുമാനിച്ചു. അതാകുമ്പോള് തന്റെ ഭര്‍ത്താവിനെ കൃത്യമായി കാണാം. അങ്ങനെ വ്യക്തി ജീവിതവും ഒദ്യോഗിക ജീവിതവും സംതുലനം ചെയ്ത് കൊണ്ടുപോകാന് ശ്രമിച്ചു.\nമറ്റ് എല്ലാവരേയും പോലെ തന്നെ അവളുടെ സംരംഭക യാത്രയും തുടങ്ങിയത് അത്ഭുതകരമായ ആശയങ്ങളോടൊയും നിരാശയോടെയുമായിരുന്നു. നമ്മള് ആദ്യം ധരിക്കുന്ന വസ്ത്രങ്ങള് ഇതാണ്. മാത്രമല്ല നമ്മള് നമുക്ക് വേണ്ടി മാത്രം തിരഞ്ഞെടുക്കുന്ന വസ്ത്രങ്ങളും ഇതുതന്നെ- ആത്മവിശ്വാസത്തോടെ അനു പറയുന്നു. എന്നാല് ഇന്ത്യയിലേക്ക് വന്നശേഷം ശരിയായ തരത്തിലുള്ള ഒന്നും അനു കണ്ടില്ല. എല്ലാം ഒന്നുകില് മോശപ്പെട്ട രീതിയിലുള്ളതും അല്ലെങ്കില് സെക്‌സിയായി തോന്നുന്നതുമൊക്കെയായിരുന്നു.\nസ്ത്രീകളെ സംബന്ധിച്ച് ഷോപ്പില് പോയി അടിവസ്ത്രങ്ങള് വാങ്ങുക എന്നത് ഏറെ ബുദ്ധിമുട്ട് നിറഞ്ഞതാണ്. സെയില്‍സ്മാനോട് ബ്രാ വേണമെന്ന് ആവശ്യപ്പെട്ടാല് മിക്കപ്പോഴും അളവ് അറിയാതെയാണ് സാധനം നല്‍കുന്നത്. ഒരിക്കലും നല്ല ഷോപ്പിംഗ് അനുഭവമല്ല ഇത് നല്‍കുന്നത്. ഈ സാഹചര്യം സുഹൃത്തുക്കളോട് അനു പങ്കുവെച്ചപ്പോഴാണ് അവരും തങ്ങള്‍ക്ക് ഉണ്ടായിട്ടുള്ള മോശം അനുഭവങ്ങളെക്കുറിച്ച് സംസാരിച്ചത്.\nഇതല്ലൊം മനസിലാക്കിയാണ് തന്റെ പുതിയ സംരംഭത്തിലേക്ക് കടന്നത്. ഇതിനായി ആദ്യം കിട്ടാവുന്നത്ര ബുക്കുകള് വായിച്ച് പാറ്റേണുകളെക്കുറിച്ചും ഫിറ്റ്‌നെസിനെക്കുറിച്ചുമെല്ലാം മനസിലാക്കി. അതിന് ശേഷം ഒരു ടെക്‌നിക്കല് ഡിസൈനറുടെ സഹായത്തോടെ ജോലി തുടങ്ങി. മികച്ച ഫാക്ടറികളില്‍നിന്ന് തന്നെ ഇതിനായി തുണിച്ചരങ്ങളും ശേഖരിച്ചു. ഇതാണ് അരിയ പ്ലസ് ലയ എന്ന സ്ഥാപനത്തിലേക്ക് കടന്നത്. മനേഹരമായി ഡിസൈന് ചെയ്തിട്ടുള്ള സ്ത്രീകളുടെ അടിവസ്ത്രങ്ങള് വില്‍ക്കുന്ന ഓണ്‍ലൈന് സ്ഥാപനമാണിത്. ന്യായമായ നിരക്കിലാണ് ഉല്‍പന്നങ്ങള്‍ക്ക് വില ഈടാക്കുന്നതും. ഇന്ത്യയിലെ വനിതകളുടെ ശരീര പ്രകൃതത്തിനനുസരിച്ചുള്ള വസ്ത്രങ്ങളാണ് തയ്യാറാക്കിയിരിക്കുന്നത്.\nമോഡേണ് ഇന്ത്യന് വനിതകള്‍ക്ക് ഇഷ്ടപ്പെടുന്ന തരത്തിലാണ് ഓരോന്നും ഡിസൈന് ചെയ്തിരിക്കുന്നത്. അടിവസ്ത്രങ്ങളെ എപ്പോഴും സെക്ഷ്വലൈസ്ഡ് ഉല്‍പന്നങ്ങളായാണ് എവിടെയും ചിത്രീകരിക്കാറുള്ളത്.\nഎന്നാല് ഇതിനെ അപ്പാടെ മാറ്റുകയാണ് അരിയ പ്ലസ് ലയ. സ്ത്രീകളെ ശക്തിപ്പെടുത്തുന്ന തരത്തിലാണ് ഡിസൈന് ചെയ്തിരിക്കുന്നത്. കൊല്‍ക്കത്തയിലെ റെഡ് ലൈറ്റ് ജില്ലയിലെ സ്ത്രീകളാണ് അരിയ പ്ലസ് ലയയുടെ ഉല്‍പന്നങ്ങള് പാക്ക് ചെയ്യാനുള്ള കോട്ടന് ബാഗ് തയ്യാറാക്കുന്നത്. ഇതുവഴി ഇവിടത്തെ സ്ത്രീകളെ ശാക്തീകരിക്കുകയാണ് അനു ലക്ഷ്യമിടുന്നത്.


ശ്വാസ് ക്ലിനിക്ക് വ്യാപിപ്പിക്കും:മന്ത്രി കെ.കെ. ശൈലജ\nNovember 21, 2018 9:45 pm NRI Desk Kerala\nതിരുവനന്തപുരം: അസ്ത്മ, സി.ഒ.പി.ഡി. ചികിത്സകള്‍ക്കായുള്ള ശ്വാസ് ക്ലിനിക്കുകള് മറ്റുള്ള ആശുപത്രികളില് കൂടി വ്യാപിപ്പിക്കുമെന്ന് ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ പറഞ്ഞു.ആദ്യഘട്ടത്തില് അനുവദിച്ച 170 കുടുംബാരോഗ്യ കേന്ദ്രങ്ങളിലെ 100 കേന്ദ്രങ്ങലും 14 ജില്ലാ ആശുപത്രികളിലും ശ്വാസ് ക്ലിനിക്കുകള് ആരംഭിച്ചിട്ടുണ്ട്. ഇതാണ് മറ്റുള്ള ആശുപത്രികളിലേക്ക് കൂടി വ്യാപിപ്പിക്കുന്നത്. ഇതിലൂടെ ശ്വാസകോശ രോഗങ്ങള് നേരത്തെ തന്നെ കണ്ടുപിടിച്ച് ചികിത്സിക്കാന് സാധിക്കുമെന്നും മന്ത്രി പറഞ്ഞു. ലോക സി.ഒ.പി.ഡി. ദിനാചരണവും സംസ്ഥാനതല ഉദ്ഘാടനവും ശ്വാസകോശ പുനരധിവാസ കേന്ദ്രത്തിന്റെ ഉദ്ഘാടനവും പുലയനാര്‍കോട്ട നെഞ്ചുരോഗ ആശുപത്രിയില് നിര്‍വഹിച്ച് സംസാരിക്കുകയായിരുന്നു മന്ത്രി.\nസംസ്ഥാന ആരോഗ്യ വകുപ്പ് സമഗ്രമായ മാറ്റങ്ങള്‍ക്കാണ് തുടക്കം കുറിച്ചിട്ടുള്ളതെന്നും ഇതിലൂടെ ആരോഗ്യ രംഗം മുന്നിലെത്തിയെങ്കിലും ജീവത ശൈലീ രോഗങ്ങളും പകര്‍ച്ച വ്യാധികളും നിയന്ത്രിക്കേണ്ടതുണ്ടെന്നും മന്ത്രി ചൂണ്ടിക്കാട്ടി. ജീവിതശൈലീ രോഗങ്ങളെ നേരത്തെ കണ്ടുപിടിച്ച് ചികിത്സിക്കുന്നതിന് വലിയ പ്രാധാന്യമാണ് നല്‍കുന്നതെന്നും അതോടൊപ്പം സി.ഒ.പി.ഡി. രോഗികളുടെ എണ്ണം കുറച്ചു കൊണ്ടുവരാനുള്ള തീവ്ര ശ്രമത്തിലാണ് സര്‍ക്കാരെന്നും ഇതിന്റെ ഭാഗമായാണ് മാതൃകാ ശ്വാസകോശ പുനരധിവാസ കേന്ദ്രം പുലയനാര്‍കോട്ട നെഞ്ചുരോഗ ആശുപത്രിയില് തുടങ്ങിയതെന്നും മന്ത്രി അറിയിച്ചു. ഇത്തരം സജീവ ഇടപെടലുകളിലൂടെ ശ്വാസകോശ സംബന്ധമായ രോഗങ്ങള്‍ക്ക് അറുതി വരുത്താനാകുമെന്നും അന്തരീക്ഷ മലിനീകരണത്തിലൂടെയും ഭക്ഷണ രീതിയിലൂടെയുമാണ് സി.ഒ.പി.ഡി. പ്രധാനമായും ഉണ്ടാകുന്നതെന്നും ശ്വാസകോശ രോഗങ്ങള് തുടക്കത്തിലേ കണ്ടുപിടിച്ച് ചികിത്സിക്കേണ്ടതാണെന്നും മന്ത്രി വ്യക്തമാക്കി.\nചടങ്ങില്ർ സഹകരണ ടൂറിസം ദേവസ്വം വകുപ്പ് മന്ത്രി കടകംപള്ളി സുരേന്ദ്രന്, ജില്ലാ പഞ്ചായത്ത് പ്രസിഡന്റ് വി.കെ. മധു, കൗണ്‍സിലര് സിനി വി.ആര്, ആരോഗ്യ വകുപ്പ് ഡയറക്ടര് ഡോ. ആര്.എല്. സരിത, ഭാരതീയ ചികിത്സ വകുപ്പ് പ്രതിനിധി ഡോ. ജയന്,എന്.സി.ഡി. കണ്‍ട്രോള് പ്രോഗ്രാം നോഡല് ഓഫീസര് ഡോ. ബിപിന് ഗോപാല് എന്നിവര് പങ്കെടുത്തു.


328 പേർക്ക് കോവിഡ്312 പേർക്ക് സമ്പർക്കത്തിലൂടെ | 11May2021\nകല്പറ്റ : ജില്ലയിൽ തിങ്കളാഴ്ച 328 പേർക്കുകൂടി കോവിഡ് സ്ഥിരീകരിച്ച‌ു. 312 പേർക്ക് സമ്പർക്കത്തിലൂടെയാണ് രോഗം ബാധിച്ചത്. ഏഴ് ആരോഗ്യപ്രവർത്തകർക്കും രോഗം സ്ഥിരീകരിച്ചു. ഇതോടെ ജില്ലയിൽ കോവിഡ് സ്ഥിരീകരിച്ചവരുടെ ആകെ എണ്ണം 48,423 ആയി.\nതിങ്കളാഴ്ച 425 പേർ രോഗമുക്തരായി. 33,648 പേർ ഇതുവരെ രോഗമുക്തരായി. നിലവിൽ 14,236 പേരാണ് ജില്ലയിൽ ചികിത്സയിലുള്ളത്. ഇവരിൽ 13,260 പേർ വീടുകളിലാണ് ചികിത്സയിൽ കഴിയുന്നത്.\nമാനന്തവാടി 50, ബത്തേരി 40, കല്പറ്റ 36, മുട്ടിൽ 27, നെന്മേനി 19, തൊണ്ടർനാട് 18, തവിഞ്ഞാൽ 13, മീനങ്ങാടി, നൂൽപ്പുഴ 12 വീതം, വെള്ളമുണ്ട 10, തിരുനെല്ലി, കണിയാമ്പറ്റ, എടവക ഒമ്പതുവീതം, മേപ്പാടി, പടിഞ്ഞാറത്തറ, പനമരം ഏഴുവീതം, വൈത്തിരി ആറ്, അമ്പലവയൽ അഞ്ച്, മുള്ളൻകൊല്ലി, മൂപ്പൈനാട്, പൂതാടി മൂന്നുവീതം, പുല്പള്ളി, തരിയോട്, വെങ്ങപ്പള്ളി രണ്ടുവീതവുമാണ്.\nകോട്ടത്തറ സ്വദേശിയായ ഒരാൾക്കും കർണാടകയിൽ നിന്നെത്തിയ 11 പേരും തമിഴ്നാട്ടിൽ നിന്നെത്തിയ മൂന്നുപേരും, ഗുജറാത്തിൽനിന്നും ഉത്തർപ്രദേശിൽനിന്നും വന്ന ഓരോരുത്തർക്കും രോഗം സ്ഥിരീകരിച്ചു.\nജില്ലയിൽ തിങ്കളാഴ്ച ജില്ലയിൽ 2429 പേർ പുതുതായി നിരീക്ഷണത്തിലായി. 1793 പേർ നിരീക്ഷണകാലം പൂർത്തിയാക്കി. 35691 പേരാണ് നിലവിൽ നിരീക്ഷണത്തിലുള്ളത്. തിങ്കളാഴ്ച പുതുതായി 98 പേർ ആശുപത്രിയിൽ നിരീക്ഷണത്തിലായി. ജില്ലയിൽനിന്ന് തിങ്കളാഴ്ച 1092 സാംപിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 4,03,741 സാംപിളുകളിൽ 3,87,287 പേരുടെ ഫലം ലഭിച്ചു. ഇതിൽ 3,38,864 എണ്ണം നെഗറ്റീവും 48,423 എണ്ണം പോസിറ്റീവുമാണ്.


കെ ആര് ഗൗരിയമ്മ: പെണ്‍പെരുമയുടെ രക്തനക്ഷത്രം - Green Books India\nകെ ആര് ഗൗരിയമ്മ: പെണ്‍പെരുമയുടെ രക്തനക്ഷത്രം\nഒരു നൂറ്റാണ്ടിലേറെ ജീവിച്ച കെ ആര് ഗൗരിയമ്മ താന് പിന്നിട്ട പോന്ന പതിറ്റാണ്ടുകളുടെ മൂകസാക്ഷിയായിരുന്നില്ല. ആധുനിക കേരളത്തെ അടിമുടി പുനര്‍നിര്‍മ്മിച്ച സ്ഥായിയായ വിപ്ലവങ്ങളുടെ മുന്നണിപ്പോരാളിയായിരുന്നു. ഐക്യകേരളത്തിലെ ആദ്യത്തെ മന്ത്രിസഭയില് റവന്യൂ വകുപ്പ് കയ്യാളിയ ഗൗരിയമ്മയുടെ നേതൃത്വത്തിലാണ് കേരളത്തിന്റെ രാഷ്ട്രീയ-സാമൂഹ്യ-സാമ്പത്തിക ചരിത്രത്തില് വഴിത്തിരിവായി മാറിയ ഭൂപരിഷ്‌കരണ ബില് അവതരിപ്പിക്കുകയും പ്രാബല്യത്തില് വരുത്തുകയും ചെയ്തത്. ആണ്‍കോയ്മ നിറഞ്ഞുനിന്നിരുന്ന രാഷ്ട്രീയ വേദികളില് ഗൗരിയമ്മ താന് പോരിമയോടെ ഒറ്റയ്ക്കു നിന്നു പൊരുതി. അചഞ്ചലമായിരുന്നു അവരുടെ നിശ്ചയദാര്‍ഢ്യം. രാഷ്ട്രീയ നേതാവെന്ന നിലയിലും ഭരണാധികാരിയെന്ന നിലയിലും ആരുടെയും മുന്നില് തലകുനിക്കാത്ത വ്യക്തിത്വം.\n1964 ല് അവിഭക്ത കമ്യൂണിസ്റ്റ് പാര്‍ട്ടി പിളര്‍ന്ന് സി പി ഐ (എം) രൂപീകൃതമായപ്പോള് ജീവിതസഖാവായ ടി വി തോമസ് സി പി ഐ ക്കൊപ്പം നില്‍ക്കാന് തീരുമാനിച്ചു. ആ ഘട്ടത്തില് പ്രണയത്തിനും ദാമ്പത്യത്തിനുമപ്പുറം പ്രത്യയശാസ്ത്ര നിലപാടിനെയാണ് ഗൗരിയമ്മ മുറുകെപ്പിടിച്ചത്. അവര് സി പി ഐ എമ്മിനോടൊപ്പം ഉറച്ചു നിന്നു.\nവര്‍ഷങ്ങള്‍ക്കു ശേഷം 1987 ല് ഇടതുുപക്ഷജനാധിപത്യ മുന്നണി കേരളത്തില് അധികാരത്തില് വന്നു. “കേരം തിങ്ങും കേരളനാട് കെ ആര് ഗൗരി ഭരിക്കട്ടെ” എന്നൊരു മുദ്രാവാക്യം പ്രചാരണഘട്ടത്തില് അലയടിച്ചിരുന്നെങ്കിലും ഇ കെ നായനാരെയാണ് പാര്‍ട്ടി മുഖ്യമന്ത്രിസ്ഥാനത്തേയ്ക്കു തെരഞ്ഞെടുത്തത്. ഗൗരിയമ്മ ആ മന്ത്രിസഭയില് വ്യവസായ മന്ത്രിയായി.\nഗൗരിയമ്മയുടെ ആരാധകരായ ആ സ്ത്രീകള് പല പ്രത്യയശാസ്ത്രങ്ങളിലും വിശ്വസിക്കുന്നവരാണ്. അവര്‍ക്ക് ഗൗരിയമ്മ ഒരു സ്വാതന്ത്ര്യപ്രതീകമാണ്. വിമുക്തമായ സ്ത്രീത്വത്തിന്റെ പ്രത്യക്ഷോദാഹരണമാണ്. ആ കാഴ്ചയില് രാഷ്ട്രീയമായ വിയോജിപ്പുകള്‍ക്ക് ഒരു സ്ഥാനവുമില്ല.\nപക്ഷേ, പതിയെപ്പതിയെ പാര്‍ട്ടിയുമായി അവര്‍ക്ക് അസ്വാരസ്യങ്ങളുണ്ടായി. അച്ചടക്കലംഘനത്തിന്റെ പേരില് താമസിയാതെ സി പി ഐ എമ്മില് നിന്നു പുറത്തായ ഗൗരിയമ്മ ജനാധിപത്യ സംരക്ഷണ സമിതി എന്ന പുതിയ പാര്‍ട്ടി രൂപീകരിച്ചു. യു ഡി എഫിനോടൊപ്പമായിരുന്നു ഗൗരിയമ്മയുടെ പിന്നീടുള്ള കുറേ വര്‍ഷങ്ങള്. യു ഡി എഫുമായി തെറ്റിപ്പിരിഞ്ഞ് വീണ്ടും ഇടതു പാളയത്തിലെത്തിയെ ഗൗരിയമ്മ പക്ഷേ വീണ്ടും സി പി ഐ എമ്മില് അംഗമായില്ല – അതിനുള്ള ആലോചനകള് നടന്നിരുന്നു എങ്കിലും.\nകക്ഷിരാഷ്ട്രീയത്തിനതീതമായി കേരളത്തിലെ ജനങ്ങള് ഗൗരിയമ്മയെ സ്‌നേഹിക്കുകയും ആദരിക്കുകയും ചെയ്തു. അവരെ ഒരിക്കലെങ്കിലും നേരിട്ടു കാണണമെന്നും സംസാരിക്കണമെന്നുമുള്ള ആഗ്രഹം കൊണ്ടുനടന്ന ഒരുപാടു മലയാളികളുണ്ട്. പ്രത്യേകിച്ചും സ്ത്രീകള്. വ്യക്തിജീവിതത്തിലും രാഷ്ട്രീയ വഴികളിലുമേറ്റ എതിര്‍പ്പുകളെയും പരാജയങ്ങളെയും വകവയ്ക്കാതെ ഒറ്റയ്ക്കു നടന്നുവന്ന ഗൗരിയമ്മയുടെ ആരാധകരായ ആ സ്ത്രീകള് പല പ്രത്യയശാസ്ത്രങ്ങളിലും വിശ്വസിക്കുന്നവരാണ്. അവര്‍ക്ക് ഗൗരിയമ്മ ഒരു സ്വാതന്ത്ര്യപ്രതീകമാണ്. വിമുക്തമായ സ്ത്രീത്വത്തിന്റെ പ്രത്യക്ഷോദാഹരണമാണ്. ആ കാഴ്ചയില് രാഷ്ട്രീയമായ വിയോജിപ്പുകള്‍ക്ക് ഒരു സ്ഥാനവുമില്ല.\nജനങ്ങളോടുള്ള പ്രതിബദ്ധതയില് ഗൗരിയമ്മയ്ക്കും വിവേചനങ്ങളുണ്ടായിരുന്നില്ല. സ്‌നേഹിച്ചും ശാസിച്ചും കലഹിച്ചും അവര് ജനങ്ങള്‍ക്കൊപ്പം ജീവിച്ചു.\nമുന്നോട്ടു കുതിക്കുന്ന കേരളത്തോടൊപ്പമായിരുന്നു ഗൗരിയമ്മ. കേരളം ഗൗരിയമ്മയ്‌ക്കൊപ്പവും.\nഒളിമങ്ങില്ല, കേരളത്തിന്റെ പെണ്‍പെരുമക്കാലത്തിന്റെ ഈ രക്തനക്ഷത്രത്തിന്.\nപെണ്‍സഖാവ്: ഗൗരിയമ്മയുടെ സംഭവബഹുലമായ ജീവിതകഥ\n(ആഷാ രാജന് ചെങ്ങഴിക്കോട്)\nPrevious articleകുറുങ്കവിതയിലെ തീപ്പൊരികള്\nNext articleഇല്ല, ഇനിയൊരു കിരാലൂര് യാത്ര


രാജ്യത്തെ നികുതിദായകരായ കോടീശ്വരന്മമാരുടെ എണ്ണത്തില് 20 ശതമാനം വര്‍ധന; കഴിഞ്ഞ സാമ്പത്തിക വര്‍ഷത്തില് പട്ടികയിലുള്ളത് 97,689 പേർ - Live Newage\nരാജ്യത്തെ നികുതിദായകരായ കോടീശ്വരന്മമാരുടെ എണ്ണത്തില് 20 ശതമാനം വര്‍ധന; കഴിഞ്ഞ സാമ്പത്തിക വര്‍ഷത്തില് പട്ടികയിലുള്ളത് 97,689 പേർ\nന്യൂഏജ് ന്യൂസ്, ന്യൂഡല്ഹി: നികുതിദായകരായ കോടീശ്വരന്മമാരുടെ എണ്ണത്തില് 20 ശതമാനം വര്ധനവുണ്ടായതായി റവന്യു വകുപ്പ് പുറത്തുവിട്ട റിപ്പോര്ട്ടില് പറുന്നു.\n2018-2019 സാമ്പത്തിക വര്ഷത്തില് 97,689 പേരാണ് ഈ പട്ടികയിലുള്ളത്. 2017-2018 വര്ഷത്തില് ഒരു കോടി രൂപയിലേറെ വരുമാനമുള്ളവരുടെ എണ്ണം 81,344 ആയിരുന്നു.\nസെന്ട്രല് ബോര്ഡ് ഓഫ് ഡയറക്ട് ടാക്സസാണ് ഡാറ്റ ശേഖരിച്ചത്. കോടി രൂപയിലേറെ വരുമാനമുള്ള കോര്പ്പറേറ്റുകള്, വിവിധ കമ്പനികള്, ഹിന്ദു അവിഭക്ത കുടുംബങ്ങള്, വ്യക്തികള് എന്നിവരുടെ വിവരങ്ങളെല്ലാം ശേഖരിച്ചിട്ടുണ്ട്.\nഒരുകോടി രൂപയിലേറെ നികുതി ദായക വരുമാനമുള്ള വ്യക്തികളുടെയും സ്ഥാപനങ്ങളുടെയും മൊത്തം എണ്ണം 1.67 ലക്ഷമാണ്. 2017-18 സാമ്പത്തിക വര്ഷത്തെ അപേക്ഷിച്ച് 20 ശതമാനമാണ് വര്ധന.\n5.87 കോടി ആദായ നികുതി റിട്ടേണുകളാണ് ഫയല് ചെയ്തിട്ടുള്ളത്. ഇതില് 5.52 കോടിയും വ്യക്തികളുടേതാണ്. 11.3 ലക്ഷം കോടി ഹിന്ദു അവിഭക്ത കുടുംബങ്ങളും 12.69 ലക്ഷം സ്ഥാപനങ്ങളും 8.41 ലക്ഷം കമ്പനികളും ഇതില് ഉള്പ്പെടും.\nContent Highlights: Number of crorepati taxpayers up 20% to 97,689